
TRIBUNIS  PLEBIS 

DE 

ORIGINE  ET  VI  FORMA  ET  MODO 

PROCOMIUM 

Adeo  propria  et  peculiaris  Romae  exstitit  tribunicia  po- 
testas ut  caeteras  rerum  publicarum  formas  percensenti 
nihil  tale  neque  simile  occurrat.  Neque  enim  Ephori 
Spartae,  neque  Caesareae  Augustae  Justiqa  tantam  vim 
habuerunt.  Ipsi  illi  tres  Venetorum  inquisitores  nonnisi 
clam  et  noctu  eos  quos  suspicio  aliqua  vel  levissima 
perstrinxisset  interficiendos  curabant.  Tribunus  plebis 
civem  romanum,  e media  Fori  luce  arreptum,  qui  se  verbo 
tantum  violasset,  poterat,  videntibus  omnibus,  indemna- 
tum de  rupe  Tarpeia  dejicere. 

Quod  si  quid  tribuni  plebis  in  historia  romana  egerint, 
singulis  rebus  enarrandis,  persequi  instituam,  suscep- 
tum opus  non  hujus  periculi  modicum  studium,  sed  justi 
voluminis  laborem  desideret.  Nulla  enim  Romae  conversio 
status,  nulla  communium  temporum  inclinatio  facta  est, 
quin  ad  eam  acciderit  grave  momentum  tribunatus 


Praeterea,  quomodo  tribuni  agrarias  leges  pertulerint, 
Italiamque  coloniis  conseverint,  quasi  ab  stirpe  romana 
propagatis,  jam  antea  vir  apprime  eruditus  expo- 
suit^). Neque  defuere  qui,  ampliorem  rerum  seriem 
complexi,  eademr  etractanti,  pauca,  quasi  subseciva,  reli- 
querint (2). 

Mihi  tribunatus  non  historiam  scribere,  sed  imaginem  e 
rebus  ipsis  expressam  informare  destinatum  est.  Hoc  ut 
tentem,  eo  praesertim  inducor,  quod  plerique  ad  hanc 
antiquitatis  partem  enucleandam  aggressi  (3),  non  facto- 
rum inscitia,  sed  philosophiae  quodam  praejudicio  huma- 
nis fere  mentibus  insito  decepti  verisimile  aliquid  verum 
esse  arbitrati  sunt.  Cui  enim  id  non  pro  certo  habetur,  in 
rebus  humanis,  perinde  ac  in  reliqua  natura,  omnia  ex 
parvis  initiis  orta  paulatim  crescere,  et,  postquam  lento 
tenore  adoleverint,  ad  maturitatem  pervenire  ? Hac  ima- 
gine praeoccupata  ingenia  tinxerunt  tribuniciam  potesta- 
tem e plebeio,  ut  ita  dicam,  coeno  emergentem,  quae, 
quasi  mala  quaedam  planta,  per  humilia  et  obliqua  ser- 
pens, necnon  discordiis  et  sanguine  civili  alita,  robur 
assumpserit  et  ad  summum  Capitolii  cacumen  evaserit 
adrependo.  Quod  contra  factum  esse  perspicuum  est  : 
Namque  illa  potestas  primo  statim  ingressu  adulta  et  tota 
constitit.  Ut  poetae  commenti  sunt  Minervam,  capite  Jovis 
enascentem,  juvenili  corpore  vigentem,  arma  gessisse, 
sic  vis  tribunicia  a Monte  Sacro  et  ab  arce  Jovis  Tonan- 


(1)  Antonin  Mace,  Des  lois  agraires  chez  les  Romains,  Paris,  1846. 

(2)  Seran  de  la  Tour,  Eistoire  du  Tribmat  d Home,  'Paris,  1774.  — Beau- 
fort,  La  Rfyublique  romaine , Liv.  IV,  chap.  7.  — Hennebart,  Eistoire  d% 
la  lutte  entre  les  patriciens  et  les  pUbtiiens,  Gand,  1845. 

(3)  Becker,  Eandbuch  der  roemischen  Alter t humer,  zweiter  Theil,  zweito 
Abtheilung,  Leipzig,  1846,  S.  S.  247-291. 

tis  (1)  armis  septa  (2)  descendit,  et  in  nrbe  victrix  domi- 
nata est.  Non  igitur  secuta  est  notos  crescendi  et  profi- 
ciendi gradus,  sed  Romam  subito  invasit  et  terrore  com- 
plevit. 

Paula tim  plebis  ira  deferbuit.  Tum  ferus  ille  tribuna- 
tus et  indomitus  coepit  mansuescere  et  ad  usus  commu- 
nes reipublicae  factus  est  in  dies  accommodatior.  Neque 
tamen  id  mirari  libet,  tanquam  monstrum  aliquod  naturae 
legibus  solutum,  quod  non  ex  parvo  semine  ad  magnitu- 
dinem excreverit.  Quum  enim  e gemino  corpore  civitas 
romana  coaluerit,  e populo  scilicet  et  plebe,  Romam, 
post  primos  consules,  oportuit  esse  bicipitem.  Populus 
patriciorum  urbanus  dictaturae  fasces  sibi  praetulit.  Plebs 
extra  triginta  curias,  extra  patriciorum  et  gentes  et 
clientelas  sita,  quae  in  sedecim  rusticis  tribubus  censeba- 
tur, praefecit  sibi  tribunatum,  qui  initio  non  magistratus 
populi  romani  fuit,  sed  rusticae  instar  dictaturae.  Magis- 
tro populi  adversati  sunt  magistri  plebis.  Populi  imperio 
et  patriciis  securibus  obviam  tetendit  compari  potestate 
majestas  tribunorum  sacrosancta. 


(1)  Dionysius,  VJ,  90. 

(2)  Cie.,  De  legibus , III,  8. 


PARS  PRIMA 


ORIGO  TRIBUNICIE  POTESTATIS. 


§lw.  — Quid  fuerit  plebs. 

Quales  tribuni  plebis  fuerint  indaganti,  quid  fuerit 
plebs  ipsa  prius  statuendum.  Neque  negandum  est  vete- 
res ipsos  plebis  vocabulum  ambiguo  sensu  usurpasse. 
Plebeculam  urbanam  clientibus  et  libertis  patriciorum 
scatentem,  mercedulisque  suis  in  populari  trutina  omnia 
examinantem  tanto  nomine  non  semel  decoravere  (1), 
legis  ipsius  auctoritatem  secuti.  Namque  clientelae,  urbe 
a Servio  Tullio  quadrifariam  divisa,  in  quatuor  urbanas 
tribus  fuerant  conjectae  (2).  Sed  ista  neque  melior  neque 


(1)  Cic.,  De  republica,  II,  9.  — Dionysius,  II,  8 et  9.  — Plutarchus,  in 
liomulo,  13.  — Livius,  V,  32  et  VI,  18. 

(2)  Dionysius,  IV,  22  et  23,  fin. 

major  pars  plebis  fuit.  Servius  enim,  postquam  urbanas 
et  tribus  et  religiones  constituit  (1),  ab  urbe  separatim 
romana  rura  in  viginti  sex  pagos  distribuit,  quibus  sui 
conventus,  suge  pecuniarum  collationes,  sua  sacra  essent, 
quae  Paganalia  vocata  sunt  (2). 

Haec  ruris  descriptio  nominibus  tenus  immutata  est, 
quum  pagi  per  bella  Servii  et  Tarquinii  Superbi  plures 
facti  in  sedecim  tribus  rusticas  contributi  sunt  Prima  (3) 
rusticarum  fuit  Romilia  quae  quinta  cognominata  est, 
quod  post  quatuor  urbanas  numerabatur  (4).  Romiliae 
ager,  qui  a Romulo  ex  Veientibus  captus  narrabatur  (5), 
secundum  ripam  dextram  Tiberis  a Vaticano  usque  ad 
mare  pertinebat.  Septem  veteres  pagos  eadem  tribus 
comprehendit,  et,  sub  regibus,  septem  pagorum  nomen 
obtinuit  (6).  Ad  hanc  accessere,  ante  primam  plebis  se- 
cessionem, quindecim  rusticae  tribus,  scilicet : Voltinia, 
Claudia,  Fabia,  Lemonia,  ^Emilia,  Cornelia,  Horatia, 
Menenia,  Papiria,  Sergia,  Veturia,  Camilia,  Galeria, 
Pollia  et  Pupinia  (7).  Quatuor  urbanae  nunquam  ultra 
Pomoerium  prolatae  sunt  (8),  quandoquidem  Mons  Aven- 
tinus, arx  illa  plebeiae  libertatis,  usque  ad  Claudii  princi- 
patum, mansit  extra  sacros  urbis  limites  cippis  interjectis 


(1)  Ibid.,  cap.  14. 

(2)  Ibid.,  cap.  15. 

(3)  Cic.,  De  lege  agraria , II,  29. 

(4)  Varro,  De  ling.  lat.,  IV.  9. 

(5)  Festus,  in  exc.  Pauli  s.  v.  Romulia. 

(<b)  Dionysius,  II,  55.  V,  31  et  36.  — Cf.  Plut .,in  Romulo , 25. 

(7)  Mommsen,  Romane  tribus,  Altona,  1844. — Cf.  Historiam  eguit,  romano « 
rum,  t.  I.  p.  422-424  et  365.  Dionys.,  VII,  64  et  VIII,  6»  Plut.,  in  Coriolano, 

(8)  Ibid.,  p,  401, 


definitos  (1).  Rusticae  autem  crevere  semper,  tanquam 
vetus  illa  Claudia  trans  Anienem  sita,  adjectis  novis  tri- 
bulibus (2). 

Haec  incrementa  rusticae  plebis  vel  praecipuam  causam 
fuisse  crediderim  cur  plebs  in  Montem  Sacrum  secesserit, 
sibique  jura  magistratusque  ausa  sit  deposcere,  et  creare 
valuerit.  In  illis  sedecim  agri  romani  partibus  vivebant 
agricolae  qui  in  civibus  romanis  censebantur,  tributa 
pendebant,  quatuor  legiones  romanas  explebant  nomini- 
bus dandis  (3).  Quamvis  autem  ad  omnia  civium  officia 
apti  ac  prompti  essent,  quum  nec  gentibus  patriciofum 
nec  clientelis  essent  adscripti,  in  triginta  curiis  non  erant. 
Ideo  nec  jura  Quiritium  exercebant,  neque  ad  sacra  urbana 
admittebantur,  neque  auspicia  capere,  neque  aliam  par- 
tem reipublicae  administrare  poterant.  Hoc  eo  intolera- 
bilius visum  est,  quod  plebs  rustica  neque  demisso  animo 
fuit,  neque  inops,  neque  libertatis  ignara.  Livius  (4) 
scripsit  fortunas  patriciorum,  primis  reipublicae  liberae 
temporibus,  maximam  partem  possessione  agrorum  pu~ 
blicorum  stetisse,  qui  armis  essent  parti ; ex  iisdem  agris 
nullam  fere  partem  venisse,  neque  assignatam  fuisse  co- 
lonis, quae  non  plebeiorum  esset.  Freti  soli  dominio, 
quod  solet  animos  ad  libertatem  erigere,  rustici  cives 
injurias  nobilium  urbanorum  non  poterant  pati.  Quas 
ut  retunderent,  in  Montem  Sacrum  secesserunt,  trans 
Anienem,  tertio  ab  urbe  milliario,  non  procul  a finibus 
Grustumerinis.  Varro  etiam  secessionem  hanc  Grustume- 


(1)  Gellius,  XIII,  14.  Tac.,  Annales,  XII,  23-24.  Varro,  L.  L.  IV,  32. 

(2)  Livius,  II,  16. 

(3)  Dionysius,  IX,  5 et  13.  Ex  rusticis  et  urbanis  octo  omnino  legiones 
juniorum  deligi  poterant,  quarum  quatuor  ex  urbe  ipsa. — 1 2 3 4 Cf.  Liv.,  I,  44. 

(4)  Livius,  IV,  48,  an.  a.  Chr.  413. 

rinam  vocat  (1).  Nec  citra  fidem  fuerit  tum  primum  ad 
agrum  romanum  eam  regionem  adjunctam  esse*  ex  qua 
posthac  censa  est  tribus  Crustumina*  quae  fuit  septima 
decima  rusticarum  (2). 

§ 2.  Secessio  plebis  in  Montem  Sacrum.  Creatio  tri- 
bunorum plebis . 

Quid  fuerit  secessio  plebis  in  Montem  Sacrum*  quum 
alio  libro  jam  antea  enarraverim  (3)*  nihil  attinet  hic' 
pluribus  verbis  explicare.  De  hac  re  praecipua  comme- 
morando paucis  absolvam.  Quoties  bellum  ingruebat*  ab 
urbanis  in  agricolas  omnia  inclinabantur  onera.  Namque 
rustici  omnia  fere  habebant  incendiis  et  rapinis  hostium 
aperta  et  obnoxia*  et  primi,  utpote  fortissimi,  delectibus 
agendis  decuriabantur,  telisque  hostium  objiciebantur. 
Urbani  vero  se  suaque  muris  Romse  tutari  solebant.  Itaque 
bello  amissa  aere  alieno  sarcire  conati,  creditoribus  pa- 
triciis se  saepissime  obligabant  agricolae.  Sed  quum  nun- 
dinis Urbem  mutandis  mercibus  revisitarent,  debitores 
a patriciis  arrepti,  ignari  legum*  ad  consulis  tribunal 
compulsi*  nexi  et  addicti  fiebant.  Liberi  homines*  vulne- 
ribus bello  acceptis,  nervo  et  compedibus  onerati  in 
patricias  domos  tanquam  servi  conjiciebantur.  Igitur  jam 
non  tutum  eis  Forum  romanum  erat*  ubi  aut  frumenta 
aut  animalia  sua  veno  ponerent.  Itaque  in  Montem  Sacrum 


(1)  Varro,  De  L.  L.,  IV,  81.  Ed.  Mulier. 

(2)  Ad  has  septemdecim  rusticas  tribus  et  ad  quatuor  urbanas  quando 
accesserint  quatuordecim  rusticae  quae  XXXV  tribuum  numerum  explevere, 
Livius  memorat  -.  VI,  5.  VII,  15.  VIII,  11-14.  VfiI,  17.  IX,  20.  X,  9. 
epitome  XIX. 

(3)  Historia  epiifum  rcmimonm , t.  I.  p.  316-341. 


eo  secesserunt,  quod  ibi  vellent  alterum  Forum  designare, 
ubi  conventus  et  mercaturas  agerent,  liberi  a legibus 
romanis  et  procul  a consulum  tribunali.  Quum  annona 
Romam  non  comportaretur,  fames  in  Urbe  fuit,  et  patri- 
ciorum clientes  aut  miserrimi,  aut  sere  alieno  mersi,  ad 
Forum  illud  plebeium  confugerunt,  quod  rustici  Jovi 
Tonanti  consecraverant,  quia  Jupiter  Capitolinus  sibi 
infestus  factus  foret.  Ex  iis  omnibus  quae,  haec  amplifi- 
cando, effudit  Dionysii  loquacitas  unum  excerpam.  Inducit 
• enim  Appium  in  senatu  haec  loquentem  : nihil  esse  ma- 
gnopere timendum : quum  enim  centum  et  triginta  millia 
romanorum  essent  censa,  ne  septimam  quidem  ejus 
numeri  partem  ad  Montem  Sacrum  aufugisse  : quos  mox 
fames,  inopia  rerum  omnium,  et  hiberna  anni  tempestas 
deberet  a tentoriis  et  Sacri  Montis  mortuis  ramalibus  ad 
urbanos  focos  retrahere  (1).  Quod,  vel  tacente  Menenio 
Agrippa,  evenisset,  reipsa  evenit,  sub  brumae  hiemalis 
tempore,  tertio  secessionis  mense,  ut  fugitivi  clientes 
Romam  reverterentur  (2).  Neque  tamen  secessioni  jam 
tum  finis  factus,  quod  patriciis  res,  non  cum  clientibus 
urbanis,  sed  cum  rustica  plebe  fuit  (3) . Agricolae  inter  se 
pepigerant  pactumque  jurejurando  firmaverant,  si  cui 
suorum  injuria  fieret,  se  mutuo  laturos  esse  op6m  (4). 
Hanc  conjurationem  plebeiorum  cum  ea  contulerim  qua, 
medii  aevi  temporibus,  commune  fiebat,  nec  sine  causa 
Niebuhrius  plebeiorum  universitatem  commune  etiam 


(1)  Dionysius,  VI,  62-63.  — Cf.  Ovidii  Fastos , III.  v.  664,  etc, 

(2)  Dionysius,  VII,  1. 

(3)  Walter,  Greschichte  des  roemischen  Rechts,  Bonn,  1860.  I.  Th.  I.  B.  K. 
IV.  Nr  42,  recte  opponit  eos  qui  secesserant,  tanquam  cives  novos  et  ruri-1 2 3 4 
colas,  patriciis  qui  fuere  antiquissimi  cives. 

(4)  Zonaras,  Annales , in  Hist.  Byz.,  Bonn,  4844,  VII,  15.  t.  II.  p.  55* 

vocat,  germanice  Gemeinde.  Haec  conjurata  plebs  sibi 
praefecit  duos  tribunos  qui  in  Monte  Sacro  magistratum 
occepere  primo  plebiscito  datum  (1),  ante  quartum  'diem 
idus  Decembres  (2),  qui  dies  posthac  solennis  mansit 
ineundo  tribunatu.  Haec  nova  potestas  ut  fieret,  vel  potius 
ut  agnosceretur  concessit  senatus,  icto  cum  plebeiis  foe- 
dere, quod  velut  inter  duos  disjunctos  (3)  populos  fetia- 
lium caerimoniis  est  sancitum.  Neque  id  illius  temporis 
fuit  alienum  moribus,  quum  suam  quaeque  rustica 
tribus  rempublicam  haberet.  Memoriae  proditum  est, 
circa  urbem  Tusculum,  Papiriam  tribum  cum  Pupinia 
de  finibus  agrorum  bella  gessisse  per  fetiales  indicta  (4). 
Nihil  igitur  mirum,  quod  omnes  rusticae  tribus,  foedere 
inter  se  contra  romanam  urbem  jurato,  voluerint  cam 
ea  pacis  leges  jure  gentium  componere. 

Non  eodem  protinus  anno  communis  Patrum  et  plebis 
respublica  redintegrata  est.  Consules  novi  per  secessio- 
nem Septembri  mense  consulatum  inierant.  Postquam 
plebs  urbana  in  Urbem  reversa  est,  rustici  ex  Monte 
Sacro  in  Aventinum,  qui  mons  fuit  extra  Urbem,  tribunos 
plebis  et  Forum  suum  transtulerunt  (5).  Postero  demum 
anno  (6),  id  est  post  Kalendas  Martias,  tribuniciae  potes- 
tati auctoritatem  addidere  curiata  comitia.  Tum  primum 
armati  in  Urbem  descenderunt  plebeii,  et  Forum  anti- 
quum et  Jovis  Capitolini  tutelam  iterum  agnovere. 
Tribuni  plebis  ea  conditione  in  gratiam  cum  patriciis 


(1)  Festus,  s.  v.  Plebei. 

(2)  Dionysius,  YI , 89. 

(3)  Dionysius,  ibidem. 

(4)  Festus,  s.  v.  Papiria. 

(5)  Cic.  De  republica,  II,  33.  Salluste,  Fragm.  hist.,  I,  8. 

(6) ~Cie.  Fragm.  I ; or.  pro  Q.  Cornelio.  — * Gf.  Dionys;,  YI,  90. 

redibant,  ut  jure  auxilii  possent  uti  etiam  adversus  con- 
sules (1).  Quemcumque  plebeium  aut  in  jus  rapi,  aut, 
manuinjecta,  in  carcerem  duci  vidissent,  poterant  tribuni 
intercessione  ant  a legibus  romanis  immunem  praestare, 
aut  vindicare  in  libertatem.  Ut  legatus  exterae  gentis 
cives  suos  peregrino  juri  eximit,  neque  ab  alienigenis 
damnari  sinit,  legibus  ipse  exemptus,  sic  tribunus  plebis 
rusticos  Romae  plane  hospites  auxilio  adversus  patricios 
tuebatur,  ipse  inviolatus  et  sacrosanctus. 

§3.  — Quae  rusticitatis  indicia  in  antiquissima  plebe  et 
in  primis  tribunis  plebis  appareant. 

Oratorium  maxime  genus  historiam  esse  veteres 
arbitrati  sunt  (2) . Nobis  vero  non  placet  veritatem  rerum 
pictis  quasi  ornamentis  involvi.  Historiae  itaque  scriben- 
dae totam  rationem  nostra  aetas  mutavit,  quod  ex  ea,  non 
orationis  delicias,  sed  hominum  et  factorum  intelligen- 
tiam  quaerimus.  Quum  autem,  in  cognoscenda  antiquitate, 
veteres  et  testes  citemus  et  magistros  profiteamur,  operae 
pretium  esi  id  probare,  nos  cum  eis  reipsa  consentire, 
verbis  tantum,  quod  ad  notitiam  rerum  necesse  sit,  dis- 
crepare. In  plebe,  quam  ex  agricolis  maxime  constitisse 
diximus,  in  tribunatu,  quem  rusticam  dictaturam  appel- 
lavimus, multa  indicia  genuinae  rusticitatis  deprehendas 
ex  veterum  libris  collecta.  Id  ut  quaererem,  praesertim 
impulit  nostra  lis  illius  scriptoris  opinio,  qui  ipsiNiebuh- 
rio  viam  aperuit  (3).  Originem  enim  tribunorum  plebis 


(1) ,  Livius,  II,  33.  Cic.,  De  legibus,  III,  f. 

(2)  Cic.,  De  legibus,  I,  2. 

(3)  Beaufort,  Rfyuhlique  romame,  liv.  IV,  ch.  VII : Origine  des  Tribuns  de 
la  pUbe. 


inde  explicare  orditur,  quod  melior  pars  plebis  ex  agri- 
cultura vixerit.  Jam  primum,  ante  secessionem,  Servilio 
consule  plebeiis  concilium  indicente,  Dionysius  narrat 
non  plebeculam  tantum  urbanam,  sed  ex  vicinis  agris 
plebeiorum  multitudinem  in  Forum  convenisse.  (1)  Tri- 
butis vero  comitiis  judicando  Coriolano  convocatis,  rus- 
tica multitudo,  quanta  nondum  prius,  ex  agris  Romam 
confluxit,  et  in  Foro,  ut  vendendis  bovibus  aut  equis,  sic 
viginti  tribubus  seorsum  congregandis  loca  sunt  discreta 
funibus,  intra  quos  consisterent  et  sutfragia  de  reo  fer- 
rent  (2).  Neve  domum  nocte  concubia  reverterentur 
agricolae,  debuere  ante  occasum  solis  comitia  tributa  di- 
rimi (3).  Patricii  plebem  rusticam  a comitiis  excludere 
tentaverunt  non  vi,  sed  subdolis  artibus.  Nundinas  enim 
feriarum  diem  esse  voluerunt,  ut  rustici  convenirent 
mercandi  vendendique  causa,  eumque  nefastum,  ne,  si 
liceret  cum  populo  agi,  interpellarentur  nundinatores  (4). 
Plinius  refert  quoque,  ideo  comi  lia  nundinis  haberi  non 
licuisse,  ne  plebs  rustica  avocaretur  (5).  Ideo  evenit  ut, 
centuriatis  comitiis,  rustici,  qui  medii  census  essent,  et 
fere  classes  a secunda  ad  quintam  complerent,  interdum 
noluerint  interesse,  ita  ut  a patriciis  eorumque  clientibus 
consules  eligerentur  (6) . Profligatis  demum  Samnii  bel- 
lis, dictator  Hortensius  lege  effecit  ut  fastae  essent  nun- 
dinae. Tum  primum  concio  nundinis  advocari  potuit,  et 
scita  atque  consulta  plebis  frequentiore  Foro  relata  sunt : 


(1)  Dionysius,  VI,  27. 

(2)  Dionysius,  VII,  59. 

(3)  Tbid .,  IX,  41. 

(4)  Festus,  s.  v.  Nundinas. 

(5)  Plinius,  Hist.  nat.,  XVIII,  3.  f. 

(6)  Livius,  II,  64. 

quae  trinundino  die  proposita  a singulis  atque  ab  uni- 
versis facile  noscebantur.  Inde  mos  tractus  ut  leges  tri- 
nundino die  promulgarentur.  Ea  re  etiam  candidatis 
usus  fuit  in  Comitium  nundinis  venire,  et  in  colle  consis- 
tere; unde  coram  possent  ab  universis  videri  (1).  Errat 
Dionysius,  quum  ad  prima  reipublicae  liberae  tempora 
leges  trinundino  promulgandi  morem  refert.  De  origine 
vero  et  natura  rusticae  plebis  non  errat,  quam  illae  diver- 
sae de  nundinis  leges  notabilem  faciunt. 

Nec  minus  rustica  fuit  tribunorum  atque  aedilium  ple- 
beiorum  quam  plebis  ipsius  indoles.  Primi  tribuni  plebis 
de  parvis  Fori,  id  est  mercatorum  et  nundinatorum  in- 
ter se  jurgiis  judicium  videntur  habuisse  (2).  Quam  ta- 
men jurisdictionem  haud  scio  an  nunquam  ipsi  exercue- 
rint. Sed  istum  de  minutis  contentionibus  laborem 
ministris  suis,  aedilibus  plebis,  delegaverunt.  Hi  vero 
annonae  et  mercaturae  et  Fori  curam  habuere,  quasi  tri- 
buniciae potestatis  usque  ab  origine  participes  (3),  ideo- 
que  plebis  judices  (4)  nominati  sunt.  Iis  imprimis  Cereris 
templi  tutela  demandata  est,  et,  si  quis  majestatem  tribu- 
norum violasset,  ejus  familia  ad  Cereris  venibat  (5),  bo- 
naque eidem  rusticorum  Deae  consecrabantur  16)  in 
Aventino  sitae.  Itaque  jam  respondere  possumus  Plutar- 
cho  quaerenti,  cur  purpura  praetextam  vestem  tribunus 


(1)  Macrobe,  Satum..  I,  16. 

(2)  Joan.  Lydus,  De  magistratibus  reip.  romance,  Paris,  1812.  Lib.  I.  C.  38 
et  44,  p.  65  et  75.  Cf.  Isidori  Origines , Basilese  ap.  Petrum  Pernam,  1577, 
L.  IX,  coi.  219,  De  civibus . 

(3)  Festus,  s.  v.  Plebei  et  s.  v.  Sacrosanctum , Gellius,  XVII,  21,  n°ll. 

(4)  Dionysius,  VI,  90. 

(5)  Livius,  III,  55. 

(6)  Gic.,  Pro  domo>  48.  Dionysius,  VI,  89. 

plebis  non  gestet,  aliis  magistratibus  gerentibus?  Cur 
neque  lictores  habeat,  neque  pro  tribunali  sedens  res- 
ponsa det,  neque  initio  anni  magistratum  ineat,  neque, 
dictatore  creato,  abdicet,  sed,  omni  jure  magistratuum 
in  unum  translato,  ipse  solus  officium  retineat  suum  (1)? 
Videlicet  ita  id  factum  est,  quod  in  tribuno  plebis  nihil 
fuit  urbani,  nihil  quod  a senatu  aut  a triginta  curiis  po- 
puli romani  vere  accepisset.  Totus  fuit  alieni  juris,  totus 
rusticae  plebis,  cujus  majestatem  Romae  peregrinam  tue- 
retur. Quum  imperii,  quod  populus  curiatim  consultus 
dabat,  nullam  partem  haberet,  imperii  insignia  non  ges- 
tabat, imperio  nec  consulis  nec  dictatoris  obediens,  dic- 
tatori ipsi  oppositus  et  compar.  Quod  magis  ac  magis  ita 
fuisse  liquebit,  quum  ipsam  tribunatus  naturam  descrip- 
sero, origini  rusticae  congruentem. 


(l)  Plutarchus,  Quastiones  romana,  81-84.  Ed.  Reiske,  Lipsise,  1777, 
t.  VII,  p.  141. 

PARS  SEGTJNDA 


DE  NATURA  TRIBUNICIA  POTESTATIS. 


§ ler.  — De  jure  sacrosanctce  potestatis. 

Nihil  majus,  nihil  quod  potestati  suae  magis  proprium 
foret  tribuni  plebis  in  se  habuere,  quam  quod  inviolati 
fuerunt  ac  sacrosancti.  Cujus  religionis  vim,  vel  eo  quis 
possit  aestimare,  quod  postea  Principes,  tribuniciam 
potestatem  adepti,  eo  nomine  majestatem  sibi  adroga- 
vere,  quae  ex  plebeia  imperatoria,  ac,  multo  post,  Princi- 
pum  imitatione,  regalis  facta  est.  Per  sacratas  autem 
leges  tribuni  plebis  fuerunt  sacrosancti.  Quaerendum 
igitur  quales  et  quam  multae  fuerint  leges  sacratae. 

Primae  sacratae  legis  carmen  Dionysius  (1)  totum  ex 


(l)  Dionysius,  VI,  89. 


scripsit,  quod  hic  latine  verhum  verbo,  .quoad  potero, 
reddens  vertere  tentabo.  Postquam  in  Monte  Sacro 
« creati  sunt  tribuni  plebis,  senatus  quidem  legatis  omnia 
« bene  se  habere  visa  sunt,  de  quibus  missi  erant : Brutus 
« vero,  concilio  plebis  vocato,  suasit  plebeiis,  ut  sacro- 
« sanctam  et  inviolatam  efficerent  potestatem,  quae  lege 
« ac  jurejurando  tuta  esse  affirmaretur.  Placuit  id  omni- 
« bus,  et  a Bruto  et  a collegis  haec  lex  scripta  est : Tri- 
« bunum  plebis  invitum , ut  unum  de  multis , ne  quis  quid - 
« quam  cogat  facere , neve  verberato,  neve  verberari  ab 
«alio  jubeto,  neve  occidito,  neve  jubeto  ab  alio  occidi. 
« Si  quis  quidquam  quod  lege  hac  vetitum  sit-,  fecerit, 
« sacer  esto,  bona  ejus  Cereris  sacra  sunto.  Ejus  qui 
« earum  rerum  quidquam  fecerit,  interfector  sceleris 
« purus  esto. 

« Ne  postea  haec  lex  abrogari  a populo  posset,  ut  in 
« omne  tempus  immota  duraret,  placuit  omnes  romanos 
« sacra  tenentes  jurare,  se  usuros  hac  lege  et  ipsos  et 
« posteros  semper.  Imprecatio  jurijurando  addita  est,  ut 
« servantibus  legem  Dii  caelestes,  Diique  Manes  propitii 
« forent,  violantibus  autem,  infausta  omnia  et  a caelesti- 
« bus  et  a Manibus  fierent,  utpote  maximo  piaculo 
« obstrictis.  Inde  mos  Romanis  est  constitutus,  ut  tribu- 
te norum  plebis  corpora  inviolata  essent  et  sacro  sancta ; 
t quod  usque  ad  hanc  nostram  aetatem  mansit.  » 

Prima  legis  Sacratae  pars  tribunum  plebis  imperio  ma- 
gistratuum romanorum  eximit,  neque  quidquam  ei  pro 
imperio  injungi  sinit,  aut,  ut  verbis  romanorum  usitatis 
loquar,  tribunum  plebis  in  ordinem  cogi , quasi  unum 
quemvis  privatum  civem  lex  prohibet  (1).  Deinde  lex  ve- 


(l)  Hunc  locum  non  bene  interpretari  visus  est  eruditissimus  auctor  libri  qui 
Civitas  antiqua  inscriptus  est,  L.  IV,  cb.  2.  « Que  nui  ne  s’avise  de  frajpper 


tat,  eos  qui  possint  contra  cseteros  cives  virgas  ac  secures 
expediri  jubere,  de  tribunis  plebis  ullum  tale  supplicium 
sumere.  Hac  exceptione  a consulis  et  a dictatoris  vi  et  ab 
eorum  lictoribus  tribunus  plebis  tutus  et  liber  asseritur. 
Sed  quid  contineat  lex  paulo  infra  expendam.  Nunc  pro- 
posito aptius  est  formam  ipsius  legis  inspicere,  et,  quare 
Sacrata'  nominetur,  quaerere.  Nimirum  haec  lex  jureju- 
rando omnium  civium  confirmata  est,  quo  se  suosque 
posteros  ita  obstrinxerunt,  ut,  non  modo  lex  violari  sine 
piaculo  non  posset,  sed  ei  ne  abrogari  quidem  quidquam 
postea  liceret.  Haec  aeterni  jurisjurandi  exsecratio  Sacra- 
tam legem  fecit,  neque  reipsa  quidquam  aliud  fuit,  quam 
carmen  jurandi  inter  plebem  rusticam  et  populum  patri- 
cium foederis  illius  per  fetialium  caeremonias  conse- 
crati. (1) 

Nam,  ut  Dionysius,  per  legem  sacratam,  sic  Livius, 
per  foedus  ictum,  ait  tribunos  plebis  fuisse  sacrosanctos. 
Lex  igitur  sacrata  nihil  differt  a foedere  inter  duas  gen- 
tes in  aeternum  jurato.,  ideoque  jure  gentium  tribuni  ple- 
bis fuere  inviolati  (2). 

Sacratae  legis  signum  fuit,  non  solum  juris  jurandi 
aeternitas,  sed  capitalis  in  violatorem  poena.  Nam  Festus 
id  sacrosanctum  esse  definivit,  quod,  jure  jurando  in- 
terposito, ita  institutum  sit,  ut,  si  quis  id  violasset,  morte 
poenas  penderet  (3).  His  igitur  indiciis  legum  sacratarum 


» ou  de  tuer  un  tribun  comme  il  ferait  d wi  homme  de  la  plfbe.  » Hoc  nequa- 
quam verbis  legis  continetur;  namque  tribuno,  ut  uni  de  multis,  id  est  ut  pri- 
vato, non  ut  plebeio,.  imperari  quidquam  prohibetur. 

(1)  Dionysius,  VI,  89, 

(2)  Livius  IV,  6 : Consules  (Cincinnatus  et  Capitolinus)  abhorrebant  a vio- 
landis iis  quos,  foedere  icto  cum  plebe,  sacrosanctos  accepissent. 

(3)  Festus,  ed.  Egger,  p.  201.  S.  v.  Sacrosanctum.  — Cf.,  Cic. , pro 
Balbo , 14. 


— 17  — 

series  discernitur,  quas  jam  nunc  enumerare  possumus, 
ulterius  explicandas.  In  earum  numerum,  post  illam 
quae  in  Monte  Sacro  facta  est>  referri  debent  : Lex  Icilia 
de  interfatione  (1),  altera  Icilia  de  Aventino  publi- 
cando (2),  lex  Horatia  Valeria  ne  quis  magistratum 
sine  provocatione  crearet,  lex  Duilia  contra  eum  qui 
plebem  sine  tribunis  reliquisset  (3),  lex  Trebonia  contra 
cooptationem  tribunorum  plebis  (4).  Neque  mos  juranda- 
rum legum  omnino  obsolevit.  Nam,  Marii  quoque  tempore, 
lex  agraria  Saturnini,  ut  olim  Icilia  de  Aventino,  jure 
jurando  confirmata  est.  Metellus  Numidicus,  quod  in  eam 
jurare  recusasset,  exsilio,  quod  tum  capitale  fuit,  mulc- 
tatus  est. 

Nunc,  quum  quid  fuerint  sacratae  leges,  quid  sacro- 
sancta potestas,  constitui,  non  possum  quin  opinionem  a 
mea  plane  diversam  examinem,  quam  Vico,  multis  abhinc 
annis  proposuit,  vir  elegantissimi  ingenii  recentioris  d c 
trinae  ornamentis  illustravit;  qui,  qxmm  civitatem  anti- 
quam describeret,  id  maxime  in  animo  habuit,  ut  a cogna- 
tis gentibus  ostenderet  eisdem  religionum  jurisque  civilis 
elementis  consuetudines  legesque  diversissimarum  ur- 
bium esse  concinnatas.  Mihi  sane  in  historia  antiquitatis 
idem  facere  visus  est,  quod,  in  scientia  rerum  natura- 
lium, ille  qui,  quadrupedum,  avium,  piseium,  anguium 
formis  inter  se  collatis,  corporum  figura  inaequalium  si- 
miles tamen  partes  esse  probavit,  simili  ordine  disposi- 
tas. Egregius  itaque  scriptor,  Graeciae  imprimis  gnarus, 
quid  Roma  cum  Graecia  commune  habuerit,  penitus  per- 


(1)  Cic.,  pro  Sextio , 37.  — - Cf.  Dionysium,  VII,  15-17. 

(2)  Livius,  III,  31-32,  — Dionysius,  X,  31. 

(3)  Livius,  III,  55. 

(4)  Livius,  V,  11, 


% 

spexit,  videlicet  populum,  curias,  gentes  patricias,  Vestae 
religionem,  uno  verbo,  quidquid  urbe  ipsa  contineretur. 
Sed,  quod  Roma,  non  antiquum,  sed  novum,  non  commune 
cum  aliis  gentibus,  sed  suum  ac  proprium  in  lucem  protu- 
lit, scilicet  plebem,  tribus  rusticas,  et  tribunatum  ple- 
bis, id  ex  civitate  sustulit  et,  ut  ita  dicam,  circumcidit. 
Plebem  fingit  extorrem,  legibus  et  religione  carentem, 
Diis  hqminibusque  invisam,  tribunosque  plebis  eadem 
labe  contaminatos,  quos  ne  tangi  quidem  fas  fuerit,  adeo- 
que  impuros,  ut  vel  eorum  occursu  patricii  polluerentur. 
Isto  modo  eos  arbitratur  fuisse  sacrosanctos  (1). 

Longe  aliter  sensisse  veteres  vel  ex  eo  patet,  qui  affer- 
tur, Plutarchi  loco.  Id  receptum  fuisse  testatur  Plutarchus 
» ut  tribunorum  januae  nunquam  clauderentur,  sed  noctes 
» diesque  apertae  essent,  tanquam  portus  et  perfugium 
» ope  indigentibus.  Quanto  autem  submissius  se  pro  sua 
» persona  gerit,  tanto  magis  augetur  potentia  tribunus. 
» Communem  enim  eum  volunt  usu,  et  omnibus  facilem 
» aditu  esse,  quasi,  aram,  et  honoris  gratia  eum  saero- 
» sanctum  faciunt  et  inviolatum  : et  si  quo  in  publicum 
» procedat,  mos  est  omnibus  purum  efficiendi  corpus  et 
» lustrandi  tanquam  pollutum  (2).  » 

Non  igitur  per  contemptum  sacrosanctus  tribunus 
habebatur,  sed  honoris  gratia,  et  quod  omnes  lustrari  de- 
berent qua  incederet,  is  mos  ei  consimilis  fuit  quo  non  lice- 
bat nisi  puris  mentibus  et  corporibus  ad  aras  accedere. 
Praeterea  Livius  sacrosanctos  tribunos  plebis  caeteris  ro- 


(1)  Fustel  de  Coulanges,  La  CiU  antique,  Liv.  IV,  ch.  VII.  3e  tdition, 
p.  353-354. 

(2)  Plutarchus.  Qucestiones  Romana  81-84,  ed.  Reiske,  Lipsise,  1777,  t.  7, 
p.  142-143. 

manis  opposuit  ut  profanis  (1),  et  consulem  indignantem 
inducit  quod  hi  postulent  ut  sacrosancti  habeantur  quibus 
ipsi  Dii  neque  sacri  neque  sancti  sint  (2).  Denique  Cicero 
narrat  tribunum  plebis  Sextium,  suae  causae  propugna- 
torem, in  aede  Castoris  aClodianis  fere  interfectum  fuisse 
« sanctissimo  in  templo,  sanctissima  in  causa,  sanctissi- 
« mo  in  magistratu.  (3).  » Si,  quod  tribuni  sacrosancti 
fuerunt,  id  interprelemur,  quasi  impuri  et  exsecrandi  fud- 
rint,  fateamur  necesse  est  eodem  modo  templa  deorum 
fuisse  incesta,  aras  obscaenas,  Deos  ipsos  ejusdem  labis 
contagione  commaculatos.  Quae  quum  fleri  non  potuisse 
perspicuum  sit,  debemus  illam  falsam  abjecti  et  immundi 
tribunatus  imaginem,  ab  Indorum  moribus  arcessitam 
a rerum  romanarum  historia  excludere. 

§ 2.  — De  aedilibus  plebis.  An  ii  quoque  fuerint 
sacrosancti . 

Festus  scripsit  plebei  aediles  non  minus  populi  quam 
plebei  scito,  quae  de  eo  magistratu  creando  suffragium 
tulit  ut  sacris  aedibus  praeessent,  esse  constitutos ; quos 
tribunorum  plebis  ministros  fuisse  dicant,  quia  una  cum 
plebeiis  aedilibus  sint  creati  (tribuni)  dissidente  plebe  a 
Patribus  (4).  Alias  addit  idem  auctor  sacrosanctorum  e 
genere  tribunos  plebis  aedilesque  ejusdem  ordinis  fuisse, 
quod  affirmet  M.  Cato  (5).  Hinc  colligere  possumus  aedi- 


(1)  Livius,  IX,  8 et  9.  — Cf.  II,  33. 

(2)  Livius,  III,  19. 

(3)  Cic.,  Pro  Sextio,  38. 

(4)  Festus,  ed.  Egger,  p.  84.  (39,  mscr.  Bibi.  Farn.)  s.  v.  Plebei. 

(5)  Ibid,7  p,  201.  (428  mscr.  Bibi.  Farn.)  s.  v.  Sacrosanctum. 


les  cum  tribunis  in  Monte  Sacro  scito  plebis  creatos  esse, 
deinde  cum  tribunis  quoque  scito  populi,  id  est  lege  cu- 
riata (1),  in  urbe  fuisse  agnitos  et  constitutos ; denique 
quum  eodem  modo  electi,  eodem  jurejurando  confirmati 
fuissent,  eos,  ut  ministros  tribunatus,  ita  participes  fuisse 
sacrosanctae  potestatis. 

Festo  assentitur  Gellius  qui « tribunos  et  aediles  sibi  ple- 
« bem  per  seditionem  creasse»  refert  (2), nec  non  et  Dio- 
nysius, quamvis  hic  post  reconciliatam  plebis  cum  senatu 
gratiam,  plebeiis  rogantibus,  senatus  consultum  factum 
esse  dicat,  ut  sibi  possent  duos  quotannis  tribunorum 
ministros  creare  (3).  Ibi  Dionysius,  qui  paulo  ante  men- 
tionem fecit  confirmatae  per  "patricios  tribuniciae  potesta- 
tis, illam  senatus  auctoritatem  memorare  videtur,  qua 
opus  fuit  ut  curiae  aedilium  quoque  potestatem  approba- 
rent (4)  populi  scito  (5). 

Auctores  inter  se  non  discrepant,  sed  ex  copia  rerum 
alius  aliud  aut  omisit,  aut,  prout  majus  esse  ducebat,  no- 
tavit. E Livii  loco  quaestio  oritur  de  aedilium  plebis  sa- 
crosancta potestate.  Is  enim  narrat  consules  Valerium  et 
Horatium,  restituto  post  decemviros  tribunatu,  tribunis 
qnoque  ut  sacrosancti  viderentur,  cujus  rei  jam  prope 
memoria  abolevisset,  relatis  quibusdam  ex  magno  inter- 
vallo caeremoniis,  renovasse  : et  quum  religione  inviola- 
tos eos,  tum  lege  etiam  fecisse  sanciendo  : « ut  qui  tri- 
« bunis  plebis,  aedilibus,  judicibus  decemviris  nocuisset, 


(1)  Vide  partem  tertiam , § 1. 

(2)  Gellius,  XVII,  C.  21,  n°  11. 

(3)  Dionysius,  VI,  90. 

(4)  Dionysius,  IX,  41. 

{5}  Festus  ed.  Egger,  p.  139  : Scitum  populi  dicebatur  quod  sinepltb» 
cunctus  patricius  ordo , rogante  patricio,  suis  su fragiis  jussit. 


« ejus  caput  Jovi  sacrum  esset : Familia  ad  sedem  Gereris, 
€ Liberi  Liberaeque  venum  iret  (1).  » 

Haec  lex  nihil  aliud  est  quam  illius  primae  sacratae  le- 
gis paulo  supra  memoratae  (2)  renovatio.  Jovi,  non  illi 
quidem  caelesti,  sedStygio,  id  est  Diti,  consecratur  caput 
ejus  s acrosanctaequi  potestati  nocuit.  Per  transpositio- 
nem verborum  multo  ante  Livii  tempora  factam,  in  coe- 
landalpsa  lege,  accidisse  arbitror  ut  Decemviris  a tribu- 
nis plebis  separaretur.  Nam  quum  nullius  sacrosancti 
magistratus  nisi  tribunorum  et  aedilium  plebis  usquam 
mentio  flat,  decemviros  esse  eosdem  ac  decem  tribunos 
plebis,  aediles  ab  judicibus  non  differre  vix  dubitari  potest. 
Caeterum,  Dionysio  teste,  aediles  olim  judices  vocati 
sunt  (3). 

Quod  ad  sacrosanctam  tribunorum  plebis  po  testatem 
attinet,  monet  Livius  juris  interpretes  negare  hac 
lege  quemquam  esse  sacrosanctum  : tribunos,  vetere 
jurejurando  plebis,  quum  primum  eam  potestatem  crea- 
vit, sacrosanctos  esse.  Haec  opinio  legum  sacratarum 
ipsi  naturae  consentanea  fuit.  Nam  vetus  illud  plebis  in 
Monte  Sacro  jusjurandum  aeternum  fuisse  demonstravi  (4). 
Intermisso  etiam  per  regnum  decemvirorum  tribu- 
natu, plebs,  dum  concederet  ut  omnes  decemviri  patri- 
cii flerent,  excepit  modo  ne  lex  Icilia  de  Aventino  aliae- 
que  sacratae  leges  abrogarentur  (5).  Nihil  igitur  opus 
fuit  id  renovari,  quod  jure  aeternum,  reipsa  non  abroga- 
tum foret.  Ideo  jurisconsulti  recte  censuerunt  tribunos 


(1)  Livius,  III,  55, 

(2)  Vide  supra,  § 1, 

(3)  Dionysius,  VI,  90. 

(4)  § I.  Lex  sacrata  prima. 

(5)  Livius,  III,  32,  f, 


plebis  ab  Horatio  et  Valerio  restitutos,  non  lege  Horatia 
Valeria,  sed  prima  sacrata  lege  fuisse  sacrosanctos ; hanc 
enim  in  omne  tempus  conditam  esse  religionem,  cujus 
memoria  repeti  posset,  vis  redintegrari  non  debuerit. 

Restat  igitur  una  questio  de  sedilium  plebis  potestate 
sacrosancta ; quam  iidem  jurisconsulti  a Livio  laudati  ta- 
lem fuisse  negabant,  vel  potius  talem  non  haberi  osten- 
debant hoc  argumento  : sedi I em  prehendi  ducique  a ma- 
joribus magistratibus  : quod  etsi  jure  non  fleret  (noceri 
enim  ei,  cui  lege  Horatia  Valeria  non  liceat)  tamen  sacro- 
sanctum eum  jam  non  videri  cui  manus  injiceretur. 

Haec  opinio  cum  Festi  et  M.  Catonis  opinione,  qui  aedi- 
les plebis  sacrosanctos  fuisse  declarant,  conciliari  videtur 
non  posse.  Omnem  tamen  difficultatem  tollit  adhibita 
temporum  ratio.  Non  enim  per  se  ipsos  inviolati  fuere 
aediles  plebis,  sed  quoad  tribunorum  plebis  fuerunt  minis- 
tri. Dionysius  autem  eorum  munus  immutatum  fuisse  his 
verbis  testatur  : « Quum  plebeii  id  impetrassent  ut  crea- 
* rent  duos  viros  qui  tribunos  plebis  in  omni  opere  adju- 
i varent,  et  res  judicarent  sibi  a tribunis  plebis  commis- 
» sas,  et  loca  sacra  et  publica  et  annonam  curarent, 
» elegerunt  eos  qui  adjutores  tribunorum  plebis  etcolle- 
» gse  et  judices  sunt  nominati.  Nunc  tamen  lingua  latina, 
» ex  uno  suorum  munerum,  aediles,  id  est  sacrarum 
» sedium  curatores  appellantur  , neque  jam  ut  antea  minis^ 
» tros  se  praebent  alienae  potestati  (1).  » Eos  desisse 
sacrosanctae  potestatis  esse  participes,  quum  tribunorum 
mandata  exsequi  desierint,  et  per  se  verum  est,  et  simili 
viatorum  more  comprobatur.  Viatores  enim,  qui  nullam 
partem  tenebant  magistratus,  sed  tribunis  plebis  appare- 


(l)  Dionysius,  VI,  00. 


bant,  ut  lic|ores  consulibus,  fuere  ipsi  etiam  in  ministerio 
tribunatus  inviolati  et  sacrata  lege  tuti.  Nam  quum  via- 
torem Icilii  tribuni  plebis,  jussu  consulis,  lictor  vi  repulis- 
set, indignati  tribuni  plebis  pro  collegio  lictorem  dignum 
morte  judicaverunt , et  ab  sedilibus  j usserunt  de  rupe 
dejici.  Egissentque  miserum  in  praeceps,  ni  exorati  a sena- 
tu fuissent  ut  ei  salutem  concederent  precariam  (1). 

Quamdiu  aediles  plebis  operam  decretis  tribunorum 
exsequendis  dederint,  nec  facile  dictu  est,  nec  scire  ad 
summam  propositi  nostri  pertinet.  Eos  a ministeriis  tri- 
bunorum nondum  alienos  factos  esse  constat,  quum  Se- 
natus in  Siciliam  legatos  misit,  duosque  tribunos  plebis 
et  aedilem,  qui  a tribunis  P.  Scipionem,  si  dicto  audiens 
non  esset,  prendere  juberetur  et  jure  sacrosanctae  potes- 
tatis reducere  (2).  Ultimis  igitur  reipublicae  liberae  tem- 
poribus, aediles  plebis,  crescentibus  annonae,  fori  et  aedium 
ac  viarum  curis, 'sacrosanctae  potestatis  desierunt  esse  et 
ministri  et  participes. 

§ 3.  Quid  fuerit  homo  sacer.  Quid  consecratio  bonorum. 

De  templo  Cereris  in  Aventino  sitae. 

Quamvis  verba  sacer  et  sacrosanctus  specie  non  mul- 
tum inter  se  differant,  usu  invaluit  ut  maximo  significa- 
tionis discrimine  notarentur.  Sacrosanctus  (3)  enim  fuit 
is  quem  sacrata  lex  tutum  et  inviolatum  praestaret;  sacer 


(1)  Dionysius,  X.  31.  f. 

(2)  Livius,  XIX,  20,  f.,  an.  204  a.  Ckr. 

(3)  Sacrosanctus  videtur  idem  esse  ac  sacrata  lege  sanctus.  Nam  Cicero,  de 
legibus,  III,  3,  legem  de  tribunis  plebis  his  verbis  Concipit  ; Tribuni  plebi 9 
Sancti  smto.  Sacrosanctus  non  est  qui  sacer  lege  sanciatur. 


is  quem  juberet  esse  exsecrabilem  mortiquq,  devotum. 

» Homo  sacer,  ut  ait  Festus,  is  est  quem  populus  judicavit 
» ob  maleficium,  neque  fas  est  eum  immolari ; sed  qui  occi- 
» dit,  parricidii  non  damnatur.  Nam  lege  tribunicia  prima 
» cavetur,  si  uis  qeum,  qui  eo  plebiscito  sacer  sit,  occiderit, 

» parricida  ne  sit  (1).  » Alias  originem  ejus  religionis  sic 
memorat:  « Sacratae  leges  sunt  quibus  sanctum  est,  quid- 
» quid  adversus  eas  fecerit  sacer  alicui  Deorum  sicut  (2) 

» familia  pecuniaque.  Sunt  qui  esse  dicant  sacratas  quas 
» plebes  jurata  in  Monte  Sacro  sciverit  (3).  » 

Initio  de  iis  qui  quid  contra  leges  sacratas  fecissent  ju- 
dicium tribunorum  plebis  fuit.  Mox  vero  inventum  est 
temperamentum,  quo  provocatione  ad  plebem  jus  illud 
horrendum  indemnatos  devovendi  et  necandi  mitiga- 
retur. 

Ad  consecrationem  bonorum,  quae  ad  Gereris  templum  ' 
fiebat,  idem  modus  est  adhibitus.  Anno  ipso  quo  primi  tri- 
buni plebis  creati  sunt,  Postumo  Cominio  et  Sp.  Cassio 
consulibus,  Cassius  in  Aventino  sedem  Cereris,  Liberi  et 
Liberae  dedicaverat,  super  Circum  Maximum  non,  procul 
a carceribus,  e quibus  currus  emittebantur  (4).  Hujus 
sedis  praecipuam  curam  habuerunt  aediles  plebeii  in  monte 
plebeio  sitae  et  rusticis  numinibus  consecratae.  Neque  ab 
re  alienum  est  meminisse,  rustica  numina  cum  Stygiis 
fuisse  cognata.  Itaque  cujus  caput  Jovi  Stygio  Diisque 
Manibus  erat  consecratum,  ejus  familia  et  bona  Cereri 
sacra  (5)  ad  Cereris  venum  ibant,  et  rationes  acceptae  pe- 


(1)  Festus,  s.  v.  Sacer  mons.  — Cf.  supra,  § I. 

(2)  Lege,  sit  cum. 

(3)  Festus,  s.  v.  Sacrata  leges. 

(4)  Dionysius,  VI,  94. 

(5)  Dionysius,  VI,  89,  Cic.,  pro  domo , 48, 

cuniae  cum  plebiscitis  et  senatus  consultis  aede  ipsa  as- 
servabantur, quod  fuit  plebis  tabularium  (1). 

Ejus  qui  sacratam  legem  violasset  ut  caput  ita  bona 
consecrandi  jus  diu  penes  tribunos  plebis  fuit.  Nam  vide- 
mus, Marcio  Philippo  Servilio  Caepione  consulibus,  a 
Rutilio  tribuno  plebis  Ti.  Gracchi  bona  esse  consecrata 
quod  mulctam  privato  dixisset  tribunum  appellanti,  et 
intercessioni  non  parendo  tribunum  plebis  in  ordinem 
coegisset  (2).  In  ea  re,  ut  in  consecratione  capitis,  de  infi- 
nito tribunorum  plebis  jure  deminutum  est  lege  Q.  Pa- 
pirii, quae  vetuit  aedes  injussu  plebis  consecrari  (3).  Quae 
lex,  quanquam  ad  privatorum  bona  non  pertinebat,  tamen 
cum  eo  usu  conjuncta  fuit  ad  plebem  provocandi,  quoties 
de  bonorum  consecratione  ageretur.  Itaque  quum  C.  Ati- 
nius Labeo,  tribunus  plebis,  foculo  posito  in  rostris  adhi- 
bitoque  tibicine,  Q.  Metelli  censoris  bona,  qui  eum  ex 
senatu  ejecerat,  consecravisset,  cum  alter  tribunus  ple- 
bisidem  Cn.  Lentulo  censori  fecisset,  neutrius  consecratio 
inimico  fraudi  fuit,  neuter  consecrata  bona  obligare  reli- 
gionibus valuit  (4).  Sed  quum  Cicero  in  illa  oratione  pro 
domo  sua  indemnati  civis  bona  jure  a.  tribuno  consecrari 
posse  neget,  fatetur  tamen  hunc  quem  dicat  tribuni- 
cium furorem,  ductum  esse  ex  nonnullis  veterum  tempo- 
rum (5)  exemplis,  et  prisca  et  paene  solennia  verba  hujus 
carminis  fuisse  quo  in  consecranda  sua  domo  Clodius, 
velato  capite,  obtestatus  Deos,  esset  usus.  Illae  caeremo- 


% (l)  Livius,  III,  55. 

(2)  Livius,  XLIII,  16.  £ 

(3)  Cic.,  pro  domo,  50. 

(4)  Cic.,  pro  domo,  47.  — Cf.  Livii,  epitomen,  50.  Plinium,  Hist.  nat., 
VII,  45, 

(5)  Cic.,  Ibid. 


nise,  illa  obsoleta  verba,  tempore  Ciceronis,  intermortui 
juris  tribunicii  vestigia  supererant.  Adeo  Verum  est  tri- 
bunatus vim  nativam  longo  usu- rerum  non  confirmatam, 
sed  temperatam  esse. 

§ 4.  — De  interfatione  et  de  'perduellione. 

Sacratis  legibus  tribuni  plebis  non  modo  contra  vim  et 
ferrum,  sed  contra  verba  atque  interfationem  (1)  erant 
armati.  Itaque  non  solum  eos  qui  corpus  suum  manu  vio- 
lassent,  sed  etiam  eos  qui  sibi  condonantibus  obstre- 
puissent, mulcta  aut  morte  afficere  poterant,  vel  reos 
perduellionis  ad  plebem  agere. 

Hujus  tam  saevi  juris  originem  non  paucis  verbis  narrat 
Dionysius  (2).  Altero  post  primos  tribunos  plebis  anno, 
T.  Geganio  P.  Minucio  consulibus,  inopia  frumenti  in 
Urbe  et  in  agro  romano  laboratum  est.  Cujus  mali  cau- 
sam quum  mutuis  odiis  patricii  et  plebeii  alii  in  alios  con- 
ferrent, concione  a consulibus  advocata,  tribuni  plebis 
et  consules  sibi  invicem  obstrepuere.  Tribuni  Forum,  quo 
plebs  conveniret,  suae  ditionis  locum  esse  contendebant, 
consules  omnia  quae  inUrbe  essent,  suo  imperio  subjecta. 
Quum  jam  advesperasceret  et  rustica  plebs  paulatim  di- 
laberetur,  plebs  urbana  clientium  domibus  egressa  patri- 
ciis opem  ferebat  . 

Jam  ad  lapidationem  et  ictus  ventum  esset,  ni  Brutus, 
qui  priore  anno  tribunus  plebis,  tunc  aedilis  erat,  interve- 
nisset. Hic  se  rixae  finem  facturum  pollicitus,  interrogavit 
Geganium  consulem,  ecquid  meminisset  ea  conditione, 


(1)  Cic.,  pro- Sextio,  37. 

(2)  Dionysius,  VII,  14-19, 


— 27  — 


proximo  anno  a seditione  cessatum,  ut,  quoties  tribuni 
plebem  ad  concionem  advocassent,  patricii  neque  inter- 
essent  neque  obessent  concionantibus.  Geganius  se  ita 
factum  probe  meminisse  fassus,  hanc  a se  advocatam  con- 
cionem alloquendi  jus  tantum  sibi  vindicabat.  Brutus  igi- 
tur nihil  plebem  se  morari  dixit  et  concionem  in  posteram 
diem  ipse  distulit.  In  qua,  quum  consulis  ipsius  confessione 
patricii  consistere  nequirent,  plebs,  rogante  tribuno  ple- 
bis Icilio,  legem  scivit  de  interfatione.  Gajus  carmen  hoc 
fuut : 

« Condonanti  ad  plebem  tribuno  plebis  ne  quis  quidquam 
« contra  dicito:  nere  dicentem  interpellato.  /Si  quis  contra 
« quam  leye  sanctum  sit  fecerit,  tribunis  rades  datopeten- 
« tibus,  se  soluturum  muletas  quas  sibi  indixerint - .*  ni 
« rades  dederit,  morte  plectitor , bona  ejus  sacra  sunto . De 
« iisquicertare  muletas  r oluerint,  judicium  plebis  esto  (1) . » 

Haec  secunda  fuit  lex  sacrata  non  tam  atroci  carmine 
quam  illa  prior  in  Monte  Sacro  scita,  quum  mortis  poenam 
nonnisi  vades  recusanti  minitaretur.  Nihilominus  eam 
hujus  legis  fuisse  vim  notat  Dionysius,  ut  neque  plebiscitis 
jam  tum  se  teneri  patricii  crederent,  neque  se  plebes  se- 
natus consultis  (2).  Ita  duae  civitates  in  una  suis  legibus, 
suis  magistratibus  utebantur  (3),  idque  fuit  Romae  disci- 
dium, ut  vix  in  unum  coalituram  esse  rempublicam  spe- 
rari posset  (4).  Ideo  quum  Laetorius  tribunus  a concilio 
plebis  submoveri  juberet,  praeterquam  qui  suffragium 
inire  deberent,  id  est  Foro  arceret  patricios,  ut  plebisci- 
tum fieri  posset,  adolescentes  nobiles  stabant  nihil  ce- 


(t)  Dionysius,  VII,  17,  f, 

(l)  Ibid.,  c.  18. 

(3)  Dionysius,  VI,  88. 

(4)  Plutarchus,  In  Coriolano 16.  — Cf.  Livium,  IV,  4, 


dentes  viatori.  Quum  vero  Laetorius  ex  his  prehendi 
quosdam  jussisset,  consul  Appius  negabat  jus  esse  tribuno 
in  quernquam,  nisi  in  plebeium:  non  enim  populi,  sed 
plebis  eum  magistratum  esse.  Ardens  ira  tribunus  mitte- 
bat viatorem  ad  consulem,  consul  lictorem  ad  tribunum, 
privatum  esse  clamitans,  sine  imperio,  sine  magistra- 
tu (1).  ; 

Cur  plebiscitis  parere  nollent  patricii  quibus  sciscendis 
abesse  deberent  alio  libro  exposui  (2).  Neque  justum  erat 
eos,  qui  a comitiis  tributis  excluderentur,  ne  tribunos  obs- 
trependo aut  interfando  violarent,  iis  legibus  teneri  de  qui- 
bus deliberare  non  potuissent. 

Vanae  igitur  leges  Valeriae  (3),  Publiliae  (4),  Horten- 
siae (5)  fuere,  donec,  post  primum  punicum  bellum,  patricii 
in  tribubus  suis  suffragii  ferendi  jus  adepti  sunt,  plebeiis 
nec  jubendo  legem  nec  subeundo  jam  dispares.  Sed  antea 
civitas  agitata  est  intestino  et  perenni  populi  et  plebis 
duello,  unde  ortum  est  perduellionis  crimen  cum  interfa- 
tionis crimine  conjunctum. 

Hostis  apud  antiquos  peregrinus  dicebatur  et  qui  nunc 
hostis  perduellis  (6).  Disertius  Festo  Gaius  idem  refert, 


(l  i Livius,  II,  56. 

(2)  Histoire  des  Chevaliers  romains,  t.  1,  p.  340-851, 

(3)  Livius.  III,  55  : Legem  centuriatis  comitiis  tulere  ut,  quod  tributim 
plebes  j ussisset,  populum  teneret. 

(4)  Livius,  VIII,  12  Publilius  Philo  legem  tulit,  ut  plebiscita  omnes  Qui- 
rites tenerent. 

(5)  Laelius  Felix,  in  Grellio,  XV,  27  : Tribuni  autem  plebis  neque  advocant 
patricios  neque  ad  illos  referre  de  ulla  re  possunt ; itaque  ne  leges  quidem  pro- 
prie, sed  plebiscita  appellantur  quae  tribunis  plebis  ferentibus  accepta  sunt.  Qui- 
bus rogationibus  ante  patricii  non  tenebantur  donec  Q.  Hortensius  dictator  eam 
legem  tulit  ut  eo  jure  quod  plebes  statuisset,  omnes  quirites  tenantur.  Cf. 
Gaium,  I,  3;  Plinium,  Hist.  nat.,  XVI,  15,  »°  10. 

(6)  Festus,  s.  v.  Hostis. 


quos  nos  hostes  appellamus,  eos  a veteribus  perduelles 
appellatos,  peream  adjectionem  indicantibus  eos  cum  qui- 
bus bellum  esset  (1).  Utrumque  videtur  e Varronis  copia 
depromptum  (2).  Nihil  igitur  fuit  crimen  perduellionis  nisi 
bellum  ei  indictum,  qui  perduellis,  id  est  hostis  esse  judi- 
caretur. Legem  autem  sacratam,  foedus  in  omne  tempus 
inter  populum  ac  plebem  ictum,  et  Fetialium  interventu 
juratum  et  sancitum  fuisse  probavimus,  tribunosque 
plebis  per  legem  sacratam,  id  est  jure  gentium,  fuisse  sa- 
crosanctos. Qui  patricius  tribunum  plebis  facto  aut  verbo 
violabat,  foedus,  quantum  in  se  erat,  abrumpebat,  quod 
unum  erat  societatis  inter  plebeios  patriciosque  vincu- 
lum. A tribunis  plebis  jam  non  civis,  sed  hostis  plebi  judi- 
cabatur. Perduellis  erat. 

Jure  autem  gentium  antiquo,  hostis  judicatus,  indicta 
causa,  mactabatur  aat  servorum  supplicio  plectebatur. 
Perduellionis  judicium  etiam  in  primo  jure  Quiritium  in- 
venimus. Duumviri  perduellionem  judicabant,  et  ne  inno- 
xios quidem  se  absolvere  posse  rebantur.  Poenae  exactores 
erant  potius  quam  judices  (3).  Sub  regibus  a duumviris 
provocare  ad  populum,  id  est  ad  triginta  curias,  licebat 
et  provocatione  certare.  Si  duumviri  vicissent,  perduelli 
judicato  caput  obnubebatur,  colligabantur  manus.  Tum 
lictor  arbori  infelici,  id  est  cruci  (4),  damnati  corpus  reste 
suspendebat,  quod  sub  furca  crucis  usque  ad  mortem  ver-  r 
berabatur. 

Duopr  imos  illos  tribunos  plebis  perpetuis  duumviris 
perduellionis  in  plebem  judicandae  causa  creatis  adsimi- 


(1)  Digeste , 50,  16,  De  veriorum  significatione.  Fragm.  Gaii,  234. 

(2)  Varro,  L.  Z.  v.  3. 

(3)  Livius,  I,  26, 

(4)  Cic.,  pro  C.  Ralirio  per d.  reo , 4 et  5. 


laverim.  Ex  illo  antiquo  et  quasi  fero  jure  tribunorum 
plebis  quo  poterant,  duumvirorum  more,  perduelles,  in- 
dicta causa,  capitis  condemnare  (1),  quaedam  exstant  ves- 
tigia. Desertor  Hispaniensis  exercitus  G.  Matienus  accu- 
satus est  apud  tribunos  plebis,  id  est  reus  perduellionis 
actus,  damnatusque  diu  virgis  sub  furca  caesus  est  et 
sestertio  nummo  veniit  (2).  Servus  igitur  est  factus  liber- 
tatemque cum  civitate  amisit,  quae  fuit  maxima,  Matini 
tempore,  deminutio  capitis  (3).  Nisi  jam  legibus  de  pro- 
vocatione cautum  esset,  ne  de  cive  romano  supplicium 
sumeretur,  praeterquam  jussu  maximi  comitiatus  (4),  non 
solum  C.  Matienus  supplicio  servorum  affectus  esset,  sed 
confectus,  et  sub  furca  crucis,  more  majorum  ,ad  mortem 
verberibus  caesus. 

Arripiebatur  ut  perduellis  quicumque  interfatione 
tribunum  cum  plebe  agentem  interpellasset,  quicumque 
magistratus  patricius,  in  concione  plebis,' quidquam  pro 
imperio  egisset  aut  dixisset.  Perduellio  a tribunis  judica- 
batur ei  qui  ullo  modo  ab  eis  concionem  avocabat  (5)  aut 
se  patricium  inserebat  concilio  plebis  (6),  denique  ei  qui 
aut  verbo  aut  facto  tribunos  a plebe  audebat  interclu- 
dere (7).  Ideo  memoriae  proditum  erat  G Veturium,  quod 


(1)  Ibid, , c.  4. 

(2)  Livius,  epitome , 55. 

(3)  Gaius,  I,  159;  Cf.  Ulpiani  frag.,  XI,  10;  Dig.  IV,  4,  9,  § 4;  Pauli 
Sententiae,  I,  7;  III,  6,  §29;  Boethium  ad  Cie.  topica,  4,  p.  302.  Orelli 
Val.  Max.,  VI,  3,  n°  4 et  VII,  4;  Livium,  III,  69,  Epitomen,  XIV.  — 
Dionys.,  VIII,  87.  Haec  collegit  Becker  HI.  der  rcem.  Altherth.  Zm.  Th. 
trste  Abth.  S.  101. 

(4)  Cic.,  De  legibus,  III,  4. 

(5)  Livius,  XLIII,  16. 

(6)  Livius,  VI,  38. 

(7)  Livius,  XXV,  3. 

submoto  incedentem  in  Forum  tribunum  plebis  objectu 
corporis  morari  ausus  esset,  nec  decedere  jubenti  pa- 
ruisset, morte  damnatum  (1) . 

Paulatim  mitigata  est  illa  in  perduellibus  necandis 
saevitia.  Nam,  primis  statim  temporibus,  a tribunis  plebis 
ad  plebem  ipsam  provocari  solitum  erat.  Deinde  lege  XII 
tabularum  et  lege  Horatia  Valeria  de  provocatione,  quae 
sacratis  legibus  annumerata  est,  cautum  est,  ne  quis  ma- 
gistratum sine  provocatione  crearet,  neve  quis  de  capite 
civis  romani  nisi  comitiis  centuriatis  rogaret  (2).  Itaque 
jam  inde  ab  Horatio  et  Valerio  consulibus  (447  a.  Chr.) 
in  perduellionis  judiciis,  seu  a duumviris  (3),  seu  a tribu- 
nis plebis  ad  comitia  centuriata  coeptum  est  provocari. 
Manlius  Capitolinus  a centuriis  perduellis  judicatus  a 
tribunis  plebis  de  rupe  Tarpeia  dejectus  est  (4).  Deinde 
aliud  adhibitum  est  poenae  temperamentum.  Perduellionis 
reis  tribuni  plebis  mulctam  dicere  consueverant  quingen. 
tum  millium  aeris,  cui  solvendae,  illis  temporibus,  vix 
quisquam  par  erat  (5) . Si,  postquam  mulcta  apud  populum 
centuriatim  citatum  esset  certata,  reus  condemnaretur, 
tum  solum  exsilio  vertebat,  bonaque  ejus  publicaban- 
tur (6). 

A.  Marcio  et  Cn  Servilio  consulibus,  quum  Rutilius, 


(1)  Plutarchus,  in  C.  Graccho , 3, 

(2)  Cic.  pro  Sextio , 30.  Pro  domo , 32.  De  lege,  III,  4. 

(3)  Ita  factum  esse  a Rabirio  perduellionis  reo  videmus,  teste  Dion», 
XXXVII,  27-28.  ' 

(4)  Livius,  VI,  20. 

(5)  Dionysius,  XVI,  18,  f.  — Livius,  VI,  38. 

(6)  Hoc  ipsum  Niebuhrium  fefellit  qui  ideo  negavit  perduellionis  reum 
fuisse  G.  Rabirium,  quum  a Cicerone  defenderetur,  quod  muletae  irrogatio  in 
oratione  Rabiriana  memoretur,  cap.  5.—  Praefatio  Niebuhriiad  sesquipaginam 
orat.  Rabirianae  recens  erutam. 

tribunus  plebis,  rogationem  ad  plebem  ferret  ne  vectiga- 
lium, quse  censores  locassent,  rata  locatio  esset,  Claudius 
'censor  ad  dissuadendum  processit.  Quum  ei  obstrepere- 
tur, audientiam  facere  praeconem  Claudius  jussit,  quod 
contra  jus  ac  fas  fuit.  Nam,  in  concilio  plebis,  magistratum 
praesertim  patricium,  quidquam  pro  imperio  jubere  sa- 
cratae leges  de  interfatione  latae  vetabant.  Eo  facto,  tri- 
bunus plebis  Rutilius  avocatam  a se  concionem  questus 
est  et  se  in  ordinem  coactum.  Ex  Capitolio,  ubi  erat  con- 
cilium, abiit.  Deinde  C.  Claudio  diem  dixit,  quod  concio- 
nem a se  avo  casset,  eique  perduellionem  se  judicare 
pronuntiavit,  diemque  comitiis  a C.  Sulpicio  praetore  ur- 
bano petiit.  Iis  ante  diem  decimum  et  septimum  kalendas 
octobres  comitiis  perduellionis  centuriatis  dies  dicta. 
Quod  si  Claucfius  a centuriis  damnatus  fuisset,  ex  narra- 
tione Livii  ipsa  apparet  poenam  damnati  futuram  fuisse 
exsilium  (1). 

Perduellibus  ergo  hi  fuere  poenarum  gradus  semper 
decrescentes.  Tempore  novi  adhuc  ac  crudi  tribunatus, 
de  perduellibus,  tanquam  de  hostibus  judicatis,  indicta 
causa,  tribuni  plebis  supplicium  sumebant.  Mox,  post  leges 
Horatii  ex  Valerii  consulum  de  provocatione,  nonnisi 
damnati  maximo  centuriarum  comitiatu  ad  mortem 
praecipites  agebantur.  Deinde,  legum  saevitia  mitescente, 
desertoribus  ipsis,  qui  essent  teterrimi  perduellium,  non 
jam  mors,  non  ultimum  in  cruce  supplicium  a tribunis 
plebis  injungebatur ; sed  verberati  sub  furca,  tanquam 
servi  venum  ibant,  id  est  maxima  pro  tempore  afficie- 


(l)  Livius,  XLIII,  16.  Yal.  Maximus,  IX,  5,  n°  2.  Narrat  L.  Philippum 
consulem  ob  interfationem  tribuni  Drusi  concionantis  obtorta  gula  prehensum 
et  in  carcerem  conjectum  esse. 

bantur  deminutione  capitis.  Denique  is  mos  invaluit,  ut  per- 
duelles ad  populum  centuriatim  convocatum  rei  ageren- 
tur, ibique  mulctam  certarent  a tribunis  plebis  sibi 
irrogatam  : quam,  quod  maxima  erat,  quum  solvere  vix 
possent,  si  damnarentur,  in  exsilium  abibant,  minorem  ca- 
pitis deminutionem  passi. 

§ 5.  — De  jure  prehensionis,  et  de  rupe  Tarpeia, 

Rupes  fuit  Tarpeia  in  abruptum  praecisa  et  Capitolinae 
arci  continens,  quo  centum  gradibus,  Taciti  aetate,  adiba- 
tur  (1).  Hinc  hostes  patriae,  qui  jus  gentium  violassent, 
ut  factum  est  in  obsidibus  Tarentinis,  praecipitare  moris 
fuit  (2). 

Cives  etiam  romanos,  qui  atroi  aliquod  facinus  com- 
miserant, tanquam  perduelles,  magistratus  romani  de  saxo 
dejiciebant  (3).  Id  inter  servos  et  liberos  homines,  in  luen- 
dis poenis,  discrimen  fuit,  ut,  quum  in  utrosque,  ob  idem 
scelus,  more  majorum  animadverteretur,  in  crucem  tol- 
lerentur servi,  libertatis,  in  morte  ipsa,  dejecti  de  saxo 
honorem  retinerent  (4).  Si  quando  ad  rupem  Tarpeiam, 
supplicii  causa,  servi  ascenderunt,  nonnisi  prius  manu- 
missi civium  mortem  oppetiere  (5). 

Transfugas  paulo  supra  vidimus  potuisse,  tribunorum 
plebis  jussu,  sub  furca  csedi  et  in  servitutem  redigi.  Si 
vero  cum  eis  summo  jure  ageretur,  ratione  libertatis 


(1)  Tacitus,  Historia,  III,  71. 

(2)  Livius,  XXV,  7. 

(3)  Horatius,  Sat.  I,  6. 

(4)  Appianus,  B.  civ.  III,  3 f . Cf.  Cic.,  ad  Attic.  XIV,  15  et  16. 

(5)  Livii  Epitome,  77.  Dio  Cassius,  XLVIII,  34. 

magis  quam  vitae  habita,  de  saxo  poterant  dejici  (1).  Id 
eo  factum  esse  romanae  leges  indicant,  quod,  qui  cives 
ad  hostes  aufugissent,  hostium  loco  essent  habendi.  Ita- 
que eos  lex  Julia  majestatis  inter  perduelles  numerat  (2), 
et  eos  qui  sacramenti  legem  abrupissent,  tanquam  sacra- 
tae legis  violatores,  homines  sacros  fuisse  constat  (3). 

Nullum  autem  perduellium  genus  majestati  plebis  fuit 
infensius,  quam  eorum  qui  sacrosanctae  tribunorum  aut 
aedilium  plebis  potestati  nocuissent.  Ut  videmus  patri- 
cios Voleroni  saxum  Tarpeium  esse  minitatos,  quod  lic- 
torem consulis  pulsaverat  (4),  ita  solebant  tribuni  plebis 
jus  suum  violatum  eodem  supplicio  vindicare.  Dicti  enim 
sunt  Decemviri,  quod  Valerium,  contra  se  orantem,  se 
saxo  dejecturos  esse  denuntiabant,  ei  vim  tribuniciam 
intentasse  (5).  , 

Contra  violatores  ihajestatis  suae  tribuni  erant  jure 
'prehensionis  armati,  quod  poterant,  aut  manu  sua,  aut 
per  manum  aedilis  vel  viatoris  exercere.  Quicumque  aut 
ab  ipso  tribuno  plebis,  aut  tribuni  praesentis  jussu  pre- 
hendebatur, non  poterat,  salva  religione  sacrosanctae  po- 
testatis, obsistere  neque  repugnare.  Qui  autem  jure  esset 
prensus,  si  nullus  tribunus  plebis  intercessisset,  nihil 
obstabat  quin  in  vincula,  aut  ad  saxum  Tarpeium  moritu- 
rus duceretur.  Itaque  tribuni  plebis  libertatem  et  vitam  ci- 
vium omnium  sibi  jure  prehensionis  permissas  in  manu 
tenebant.  Quis  autem  ei  non  parere  ausus  esset,  cujus 


(1)  Livius,  XXIV,  20. 

(2)  Pauly,  Real-encyclopadie  der  classischen  Alterthummssenschaft . s.  v. 
Transfuga, 

(3)  Digeste , XLVIII,  8,  3,  § 6.  Code,  III,  27,  1,  % 

(4)  Dionysius,  IX,  39. 

(5)  Dionysius,  XI,  6. 

ad  arbitrium  sciret  se  posse  indemnatum  aut  vinciri  aut 
necari?  Jus  vocationis  non  habuisse  tribunos  plebis,  ne- 
que absentem  ad  se  accire  debuisse  ut  responderet,  A m- 
tistius  Labeo  et  Varro  auctores  sunt.  Vocatione  tamen 
eos  usos  esse  saepissime,  perinde  atque  haberent,  Varro 
nos  docet  (1).  Neque  id  mirum.  Non  solum  enim  vocatio, 
sed  jus  citandi  ad  plebem,  jus  auxilii  et  intercessionis, 
jus  omnia  vetandi,  jure  cives  et  magistratus  ipsos  pren- 
dendi et  de  rupeTarpeia,  indicta  causa,  dejiciendi,  con- 
tinebantur. 

Nullum  nobilius  neque  antiquius  exemplum  reperias 
illius  quasi  dictatoriae  tribunorum  potestatis,  quam  Co- 
riolani judicium,  quod  factum  esse  tertio  post  secessio- 
nem anno  Livius  (2),  Dionysius  (3)  et  Plutarchus  (4)  tes^ 
tantur,  Minucio  et  Sempronio  consulibus.  Dionysius,  ad 
satietatem  usque  verbosus,  totam  rem  ita  enarravit,  ut 
orationum  occasiones  captando,  quas  ex  rhetorum  um- 
braculis in  historiae  lucem  produceret,  aliquantum  de 
fide  sui  libri  ipse  detraxerit.  Ex  illis  tamen  eloquentiae 
fluctibus  naufraga  haud  infitiandae  antiquitatis  quaedam 
vestigia  colligere  liceat.  Quum  Marcius  Coriolanus  anno- 
nae caritatem  non  praetermittandam  in  senatu  censuisset, 
et  occasione  oblata  utendum,  ut  conditionibus  laxandi 
annonam,  tribuniciam  potestatem,  quasi  redimendo,  Pa- 


ti) GeUlus,  XIII,  12. 

(2)  Livius,  II,  34. 

^3)  Dionysius,  VII,  25-65. 

(4)  Plutarchus,  in  Coriolano , 16-20.  Niebuhrius  nequicquam  lioc  judicium 
viginti  post  annis  factum  esse  contendit,  post  legem  Publiliam  Voleronis.  Hoc 
est  historiam  romanam  non  explicare,  sed  pervertere.  Neque  hanc  ah  eo  opi- 
nionem gravissimi  scriptores  mutuati  essent,  nisi  eorum  mentibus  insedisset 
imago  cujusdam  humilis  et  infantis  quodammodo  tribunatus,  qui  nunquam 
talis  fuit.  — Cf.  Duruy,  t.  ler.,  ch.  III,  § III,  p.  169,  note  2.. 


tres  abolerent,  indignati  tribuni  plebis  sacratae  legis 
jusjurandum  violari  clamitabant.  Jusserunt  itaque  Mar- 
cium ab  aedilibus  plebis,  Junio  Bruto  et  Icilio  Ruga,  pre- 
hendi, et  vi,  si  repugnaret,  abduci.  Patricii  vero  non 
ferentes  quemquam  de  suis  sine  judicio  libertatem  amit- 
terre,  conglobati  aedilibus  restiterunt  (1).  Concilio  plebis 
advocato,  Marcius,  quum  citaretur,  aediles  plebis  pulsavit, 
tribunos  plebis,  non  Patrum  esse  dictitans,  et  auxilii, 
non  poenae  causa  jus  illi  potestati  datum  (2).  Productus 
tandem  ad  plebem  Marcius,  accusatoris  magis  quam  rei 
animos  gerens,  aspere  in  tribunos  plebis  invectus  est. 
Irata  concione,  Sicinius  tribunus  pauca  cum  collegis  (3) 
collocutus,  pronuntiavit,  de  collegii  sententia,  Marcium 
morte  esse'  damnatum,  quod  aediles  plebis  violasset,  et 
statim  jussit  ab  aedilibus  perduellem  judicatum  prehendi, 
ad  summam  arcem  protrahi,  et  de  rupe  Tarpeia  dejici  (4). 
Marcius  jam  tum  sacrosanctae  potestatis  violator,  foedere 
Sacri  Montis  rupto-,  hostis  plebi  declaratus,  vi,  non  lege, 
indemnatus  ad  mortem  agebatur.  Hoc,  alio  loco,  Diony- 
sius notavit  (5),  Romanos,  si  quem  vellent  sine  judicio 
, necare,  eum  solitos  esse  Jovi  Stygio  et  Diis  inferis  conse- 
crare, ita  ut  cuivis  eum  interficere  fas  esset.  Hoc  modo 
fuit  Marcius,  indicto  a plebe  bello,  perduellis  et  sacer. 

Intervenere  patricii  et  consules,  et  vim  vi  repulerunt. 
Tum  Brutus  aedilis  Sicinio  tribuno  persuasit,  ut,  quum 
indemnatum  Marcium  necare  non  posset,  eum  sineret 


(1)  Dionysius,  VII,  26. 

(2)  Livius,  II,  35.  — Dionysius,  VII,  27. 

(3)  Plut.,  in  Cor.  18.  Plutarchus  et  Dionysius  quinque  tum  tribunos  plebis 
opinati  sunt,  quum  duo  tantum  fuerint. 

(4)  Plut.,  Ibidem.  Dionysius,  VII,  35.  • • 

(5)  Dionysius,  II,  10. 

judicium  plebis  experiri.  In  eam  conditionem  res  deducta 
est,  et  pax  ita  convenit  inter  tribunos  et  senatum,  ut  ei 
plebiscito,  quo  Marcius  ad  plebem  reus  citaretur,  more 
majorum,  Patres  auctores  fierent,  et  auctoritate  senatus 
judicii  forma  (1)  constitueretur.  Quomodo  Marcius  tributis 
comitiis  damnatus  in  exsilium  abierit,  nihil  attinet  hic 
referre.  Ostendere  operae  pretium  fuit,  potestatem 
sacrosanctam  jurejurando  confirmatam,  quod  patricii 
stantes  super  aris  et  victimis  jurassent,  jam  inde 
ab  origine,  consulari  potestate  fuisse  majorem  (2),  quum 
tribunis  plebis  licuerit  cives  et  patricios,  indicia  causa, 
morte  plectere. 

Neque  in  privatos  solum  jus  prehensionis,  aut  jus  sum- 
mum vitae  necisque  a tribunis  plebis  destrictum  est.  Ma- 
gistratus etiam  romani  prehensi,  in  carcerem  conjecti 
jure  sacrosanctae  potestatis,  denique  a tribuno  ad  rupem 
Tarpeiam  ducti,  nonnisi  intercessionne  alterius  tribuni 
plebis  mortem  vitavere. 

Jam,  Quinctio  Capitolino  et  Appio  Claudio  consulibus, 
videmus  tribunum  plebis  Laetorium  consuli  Appio  per 
viatorem  vim  intentasse  (3),  et  eum  in  vincula  conjicere 
fuisse  conatum  (4).  Quod  jus  a senatu  ipso  agnitum  est, 
viginti  fere  annis  post  Decemviros.  Nam  quum  consules 
T.  Quinctius  et  Julius  Mento  neque  bello  gerendo  pares 
essent,  neque,  jubente  senatu,  vellent  dictatorem  dicere, 
senatores  tribunos  plebis  appellavere,  ut  dictatorem 
dicere  consules  pro  potestate  (5)  cogerent.  Tribuni  plebis 


(1)  Dionysius,  VII,  36,  etc. 

(2)  Dionysius,  VII,  50. 

(3)  Livius,  II,  56. 

(4)  Dionysius,  IX,  48. 

(5)  Livius,  IV,  26. 

pro  collegio  pronuntiavere  : « placere  consules  senatui 
» dicto  audientes  esse  : si  adversus  consensum  amplis*- 
» simi  ordinis  ultra  tenderent,  se  eos  in  vincula  duci  jus- 
» suros.  » Livius,  patriciae  dignitatis  assertor,  cum  con- 
sulibus ipsis  queri  videtur  proditum  a Patribus  summi 
imperii  jus,  datumque  sub  jugum  tribuniciae  potestati 
consulatum.  Sed  qui  senatoribus  id  in  mentem  venire 
potuit,  ut  tribunorum*  vi  contra  consulum  pertinaciam 
uterentur,  nisi  jam  antea  jus  coercendi  consules  tribuni- 
cia potestate  contineri  visum  fuisset  ? Nec  semel  id  fac- 
tum : quum  enim  consul  Fabius  (anno  308  a.  Ghr.)  in  eo 
esset  ut  Ciminiam  Sylviam  antea  Romanis  imperviam 
intraret,  missi  sunt  ad  eum  quinque  legati  cum  duobus 
tribunis  plebit,  qui  ei  denuntiarent  ne  ultra  progredere  - 
tur.  Consulem  serius  convenere  legati  quam  ut  possent 
a via  retrahere.  Sed  eis  ideo  adjunctos  fuisse  tribunos 
plebis,  ut  Fabio,  si  senatui  parere  noluisset,  manus  in- 
jiceretur (1),  ex  Scipionis  simili  exemplo  colligitur. 
Quum  enim  Scipio  proconsul,  jamjam  in  Africam  trajec- 
turus, exercitum  licentia  corrupisse  diceretur,  missus 
est  a senatu  M.  Pomponius  Siciliae  praetor  cum  decem  le- 
gatis qui  res  inspicerent.  Hos  comitari  jussi  sunt  duo 
tribuni  plebis,  iisque  aedilis  datus,  a quo,  si,  aut  in  Sici- 
lia praetori  dicto  audiens  non  esset  Scipio,  aut  jam  in 
Africam  trajecisset,  prendi  proconsulem  tribuni  juberent, 
quem  jure  sacrosanctae  potestatis  reducerent  (§). 

Hactenus  jus  prehensionis  tribunorum  in  consules, 
auctoritate  senatus  comprobatum,  sed  non  ultra  minas 
carceris  provectum  vidimus.  (3)  Mox  reipsa  ad  corpus 

(1)  Livius,  XX,  35,  f. 

(2)  Livius,  XXIX,  20,  f.  . ' ' 

(3)  Livius,  V,  9 : Tribuni  plebs  carcerem  tribunis  guorpue  mlitttm  mi* 
nantur. 

consulum  manus  adjecta  est.  L.  Lucullus  et  A.  Albinus 
consules,  quod  delectum  militum  severius  egissent,  a tri- 
bunis plebis  in  carcerem  conjecti  (1)  (an.  151  a.  Ghr.). Paulo 
post,  G.  Curiatius  tribunus  plebis,  quia  non  impetraret 
ut  sibi  denos  quos  vellet,  eximere  liceret,  consules  D.  Ju- 
nium Brutum  et  P.  Gorn.  Scipionem  in  vincula  duci 
jussit  (2).  Denique  C.  Flavius,  tribunus  plebis,  quum  Me- 
tellus Geler  consul  obstaret  rogationi  legis  agrariae,  quae 
pro  commodis  Pompei  anorum  militum  ferebatur,  eum 
in  carcerem  conjecit.  Huc  consul  senatum  convocavit 
Sed  tribunus,  in  ipso  aditu  carceris  posito  tribunicio 
subsellio,  senatores  excludebat,  donec  Pompeius  aucto- 
ritate sua  tribunum  loco  demovit,  et  Metellum  libera- 
vit (3). 

Nec  a mortis  poenis  aut  minis  ulla  aetate  cessatum.  Non 
quod  crediderim  Valerio  Maximo  narranti  P.  Mucium, 
tribunum  plebis,  novem  collegas  suos,  qui  id  egissent,  ut 
plebs  orba  tribunis  relinqueretur,  vivos  cremavisse  (4)* 
Duilio  enim  plebiscito  sancitum  est,  ut,  qui  plebem  sine 
tribunis  reliquisset,  tergo  ac  capite,  non  vivi  corporis  cre- 
matione puniretur  (5).  Sed  lictor  consulis  (an.  454  a.  Chr.) 
ab  Icilio  tribuno  plebis  prensus,  et  pro  collegio  morte 
damnatus  ad  saxum  Tarpeium  dejiciendus  trahebatur, 
quum  precibus  senatus  vita  ejus  est  condonata  (6).  Omit- 
tamus Manlium  de  saxo,  post  centuriarum  judicium,  a tri- 
bunis dejectum.  Duobus  annis  post  mortem  Ti.  Gracchi, 


(1)  Livii,  Epitom  4$. 

(2)  Cic.,  De  legibus,  III,  9.  Livii  epitome  55. 

(3)  Dio- Cassius,  XXXVII,  50. 

(4)  Val.  Maximus,  VI.  C.  III,  n°  2. 

(&)  Livius,  HI,  5S. 

(6)  Dionysius.  X,  31. 

censor  Q.  Metellus  a C.  Atinio  Labeone  tribuno  plebis 
arreptus  est,  quem  in  legendo  senatu  praeteritum  offen- 
derat. Jam  que,  obtorto  collo,  censor  populi  romani  in- 
demnatus ducebatur  et  in  eo  erat,  ut  de  rupe  Tarpeia 
praeceps  ageretur,  ni  caeteri  tribuni  plebis,  id  ne  fieret, 
auxilio  fuissent  (1). 

Per  consulatum  via  muniebatur  ad  censuram,  quae,  apud 
romanos,  fuit  honorum  perfunctio.  Nullum  igitur  altius 
censura  fastigium  fuit,  nisi  dictatura.  Dictator  non  aliter 
ac  tribunus  plebis  in  cives  vitae  necisque  arbitrium  habuit. 
Alter  populi,  alter  plebis  majestatem  et  jus  summum  per- 
sona sua  et  vi  magistratus  tuebatur.  Ad  dictatorem  ma- 
num a tribuno  plebis  adjectam,  aut  a dictatore  ad  tribu- 
num, inauditum  fuit.  Poterant  enim  tribuni  supplices  asse- 
rere non  cqntra  privatos  dumtaxat,  sed  adversus  ipsos 
magistratus,  dictatoribus  tantum  exceptis  (2). 

Vicit  tamen  dictaturam  tribunatus.  Nam,  quum  Lici- 
nius Stolo  et  Sextius  ferrent  legem,  ut  consul  alter  utique 
de  plebe  fieret,  et,  tribubus  vocatis,  tribuni  nobilium  ami- 
ci intercederent,  sed,  contempta  intercessione,  tribus 
deinceps  suffragium  ferrent,  intervenit  concilio  plebis 
Camillus  dictator.”  Tum  tribuni  plebis  tulerunt,  idque 
plebes  scivit,  ut,  si  M.  Furius  pro  dictatore  quid  egisset, 
quingentum  millium  ei  mulcta  esset.  Id  aegre  fatetur  Li- 
vius, patriciorum  amicus,  tribunis  iniquissimus  scriptor, 
et  auspiciis,  quia  vitio  esset  creatus,  non  tribunorum  mi- 
nis deterritum  Camillum  ait  se  dictatura  abdicasse.  Nec 
tamen  infltias  ire  potest,  suffectum  Camillo  P.  Manlium 
dictatorem  in  causam  plebis  rem  inclinasse  (3),  et,  pos- 


(1)  Livii  epitome  59.  Plinius,  H.  N.  VII,  45  (44).  — Cic.;  pro  domo,  47. 

(2)  Zonaras,  Annales , Bonn,  1844,  t.  II,  p.  55.  L.  VII,  15. 

(3)  Livius,  VI,  38-39, 

tero  anno,  Camillum  ipsum  dictatorem  refectum  et  se- 
natum per  ingentia  certamina  esse  victos,  ut  rogationes 
tribuniciae  acci  perentur.  Id  vero  seu  fortunae  seu  sapien- 
tiae virorum  suorum  Roma  debuit,  ut,  quum  quasi  duello 
comparatae  duae  summae  potestates  essent,  non  vi,  quae 
utrinque  maxima  fuit,  sed  concordia  ordinum  rem  pere- 
gerint (1). 

| VI.  — De  jure  auxilii . 

M.  Tullius,  legem  de  tribunis  plebis  dum  concipere 
tentat,  his  verbis  orditur : «Plebes  quos  pro  se  contra  vim 
» auxilii  ergo  decem  creassit  tribuni  ejus  sunto  (2). » Livius 
etiam  auxilii  lationem  contra  consules  praecipuum  jus  pri- 
morum tribunorum  plebis  fuisse  statuit  (3).  Neque  aliter 
res  se  habere  poterat,  tempore  quo  aere  alieno  oppressa 
plebs  in  Montem  Sacrum  secessit,  ut  decreta  consulum 
contra  debitores,  nervum  et  carcerem  patricium  effuge- 
ret (4).  Praesentibus  malis  medicina  ea  quaesita  est  (5), 
ut  tribuni  possent  plebeios  in  libertatem  vindicare,  si 
quando  nexi  aut  addicti  ducerentur,  nec  non  et  judicio 
ipsi  consulum  intercedere,  et  vetare  ne  plebejus  in  jus  a 
patricio  raperetur  (6).  Haec  fuit  antiquissima  tribunicii 
auxilii  forma. 

Sed  tutela  pauperiorum  et  debitorum  potestatem  tribu- 
niciam fuisse  primum  circumscriptam,  neque  ad  ullam 


(l)  Livius,  VI.  42. 

(?)  Cic.,  De  legibus , III,  3. 

(3)  Livius,  II,  33. 

(4)  Sallust.,  Fragm.  hist.,  I,  8 ou  10.  — dic.,  De  rep .,  II,  33. 
(B)  Cic.,  De  rep .,  II,  34. 

($)  Dionysius,  VI,  87  et  VII,  30, 

aliam  rem  debuisse  aggredi,  et  patricii  olim  contende- 
runt, et  multi  recentiori  aetate  rerum  antiquarum  periti 
existimaverunt  (1) . Cui  opinioni  cum  natura  tribunatus, 
tum  facta  ipsa  refragantur.  Multis  tamen  veterum  verbis 
et  sententiis  carptim  hinc  atque  illinc  lectis  et  quasi  com- 
minutis judicium  illud  nititur,  quod  cujusmodi  sit  uno 
exemplo  liceat  explicare : 

Dionysius  consules  patricios  Romilium  et  Veturium  in 
senatu  disserentes  contra  tribunatum  inducit  : « Scilicet 
» consulibus  majestatem  regiam  datam;  tribuniciam  vero 
» potestatem,  quasi  adventitiam,  eatenus  admissam  esse, 
» ut  eis  auxilio  esset  quibus  vis  fleret,  neque  posse,  invito 
» senatu,  eam  potestatem  ne  in  minimum  quidem  patricio- 
» rum,  nedum  in  consules,  intendi. » Quod  sinon  solum  huic 
trito  et  pervulgato  de  humilitate  tribunatus  loco  libeat 
insistere,  sed  totam  Dionysii  narrationem  percurrere, 
longe  aliter  res  ipsa  se  habere  videbitur  (2).  Nam,  quum 
tribuni,  suo  more,  delectum  militum  impedirent,  consules, 
contempta  intercessione,  nonnullos  ex  iis,  qui  tribunos 
plebis  appellaverant,  in  carcerem  duci  j usserant,  et  viri- 
bus tribunos  superabant.  Sed,  sequentibus  diebus,  multi- 
tudo major  rusticorum  hominum  in  Urbem  confluxit,  et 
tribuni  circa  se  manum  habebant  jam  non  certamini  im- 
parem. Prius  autem  quam  se  ad  civile  bellum  accin- 
gerent, utri  que  in  senatu  jurgiis  contenderunt,  inter 
quae  Dionysius  orationem  consulum  inserit  (3).  Sed, 
paulo  infra,  plebeiorum  opiniones  subjicit  aliorum  alia 


(1)  Becker,  Emdbn&h  der  r&mscken  Alterthimer.  Zw.  Tk.  Zw.  Akth. 
S*  264. 

(2)  Dionysius,  X,  33. 

(3)  Ibid*  X,  34. 

censentium,  sed  omnino  a patriciorum  sententiis  diversa. 
Nam  sunt  qui  ad  secessionem  confugiendum  esse  dicant, 
ut  ex  Monte  Sacro  bellum  patriciis  iterum  inferatur ; alii, 
non  secedendum,  dummodo  illi  legi  pareatur  quae  jubeat 
tribunorum  plebis  violatores,  indicta  causa,  et  indemna- 
tos, ad  mortem  dedi  (1).  Ipsa  igitur  illa  narratio,  ex  qua 
pauca  verba  excerpta  sunt,  ut  tribunatus  a tenui  initio 
ortus  videretur,  argumento  est,  illo  anno  (453  a.  Chr.) 
ad  necandos  consules  et  de  rupe  Tarpeia  dejiciendos, 
non  jus  gentium,  non  jurisjurandi  veteris  memoriam, 
non  foederis  sancti  ulciscendi  justam  causam,  sed  vires 
aut  animos  tribunis  plebis  defuisse. 

Ejusmodi  sunt  quae  afferuntur,  ut  primos  illos  tribunos 
plebis  pauperum  humili  patrocinio  contentos  fuisse  pro- 
betur. Haec  omnia  sunt  non  ad  fidem  rerum,  sed  ad  ora- 
torum morem  res  ipsas  pro  necessitate  causae  augentium 
aut  elevantium  accommodata  (2). 

Sinon  ad  verba,  sed  ad  res  ipsas  attenderimus,  ex  Co- 
riolani judicio,  ex  lege  Icilia  de  interfatione  colligere  po- 
terimus, primis  jam  suae  potestatis  annis,  tribunos  ple- 
bis plurimum  valuisse.  Sed  de  auxilio  quoque  veteres 
quid  senserint  notandum  est,  quoties  non  patriciis  ora- 
tionibus, neque  locis  communibus  de  majestate  senatus 
et  consulum  operam  dant.  Gellius,  postquam  tribunos  ple- 
bis jus  prehensionis,  non  jus  vocationis  habuisse  de- 
monstravit, haec  subjicit  (3)  : « Qui,  malum,  ratio  fuit 
» vocantibus  nolle  obsequi  quos  conftteare  jus  habere 
» prendendi?  Nam,  qui  jure  prendi,  etiam  in  vincula  duci 


(1)  Ibid.  35. 

(2)  Dionysius,  Vi,  87;  VU,  17  et  30;  Livius,  III,  9. 

(3)  Gellius,  XIII,  12. 

» potest.  Sed  quaerentibus  nobis  quam  ob  causam  tribuni, 
» qui  summam  haberent  coercendi  potestatem,  jus  vo- 
» candi  non  habuerint,  illud  succurrit,  quod  tribuni 
» plebis  antiquitus,  non  juri  dicundo,  nec  causis  quere- 
» lisque  de  absentibus  noscendis  creati  videntur,  sed  in- 
» tercessionibus  faciendis,  quibus  praesentes  fuissent; 
y>  ut  injuria,  quae  coram  fieret,  arceretur.  » 

Hinc  patet  jus  auxilii  per  varia  intercessionum  genera 
exerceri  solitum  esse,  nec  quidquam  valuisse,  nisi  quia 
jure  prehensionis,  id  est  summo  jure  coercendi,  nitere- 
tur. Cui  enim  auxilium  ferre  tribunus  plebis  potuisset,  si 
intercessionem  contemnenti  non  manus  injectio,  non 
carcer,  non  saxum  Tarpeium  fuisset  propositum?  Su- 
blata prendendi  potestate,  verbum  illud  intercessionis, 
Veto  (1),  inane  aliquid  et  vanae  flatus  vocis  fuisset.  Data 
autem  prehensione,  jus  auxilii  erat  ad  omnia  efficax. 
Quis  auderet,  aut  debitorem  nectere,  aut  judicare,  aut  le- 
gem proponere,  aut  legere,  aut  senatores  sententiam  ro- 
gare, aut  vocare  ad  suffragium  tribus  et  centurias,  si 
tribunus  plebis,  ne  qua  injuria  plebi  fieret,  auxilium  in- 
terponeret, et  intercessionis  contemptori  repraesentaret 
aut  letum,  aut  exsilium,  aut  robur  perduellibus  debitum? 
Non  alio  sensu  Livius  dixit  intercessionem  secessione 
plebis  esse  partam,  et  ostendit  Camillum,  quia  tribus, 
intercessore  contempto,  ad  suffragium  vocarentur.,  auxi- 
lium tribunicium  imperio  tutantem  (2) . 

Scilicet,  quemadmodum  tribunatus  ipse  non  magis- 
tratus romanus  fuit  certis  legibus  adstrictus,  sed  vis 
summa  plebis,  quae,  violato  sacrosancto  foedere,  omnia 


(1)  Livius,  VI,  35. 

(2)  Livius,  VI,  38 , 


— 45 


jure  belli  agere  et  ferre  posset,  ita  auxilium  tribunicium 
non  fuit  jas  quoddam  praefinitum,  sed,  ut  ita  dicam,  infi- 
nitum et  ad  omnia  pertinens.  Quod  quam  late  patuerit  os- 
tendam, quum  de  variis  intercessionum  generibus  disse- 
ram. Non  enim  auxilii  jus  illud,  prehensione  fultum  ac 
fundatum,  crevit  aut  modum  excessit,  quum  vim  suam, 
occasionibus  datis,  per  intercessiones  exprompsit,  sed 
* contra,  ex  infinito  certum,  ex  hostili  civile  factum  est ; ut, 
quum  Coriolanum,  quem  interficere  lege  sacrosancta 
tribuni  indemnatum  possent,  tribus,  praestituto  judicio, 
exsulare  j usserunt. 

§ 7.  — Intra  quos  limites  tribunatus  jura 
* exercerentur. 

Intra  Urbis  Pomoerium,  et,  extra  Urbem,  usque  ad 
primum  milliarium  tribuni  plebis  jura  sacrosanctae  potes- 
tatis, prehensionem  et  intercessionem  habebant.  Longius 
ab  Urbe  mille  passuum,  nulla  erat  ad  eos  provocatio,  ne- 
que auxilium  cuiquam  ferre  poterant.  Itaque  (1)  consu- 
les Quinctius  Cincinnatus  et  P.  Valerius  augures  adesse 
ad  Regillum  lacum  j usserant,  locumque  inaugurari,  ubi 
auspicato  cum  populo  agi  posset.  Ibi  rebantur  id  omnes 
jussuros,  quod  consules  vellent ; tribunos  enim,  si  eo  ve- 
nirent, in  alia  turba  Quiritium  subjectos  fore  consulari 
imperio.  Idem  tribuniciae  potestatis  limes  immotus  man- 
sit usque  ad  Augusti  iempora.  Nam  Dio  narrat,  post  cap- 
tam Alexandriam,  a senatu  delatam  esse  Octavio  tribu- 
niciam potestatem  cum  jure  auxilii  ferendi  intra  Po- 
moerium , et  extra  Pomoerium  usque  ad  octavum 


(l)  Livius,  III,  20. 


hemistadion , quod  idem  valet  ac  primum  miniarium  (1). 
Quaerendum  igitur  quare  tribunatus,  quum  esset  rusti- 
cae plebis  magistratus,  urbano  solo  et  suburbana  vicini- 
tate quasi  conclusus  fuerit. 

Ejus  rei  causa  ab  intimo  jure  civili  et  publico  roma- 
norum  petenda  est.  Fuere  apud  romanos  cluo  judiciorum 
genera,  legitima,  quae  legitimo  jure  consistebant,  et  im- 
perio continentia  (2),  scilicet  ea  quae  imperio  contineban- 
tur. « Legitima  sunt  judicia,  teste  Gaio  (3),  quae  in  Urbe 
» Roma,  vel  intra  primum  Urbis  Romae  milliarium  inter 
» omnes  cives  romanos,  sub  uno  judice,  accipiuntur; 
» eaque,  lege  Julia,  nisi  in  anno  et  sex  mensibus  judicata 
» fuerint,  exspirant ; et  hoc  est  quod  vulgo  dicitur  e lege 
» Julia  litem  anno  et  sex  mensibus  mori.  Imperio  vero 
» continentur  recuperatoria,  et  quae  sub  uno  judice  ac- 
» cipiuntur,  interveniente  peregrini  persona  judicis  aut 
» litigatoris.  In  eadem  causa  sunt  quaecumque  extra 
» primum  Romae  milliarium,  tam  inter  cives  romanos 
» quam  inter  peregrinos,  accipiuntur.  Ideo  autem  conti- 
» neri  imperio  judicia  dicuntur,  quia  tamdiu  valent 
» quamdiu  is,  qui  ea  praecepit,  imperium  habebit.  » 

Imperio  igitur  continebantur  judicia  in  quibus  esset 
quidquam  peregrinum,  aut  quivis  peregrinus.  Porro, 
quum  ea  imperio  continerentur,  quae  accepta  erant  inter 
omnes  cives  romanos  et  sub  uno  judice  romano,  sed  ex- 
tra primum  Urbis  milliarium,  nihil  iniis  judiciis  peregri- 
num esse  potuit,  nisi  solum  in  quo  consisterent  litigato- 


(1)  Dio  Cassius,  LI,  4(k  Ed.  Gros,  t.  7,  p.  467,  octavum  hemistadion  idem 
est  ac  septem  stadia  et  dimidium , ut  germanice  halbacht.  Errat  Dio  quum 
addit  hoc  nunqumn  antea  factum.  Octo  stadia  sunt  paulo  longiora  milliario. 

(2)  Soloecum  est,  sed  usu  jure  peritorum  comprobatum. 

(3)  Gaius.  Instit.,  cap.  IV,  § 403-106. 


res.  Populus  romanus  vetustissimas,  in  triginta  curias 
divisus,  habitavit  urbem  Romam  et  suburbanam  vicinita- 
tem, quam  nos  gallice  dicimus  banlieue , primo  milliario 
ab  Urbe  terminatam.  Ideo  Valerius  ille  Publicola  insti- 
tuit, ut  consules,  intra  primum  Urbis  milliarium,  cum 
imperio  esse  nequirent,  et,  Romam  revertentes,  non  il- 
lum limitem  transgrederentur,  antequam  secures,  insi- 
gne imperii,  demerentur  fascibus.  Fasces  etiam  submissi 
sunt  populo  illi  curiarum,  qui  imperium  dabat,  sed  domi 
non  perpetiebatur.  Sed,  consul  Roma  profectus,  ad  pri- 
mum ab  Urbe  milliarium,  secures  fascibus  imponebat,  et 
sumebat  imperium,  quia  jam  non  in  populi  solo,  sed  in 
plebis  agro  versabatur.  Ibi  jam,  non  modo  ad  tribunos 
^plebis,  sed  ne  ad  populum  quidem  provocatio  contra 
consulem  cuiquam  data  est  (1).  Hoc  ideo  factum,  quod  jus 
intercessionis  tribunicium,  imperio  militari  oppositum, 
nullam  in  castris  sivisset  disciplinam  constitui.  Civibus 
ergo  contra  magistratus  a tribunis  auxilium  poterat  ferri, 
militibus,  contra  duces,  non  poterat. 

Ut  tribuni  plebis  in  solo  populi  romani,  intra  primum 
Urbis  milliarium,  tanquam  legati  exterse  cujusdam  gen- 
tis, jure  gentium,  erant  sacrosancti,  ita  consules  populi 
romani,  ultra  primum  milliarium  progressi,  in  agro  ple- 
bis, tanquam  in  hostico  imperitabant. 

M.  Fabius,  Caesonis  filius,  et  L.  Valerius,  M.  F.  an. 
482  a.  Chr.  consules  delectum ' militum  peragere  ne- 
quibant, intercedentibus  tribunis  (2).  Tum,  Urbe  egressi, 
in  vicinum  campum  sellas  curules  et  tribunalia  transferri 
jusserunt,  eo  ubi  nullus  esset  tribuniciae  intercessioni  lo- 


(1)  Cic.,  De  repuhlica , II,  31.  Dionysius,  V,  19. 

(2)  Dionysius,  VIII,  87. 

cus.  Si  quis  autem  vocatus  non  responderet,  ejus  arbores 
et  villas  excidebant,  aut  si  in  alienis  bonis  villicus  agris 
colendis  operam  daret,  boum  paria,  et  equos,  fruges  et 
instrumentum  rusticum  agebant  et  ferebant.  Ita  hostilem 
in  morem  coerciti,  rusticae  plebis  romani  nomina  dare, 
appellatione  sublata,  coacti  sunt. 

Quod  si  jus  prehensionis  senatusconsultis  usque  in 
Etruriam  et  in  Siciliam  prolatum  est,  id  solvendis  legi- 
bus senatus  effecit,  quemadmodum  decreto  poterat 
imperium  triumphantis  intra  pomoerium  admittere  (1). 

§ 8.  — Cur  Romce  commorari  Iribuni  plebis  debuerint. 

Dionysius,  eodem  loco,  refert  extra  Urbem  abnoctandi 
jus  tribunis  plebis  fuisse  ademptum,  excepto  feriarum 
latinarum  tempore,  quo  pro  latinis  populis  a magistrati- 
bus romanis  in  monte  Albano  Jovi  sacrificabatur.  Ter- 
tius enim  Latinarum  dies  commemorandae  pacis  causa, 
inter  plebem  et  Senatum  factae,  additus  erat,  quum,  post 
secessionem,  plebeii  Romam  reversi  sunf  (2).  Iis  feriis 
latinis  et  vere  plebeiis  interesse  tribunos  plebis  necesse 
fuit,  quum  tribunorum  ministri,  aediles  plebis,  sella  ebur. 
nea  ornati,  togam  purpuream  et  regum  insignia  gerentes, 
Diis  operarentur  et  victimarum  carnem  petentibus  latino- 
rum  populorum  legatis  dispertirent.  Sed,  reliquo  tem- 
pore, Romae  commorari  debebant  tribuni  plebis,  nec  to- 
tum diem  quemquam  eorum  Roma  abesse  fas  erat,  Quum 
autem  dies  singuli  apud  Romanos  a media  nocte  usque 
ad  mediam  proximam  adnumerarentur,  qui  tribunus  ple- 


(1)  V.  Supra,  § V. 

(2)  Dionysius,  VI,  95. 

bis,  post  mediam  noctem  Roma  profectus,  post  primam 
facem,  ante  mediam  sequentem  esset  reversus,  non  di- 
cebatur abfuisse  unum  diem  (1).  Propterea  jus  abnoctan- 
di eis  ademptum  erat,  quoniam,  ut  vim  fieri  vetarent, 
assiduitate  eorum  et  praesentium  oculis  opus  erat  (2).  Quo 
facilius  tribunus  plebis  omni  tempore  posset  appellari, 
usu  receptum  fuit,  ut  tribunorum  januae  nunquam  clau- 
derentur, sed  noctes  diesque  apertae  essent,  tanquam 
portus  et  perfugium  ope  indigentibus  (3). 

Nec  solum  auxilii  privatis  ferendi  causa,  Romae  assi- 
dui esse  debebant.  Livius  senatusconsulti  absentibus 
tribunis  facti  meminit,  cui  praesentes  haud  dubie  inter- 
cessissent. Senatores  tempus  captaverant,  quo  homines 
ab  Urbe  solebant  discedere,  tribuni  plebis  praesertim,  rus- 
ticanis occupationibus,  plebeiorum  more,  intenti  (4).  Ideo 
tribunicium  collegium  legibus  certis  adstrictum  est, 
inter  quas  ea  fuit,  quae  tribunum  plebis  abnoctare  vetuit. 
De  natura  tribunatus  affatim  dictum.  Nunc,  qua  forma, 
quibus  legibus  collegium  tribunorum  constitutum  fuerit 
pergam  quaerere. 


(1)  Gellius,  III,  cap.  2,  n°  7 et  11 ; Cf.  Macrobe,  Satum.  I,  3.  Serv.  ad 
JEnfid.  V,  v._  738. 

(2)  Gellius,  XIII,  12,  n°  9. 

(3)  Plut. . Queest.  rom.  81.  Ed.  Reiske.  Lipsise,  1777,  t.  7,  p.  142. 

(4)  Livius,  IV,  36,  an.  422  a.  Ch. 

PARS  TERTIA 


DE  COLLEGII  TRIBUNICII  FORMA  AC  CONSTITUTIONE 


§ I.  — Quibus  comitiis  electi  fuerint  tribuni  plebis . 

M.  Tullius,  historiae  romanae  auctor  vel  locupletissimus 
scripsit  plebem,  sexto  decimo  post  reges  exactos  anno, 
secessisse,  duos  tribunos  creasse,  montem  qui  postea 
Sacer  nominatus  sit,  in  quo  armata  consedisset,  aeternae 
memoriae  causa  consecrasse ; itaque,  auspicato,  postero 
anno,  X (1)  tribunos  plebis  comitiis  curiatis  (2)  fuisse 
creatos.  Haec' verba  non  ambigue  indicant  a plebe  ipsa, 
in  Monte  Sacro,  duos  tribunos  per  seditionem  (3)  creatos 


(1)  Librarii  mendum  inesse  reor,  X pro  II.  Decem  tribunos  plebis  trice- 
simo sexto  post  primos  tribunos  anno,  nunquam  antea  fuisse  constat.  — Cf. 
notctm  3 Madwigii  in  Orellii  Asconio , p.  76. 

(2)  Cic.,  pro  C.  Cornelio  I.  s.  v.  tanta  igitur  virtus. 

, (3)  Cic.,  De  repuUica,  II,  34.  Cf.  Festi  locum  in  parte  secunda,  § 2. 


fuisse,  quorum  non  vernacula  Romse  potestas,  postero 
anno,  comitiis  curiarum  urbanis  auspicato  suffragium 
ineuntibus,  aut  confirmata  sit,  aut  potius  agnita  et  adop- 
tata. 

Quomodo  enim  homo  a rusticanis  hominibus  electus, 
intra  pomoerium,  urbanis  potuisset,  ignotus  ignotis,  aut 
manum  injicere,  aut  obsistere,  nisi  prius  apud  populum 
patriciorum  nomen  et  jus  suum  fuisset  professus  ? Quam 
professionem  faciendi  necessitas  cum  ea  conferenda  est, 
qua  exterarum  gentium  legati  atque  consules  apud  nos 
eam  approbationem  sui  juris  dari  petunt,  quae  exequatur 
nominata  est  (1).  Nihil  enim  aliud  fuit  tribunus  plebis, 
intra  Romae  pomoerium,  quam  exterae  cujusdam  nationis 
legatus  et  propugnator,  non  indigenae  plebis  majesta- 
tem prae  se  ferens  et  jure  gentium  inviolatus  et  sacro- 
sanctus. 

Quocirca  semper  a plebe  ipsa  electi  tribuni  plebis  non 
potuerunt,  usque  ad  legem  Publiliam  Voleronis,  se  pro 
veris  tribunis  gerere,  nisi  prius,  per  legem  curiatam, 
patriciis  et  urbano  populo  sese  agnoscendos  dedissent. 
I iaque  Messala  augur  scripserat,  minoribus  creatis  ma- 
gistratibus, tributis  comitiis  magistratum,  sed  justius 
curiata  dari  lege;  majores  centuriatis  comitiis  fieri  (2). 
Quum  autem  majores  dicat  fuisse  censores,  consules, 


(1)  Block,  Dictionnaire  gdndral  de  la  politigue,  articles:  consuis  et  exequatur  . 

* Les  consuis  sont  les  tuteurs  de  leurs  compatriotes  contre  les  vexations,  les 
» injures  et  injustices  de  la  contr£e  ou  iis  habitent.  Iis  ont  la  police  sur  tous 
» les  individus  de  leur  nation.  Leurs  ionctions  supposent  un  caractere 
» public  ; ce  caractere  augmente  par  cette  raison  que  non-seulement  le  consul 
» est  le  representant  de  1’Etat  qui  l’a  delegue,  mais  qiTen  outre  il  ne  peut 

* etre  reconnu  qu’autant  qu’il  est  accepti  par  le  souverain  du  pays  ou  il  vient 
» remplir  sa  mission. 

(2)  Messala,  ap.  GreUitm,  XIII,  15,  n°  4,  fin. 


praetores,  restat  ut  minores,  ici  est  tribuni  plebis  et  aediles 
comitiis  tributis  creati,  auguris  opinione,  non  justum, 
non  omnibus  numeris  absolutum  habuerint  magistratum, 
nisi  lege  curiata. 

Illa  creandorum  tribunorum  plebis  forma  Messalae  au- 
guris tempore  obsoleta  erat,  et  in  commentariis  tantum 
pontificalibus  adnotata.  Jampridem  (1)  enim  Volero  lege 
Publilia  necessitatem  legis  curiatae  sustulerat,  et  in  eli- 
gendis tribunis  plebis  libera  ab  auctoribus  patriciis  ple- 
bejorum suffragia  paraverat  (2). 

Nam  de  quorum  jure  vel  minima  dubitatio  hominibus 
injici  poterat,  eos  tribunos  plebis  per  curiarum  improba- 
tionem repellere  consueverat  senatus.  Ideo  rogatam 
fuisse  legem  Publiliam  dixit  Livius,  ut  plebeii  magistra- 
tus tributis  comitiis  fierent,  id  est  perficerentur  : quae  ro- 
gatio omnem  patriciis  potestatem  per  clientium  suffragia 
creandi  quos  vellent  tribunos  plebis  auferret  (3).  Horum 
si  verborum  vim  perpendere  voluerimus,  curiata  comitia 
Livium  quoque  significavisse  pro  certo  habebimus.  Cen- 
turiatis enim  comitiis,  quibus  omnia  penes  primam  classem 
civium  forent,  raro  secunda  classis  ad  suffragium  voca- 
retur (4),  nihil  per  pauperes  clientes  peragi  potuit,  dum- 
modo plebs  rustica  in  Campo  adesse  vellet.  Curiatis  autem 
comitiis  aderat  plebs  urbana  Quiritium,  in  clientelas  prin- 
cipum  descripta  (5),  et  in  partem  administrandae  reipu- 
blicae  vocata,  regnante  Servio  Tullio  (6).  Dionysius,  Livii 


(|)  Anno  470,  a.  Chr. 

(2)  Sallustius,  frag.  or.  Licinii,  III. 

(3)  Livius,  II,  56. 

(4)  Livius,  I,  43. 

(5)  Cie.,  De  repullica,  II. 

(6)  Dionysius,  Ant.  rom.,  IV?  22  et  23,  fin. 

coaequaevus  et  quasi  fidus  interpres,  patricios  inducit 
Publiliam  legem  ita  memorantes,  ut  jam  neque  auctori- 
tate senatus  tribunos  plebis  designari,  neque  curiarum 
suffragiis  fieri  dicant  (1).  Aliis  locis  idem  auctor  disertius 
affirmat  tribunorum  plebis,  Publilia  lege,  comitia  a curiis, 
quae  auspicato  consulerentur,  ad  tribus,  quae  sine  auspiciis 
convenirent,  esse  translata  (2). 

Eatenus  errat  Dionysius,  quod  etiam  in  Molite  Sacro 
populum  credit  curiatim  consultum  primos  tribunos  ple- 
bis sibi  praefecisse  (3).  Cujus  erroris  causam  ipse  aperit, 
quum  adjicit  plebem,  postquam  in  Urbem  revertisset, 
patriciis  persuasisse,  ut  magistratus  plebeios  suffragiis 
confirmarent  (4).  Haec  demum  patriciorum  comprobatio 
lex  curiata  fuit,  ut  patet  ex  loco  orationis  pro  G.  Corne- 
lio, ubi  utrumque  genus  comitiorum  M.  Tullius  pruden- 
ter distinxit.  Gaeterum  quum  Roma  esset  duplex,  una 
populi  urbani,  altera  rusticae  plebis,  binis  comitiis  Ro- 
mani de  singulis  magistratibus  judicabant.  Prima  autem 
comitia  vocat  M.  Tullius  centuriata  et  tributa,  quorum 
utrisque  curiata  solita  sint  subjungi  (5).  De  nullis  autem 
magistratibus  tributis  comitiis  prius,  curiatis  posterius 
judicari  potuit,  nisi  de  tribunis  plebis  ac  aedilibus. 

Igitur  quum  de  creandorum  tribunorum  plebis  ra- 
tione, a secessione  usque  ad  Publiliam  legem,  omnes  ve* 
terum  sententiae,  Ciceronis  scilicet  et  Messalae,  Livii  et 
Dionysii,  mire  inter  se  congruant  et  cum  totius  reipu- 
blicae  antiquiore  forma  aptissime  cohaereant,  non  dubi- 


(1)  Dionys.,  X,  4. 

(2)  Dionys.,  IX,  41  et  49,  fin. 

(3)  Dionysius,  A.  R.,  VI,  89. 

(4)  Ibid.,  cap.  90. 

(5)  Cic.,  De  legi  agraria-,  II,  cap.  XI. 


tandum  est  quin,  tunc  temporis,  tribuni  plebis  concilio 
plebis  ipsius  designati  (1),  ita  demum  potuerint  vim  tri- 
bunatus Romae  exercere,  si,  tanquam  legati  tribuum,  ur- 
bano patriciorum  populo  perlegis  curiatae  declarationem 
innotuissent.  Cujus  declarationis  necessitatem  dempsit 
lex  Publilia  Voieronis,  ex  qua  tribuni  plebis,  tributis  co- 
mitiis lecti  ac  declarati,  e vestigio  justa  potestate  et  ad 
agendum  satis  instructa  praediti  esse  coeperunt.  Eo  sensu 
Livius  dixit  tum  primum  tributis  comitiis  tribunos  ple- 
bis esse  creatos  (2).  Nec  deinde  Publiliae  legi,  vigente 
republica,  derogatum  esse  invenimus. 

De  hac  re  ut  veteres  inter  se  uno  ore  consentiunt,  ita 
recentior  aetas  in  variarum  opinionum  partes  discessit. 
Niebuhrius,  doctrina  summus  vir  et  ingenio,  censet  ante 
legem  Publiliam  centuriatis  comitiis  tribunos  plebis  esse 
creatos,  quorum  deinde  potestas  lege  curiata  fuerit  or- 
nanda (3).  Cujus  moris  ne  vestigium  quidem  ullum  in  ve- 
terum scriptis  invenias.  Hanc  opinionem  multis  argu- 
mentis refellit  doctissimus  Schwegler  (4),  qui  veteres  quo- 
que erroris  arguit,  et  creationem  tribunorum  plebis  a 
curiis  prorsus  abjudicat.  Quod  si  nullis  unquam  aliis  co- 
mitiis quam  tributis,  ut  Schweglero  placet,  tribuni  creati 
sunt,  quorsum  igitur  spectavit  lex  illa  Publilia  qua  ad  co- 
mitia tributa  Livius  et  Dionysius  narraverunt  tribunorum 
creationem  esse -translatam  ? Dum  veterum  sententiis 
obrogat  vir  sagacissimus,  sibi  ipse  operam  haud  levem 


(1)  Livius,  II,  56,  Voleronem  amplexa  favore  plebs , proximis  comitis  tribu- 
num plebi  creat Plebs  Voleronem  tribunum  reficit.  • 

(2)  Ibid.,  II,  58. 

(3)  Niebuhr,  B.  Greschichte,  I,  648. 

(4)  Schwegler,  Bcemische  Greschiehte  in  Zeitalter  des  Kamps  der  Stande, 
Tubingen,  1856,  B.  II,  S.  543,  und  ff. 


imposuit,  ut  legem  Publiliam  novam  conderet  et  refinge- 
ret. Hanc  ea  mente  censet  esse  latam,  ut  tributis  comi- 
tiis omnia  quse  ad  reipublicse  administrationem  pertine- 
rent, possent  per  plebem  transigi.  Opinionem  hanc  ut 
tueatur,  locum  affert  Dionysii  (1)  cujus  ipse  auctor  paulo 
post,  tanquam  vana  locutus,  obliviscitur  (2),  et  locum  ex 
Zonarae  annalibus  depromptum  (3)  quem  si  ad  Publi- 
liam legem  pertinere  ratio  temporum  vincat,  nihil  tamen 
inde  sequatur,  nisi  lege  Publilia  tribunorum  numerum 
esse  auctum.  Quod  si  de  universa  republica  deliberandi 
facultas  plebeiistum  data  est,  hoc  jus  quodammodo  infi- 
nitum vix  legis  carmine  concludi  potuit.  Utut  est,  Publi- 
liam legem  ad  creationem  tribunorum  et  sedilium  plebis 
pertinuisse,  neque  quidquam  in  ea  magis  oculis  et  men- 
tibus veterum  obvium  fuisse,  nemo  infitias  iverit. 

§ 2.  — Ex  quibus  tribuni  plebis  eligi  nequiverint. 

Quum  tribuni  plebis  non  modo  adversus  consules,  sed 
etiam  adversus  urbanam  patriciorum  nobilitatem  plebeiis 
auxilium  ferre  debuerint,  patricii  nomen,  et  tribuni  ple- 
bis munus  quodammodo  inter  se  pugnantia  in  uno  ho- 
mine non  poterant  conjungi.  Itaque,  jam  inde  ab  origine 
tribunatus,  cautum  est  lege,  ne  cui  Patrum  capere  eum 
magistratum  liceret  (4).  Duravit  hoc  usque  ad  Clodiana 
tempora.  Negat  enim  Tullius  Clodium  justum  fuisse  tri- 
bunum plebis,  utpote  patricium.  Quum  contra  jus  et  fas 


(1)  Dionysius,  IX,  44,  fin. 

(2)  Ibid.,  cap.  49,  f. 

(3)  Zonaras,  VII,  17. 

(4)  Livius,  II,  33.  Cf.  Festus,  s.  v.  plebeium,  ed.  Egger,  p.  84. 

a minore  viginti  annis  Fonteio  senator  adoptatus,  non 
vere  ad  plebem  transisset  Clodius,  reipsa  in  paterna 
gente  cujus  sacra  ejuraverat,  remansit  : sublataque  ple- 
beii  hominis  adoptione,  totus  . Clodii  tribunatus  tanquam 
pro  nihilo  habendus  concidebat  (1).  ‘ * 

Neque  patriciis  solis,  sed  etiam  senatoribus,  qui  curuli 
sella  sedissent  eorumque  filiis  patrimis  praeclusa  est  lege 
via  tribunatus  et  plebeiae  aedilitatis.  Hoc  ideo  factum  est 
quod,  ut  quisque  plebeius  Sextiis  legibus  aedilitatem, 
praeturam  aut  consulatum  consecutus  fuerat,  trecentis 
senatoribus  annumerabatur  (2)  qui  triginta  curiarum  du- 
ces et  patroni  vocati  sunt.  Urbanae  nobilitati  adscripti, 
ornati  jure  imaginis  ad  posteritatem  prodendae,  exem- 
pti (3)  clientelis,  patriciis  adaequati  homines  novi,  qui 
magistratus  gesserant  curules,  plebeiorum  officia  pariter 
ac  jura  relinquebant,  neque  jam  tribunorum  aut  aedi- 
lium plebis  muneribus  idonei  videbantur.  Eorum  autem 
filii,  quoad  patres  viverent,  ejusdem  nobilitatis  partici- 
pes, eorumdem  munerum  expertes  esse  debebant;  sed, 
patribus  extinetis,  ad  plebem  revoluti,  recuperabant  jus 
petendae  aedilitatis  plebeiae  'et  potestatis  tribuniciae.  Hoc 
ita  usurpatqm  fuisse  exemplo  C.  Servilii  comprobatur, 
de  quo  ad  populum  latum  est,  « ne  Servilio  fraudi  esset 

* quod  patre,  qui  sella  curuli  sedisset,  vivo,  quum  id 
d ignoraret,  tribunus  plebis  atque  aedilis  plebis  fuisset, 

* contra  quam  sanctum  legibus  erat  (4).  » Nempe  Servi- 
lius, quum  pater  senator,  apud  Boios  captivus,  mortuus 


(1)  Cic.,  pro  domo,  13. 

(2)  Festus,  s.  v.  pratenti. 

(3)  Plutarchus,  V.  Marii , «?. 

(4)  Livius,  XXX,  19. 


esse  falso  crederetur,  plebeios  magistratus  jure  suo  pe- 
tere visus  fuerat  et  obtinere  (1).  Neque,  quum,  Ciceronis 
loco  paulo  supra  laudato,  Clodius  dictus  sit  adoptatus  a 
Fonteio  senator  tribunatum  plebis  gessisse,  ideo  creden- 
dum est,  quod  senatorum  tiliis  negatum,  fuerit,  id  licuisse 
ipsis  senatoribus.  Clodius  enim  usu  verbi  latiore  senator 
appellatur,  neque  ante  tribunatum  plebis  curuli  sella  se- 
derat, nullis  antea  magistratibus  nisi  tribunatu  militum 
et  quaestura  functus  (2).  Ultimo  reipublicae  liberae  saeculo 
quosdam  ex  senatoribus  tribunatum  plebis  expetivisse 
constat,  modo  ne  patricii  essent.  Plebs  enim  patricios 
non  admittebat  (3).  Id  eo  factum  quod,  si  petitioni  tribu- 
natus candidati  deessent,  plebi  ex  omnibus  deligere  tri- 
bunos lege  permissum  est.  Itaque  Fulvius  Flaccus  con- 
sularis factus  est  C.  Graccho  alterius  collega  tribuna- 
tus (3'bis). 

Libertas  eligendi  quos  vellent  tribunos  plebis,  aliis 
etiam  legibus  constricta  fuisse  videtur.  Quum  collegium 
constiterit  ex  quinque  tribunis  plebis,  lege  Publilia  (4), 
mox,  tricesimo  sexto  post  secessionem  anno,  ex  decem 
tribunis  (5),  Asconius  et  Livius  nos  docent  primum  sin- 
gulos (6),  deinde  binos  ex  singulis  classibus  debuisse 
fieri,  itaque  cautum  esse  ut  postea  crearentur  (7).  Quae 
lex  abolita  est,  quum,  confecto  primo  punico  bello,  to(a 


(1)  Livius,  XXVII,  21. 

(2)  Cic.,  de  Earusp.  responsis , XX. 

(3)  Zonaras,  Annales , Bonn,  1844,  L.  VII,  15,  t.  II,  p.  57. 

(3  b)  Appianus.  B.  civ.,  I,  21,  f.  et  24.  Epitome.  Livii,  LXI. 

(4)  Piso,  apud  Livium , II,  58. 

(5)  Livius,  III,  30. 

(6)  Asconius,  ad  loc.  Cic.  pro  C.  Cornelio I,  s.  v.  Tanta  enim  virtus* 

(7)  Livius,  1.  L* 


reipublicae  ratio  immutaretur*.  Nam  Atinio  plebiscito  tri- 
buni plebis  senatores  facti  sunt  (1).  Atqui  senatoribus, 
Annibale  bellum  in  Italia  gerente,  census  fuit  amplius  de- 
cies seris,  id  est  quadringentis  millibus  sestertium  (2). 
Ex  prima  igitur  classe  sola  electi  tribuni  plebis  jam  tum 
senatoribus  poterant  adscribi. 

§3.  — Quot  fuerint  quoque  tempore  tribuni  plebis. 

Quamvis  de  numero  tribunorum  plebis,  primis  quot 
fuerint  temporibus,  ne  inter  veteres  quidem  conveniat, 
non  alienum  a proposito  videtur  quaerere  quomodo  aut 
quibus  de  causis  collegium  tribunorum  creverit.  Cicero 
duos  tantum  tribunos  plebis  in  monte  Sacro  per  seditio- 
nem creatos  (3)  numerat,  atque  ita  scriptum  fuisse  nume- 
rum, non  librarii  recentioris  manu  insertum,  Asconius 
testatur  (4). 

L.  Calpurnius  Piso,,  Catonis  illius  censorii  fere  aequalis 
et  qui  tribunatum  plebis  ipse  gesserat,  Publilia  lege 
Yoleronis  tres  additos  esse  tribunos  plebis,  Livio  teste  (5), 
memoraverat,  perinde  ac  si  duo  tantum  antea  fuissent. 
Ejusdem  opinionis,  ut  refert  Asconius,  Pomponius  Atti- 
cus fuit.  Tuditanus  vero  et  Livius  adjecerant  tres  statim 
ab  illis  duobus  tribunis  collegas  esse  creatos  (6).  M.  Fabio 
et  Cn.  Manlio  consulibus,  Livius  diserte  quinorum  tribu- 


(1)  Gellius,  XIV,- 8,  n°  2. 

(2)  Livius,  XXIV,  11. 

(3)  Cic.,  De  republica,  II,  34,  pro  C.  Cornelio , I,  s.'v.  tanta  igitur  virtus- 

(4)  Ascon.,  ad.  1.  1.;  or.  pro  C.  Cornelio. 

(5)  Piso,  apud'Livium,  II,  58. 

(6)  Asconius,  1.  L,  Livius,  II,  33. 

norum  mentionem  facit  (4).  In  quo  magis  sibi  constare 
quam  veritati  obsequi  videtur.  Nam  quoties  quinos  ad- 
mittit, nunquam  plures  duobus  nominat  (2);  Dionysius  duos 
quoque  in  Monte  Sacro  electos  retulit,  quibus  tres  eodem 
annox  fuerint  adrogati  (3).  Quos  etiam  nominat.  Sed  de 
nominibus  non  minus  quam  de  numero  variatum  est. 

Quae  quum  ita  sint,  nihil  morae  est  quin  ab  eorum  parte 
stemus  qui  sunt  et  plures  et  vetustiores  et  peritiores  re- 
rum, Ciceronis  videlicet,  Pisonis  et  Attici  (4).  . Huc  accedit 
quod  ad  eam  opinionem  Zonaras  (5),  non  gravis  per  se 
ipsum  auctor,  aliquid  tamen  adjungit  quod  Publiliae  legis 
sensum  introspicere  nos  sinat.  Plebem  in  secessione  duos 
patronos  sibi  elegisse  narrat ; deinde  auxisse  numerum 
ut  singulae  classes  suos  patronos  haberent  et  vindices  ; 
quod  ita  factum  Asconius  quoque  haud  obscure  innuit  (6), 
Porro  quid  sibi  voluit  Publilius  quum  legem  ferret  qua 
tribuni  plebis  tributis  comitiis  flerent?  Si  Livio  credimus, 
facultatem  patriciis  ademit  per  clientes  in  triginta  curias 
divisos  creandi  quos  vellent  tribunos  plebis.  Clientes  au- 
tem patriciorum,  id  est  pauperiores  urbanae  plebis  Qui- 
rites, maximam  partem  in  sexta  (7)  quam  memorat 
Dionysius  civium  classe  censebantur,  et  in  tribubus  suf- 
fragium ferebant.  Noluit  ergo  Publilius,  quum  tribunorum 


(1)  Livius,  II,  44.  Cf.  Dionys.,  IX,  2. 

(2)  Livius,  II,  52. 

(3j  Dionysius,  VI,  89. 

(4)  His  quoque  suffragatur  Lydus  , De  magistratibus  reip.  rom.,  Paris, 

1812,  ed.  Fuss  et  Hase,  Liv.,  I,  ch.  38,  p.  65,  Septima  electio  : Duo  tribuni 
flebiS.  ’ r-r*-*.*^^* 

(5)  Zonarse,  Annales,  in  Corp.  Hist.  Byz.,  Bonn,  1844,  t.  II,  p.  55,  L.  VII, 
c.  15 

(6)  Asconius,  L.  L. 

(7)  Sexta  classis  ex  serariis,  proletariis,  et  capite  censis  constabat. 


comitia  ab  auctoritate  curiarum  et  clientelarum  libera 
tribubus  solis  traderet,  tributis  comitiis  clientes  patri- 
ciis obnoxios  ad  tribunatum  posse  promoveri.  Eam  igi- 
tur Publiliam  legem  fuisse  credimus,  non  solum  ut 
tributis  comitiis  fleri  tribunos  juberet,  sed  ut  quin- 
que tribunorum  collegium  institueret,  quum  bini  tantum 
antea  fuissent;  cujus  rei  Piso  auctor  est.  Denique  quum 
ex  singulis  classibus,  sexta  relicta,  singuli  tribuni  eligi 
deberent,  lex  eadem  clientibus  et  pauperioribus  civium, 
non  idoneis  ad  tuendam  libertatem,  tribunatus  spem  prae- 
cidit. 

Quid  causae  esset  cur  plebeii  tantopere  augeri  tribuno- 
rum numerum  cuperent,  non  male  vidit  abbas  Ser  an  de 
la  Tour  (lj.  Fieri  enim  potuit  ut  ex  quinque  tribunis  ple- 
bis alius  eloquentia  valeret,  alius  constantia,  alius  inge- 
nii versutiis,  ut  collegae  vim  collega  prudentia  tempera- 
ret. Sed  id  potissimum  Romanos  spectasse  crediderim, 
quum  tribuni  plebis  nullam  intercessionem  nisi  praesen- 
tes facere  possent  (2),  ut  plures  flerent  quo  pluribus  fer- 
rent auxilium.  Neque  tamen  patricii  timebant  ne  colle- 
gium tribunicium,  quo  majus  foret,  eo  iniquius  sibi  obsis- 
teret. Quum  enim  unus  tribunus  toti  collegio  intercedere 
posset,  tribunis  ex  pluribus  majorem  Patres  credebant 
fore  unum  aut  alterum  sibi  conciliandi  copiam  (3).  Itaque, 
Minucio  et  Horatio  consulibus,  tricesimo  sexto  post  pri- 
mos tribunos  anno,  petentibus  plebeiis,  hand  abnuente 
senatu,  decem  tribuni  creati  sunt,  bini  ex  singulis  classi- 


(1)  Seran  de  la  Tour,  Eistoire  du  'Tribmat  d Rome , Paris,  1774,  t.  I®1 2 3*, 

p.  102. 

(2)  Gellius,  L.  XIII,  cap.  12,  n°  9. 

(3)  Livius,  II,  44. 


bus;  itaque  cautam  ut  postea  crearentur  (1),  Usque  ad 
Reipublicae  finem  denos  quotannis  tribunos  plebis  repe- 
rias  (2).  Dum  concederet  senatus  ut  tribunorum  plebis 
duplicaretur  numerus,  exceperat  tamen  ne  iidem  tribuni 
postea  juberentur  (3),  neve  plus  una  die  comitia  habe- 
rentur tribunicia ; si  vero  decem  tribunorum  plebis  nu- 
merus per  comitia  expleri  nequisset,  ut  per  cooptatio- 
nem expleretur.  Itaque  de  reficiendorum  tribunorum 
plebis  aut  cooptandorum  more  agetur. 

§ 4.  — De  continuatione  tribunatus. 

Duos  aut  plures  tribunatus  continuare  eidem  viro  lice- 
bat per  legem.  Moribus  autem  Reipublicae  romanae  ab- 
sonum fuit,  et  libertati  patriciorum  molestum  ut  quivis 
potestati  annuae  per  plures  annos  insuesceret.  Id  in  tri- 
bunis plebis  tentari  multo  gravius  ferebat  senatus  quam 
in  aliis,  quum  videret  ex  adulatoribus  plebis  plerumque 
tyrannos  civitatum  exsurgere.  Potuit  igitur  plebs  Vole- 
ronem  per  biennium  (4),  Terentilium  .\rsam  per  lustrum, 
totum  (5)  tribunos  plebis  jubere,  invito  tamen  senatu,  qui 
et  consules  et  tribunos  plebis  refici  contra  rempublicam 
esse  judicaverat  (6).  Huic  senatus  consulto  plebs  parere 
noluit.  Neque  ante  eosdem  tribunos  creari  desitum,  quam 


(1)  Livius,  III,  30.  Dionysius,  X,  30. 

(2)  Diodorus,  XII,  25.  Cic.,  in  Vatinium , VII,  de  legibus , III,  3 et  10.— 
Gellius,  VII,  19,  nos  4,  5,  6.  — Undecimum  tribunum  plebis  cooptatum  fuisse 
non  verisimile  est.  Livius,  IV,  16. 

(3)  Livius,  III,  30. 

(4)  Livius,  II,  56. 

(5)  Livius,  III,  31  ; Cf.  14. 

(6)  Livius,  III.  21. 

Patres  ad  denos  usque  eorum  numerum  augeri  passi 
sunt  (1).  Novi  tamen  tribuni,  quasi  ea  conditione  veteres 
tantum  tenerentur,  et  ipsi  non  semel  refecti  sunt  (2). 

Post  decemviratus  finem,  ex  decem  tribunis  novem 
sibi  magistratum  renovari  petierunt.  Uni,  qui  ex  con- 
tinuatione tribunatus  invidiam  imminentem  cernebat, 
M.  Duilio  sorte  evenit  ut  praesset  comitiis.  Negavit  Dui- 
lius se  ullius  collegarum  rationem  habiturum ; qui  am- 
bitioni suae  libertatem  comitiorum  praetendebant  lege 
concessam.  Duilius  autem  pessimum  induci  morem,  et 
Decemvirorum  exemplum  a plebeiis  magistratibus  reno- 
vari e republica  esse  non  censebat  (3).  Nihilominus  te- 
nuit consuetudo  repugnante  senatu,  ut  plebs,  quoties  vellet, 
tribunos  eosdem  reficeret.  Licinius  Stolo  et  Sextius,  decies 
honore  continuato,  cum  rogationibus  suis,  donec  perfer- 
rentur, consenuerunt  (4)  et  quinquennium  totum,  curu- 
lium nfagistratuum  comitiis  per  intercessionem  sublatis, 
Romae  quasi  regno  visi  sunt  potiri  (5).  Sed  utrum  id 
patriciae  libertatis  ratio  posset  recipere  usque  ad  Grac, cho- 
rum tempora  in  controverso  jure  mansit.  Quum  enim 
Ti.  Gracchus  alterum  peteret  tribunatum , et  jam  a 
primis  tribubus  renuntiaretur,  exclamaverunt  divites 
et  patricii  duos  deinceps  tribunatus  eumdem,  legi- 
bus salvis,  gerere  non  posse  (6).  De  quo  quum  dubi- 


(1)  Dionysius,  X,  30. 

(2)  Livius,  III,  31 

(3)  Livius,  III,  64. 

(4)  Livius,  VI,  38,  39. 

(5)  Livius,  VI,  35. 

(6)  Cic.,  De  legibus,  III,  3.  Nescio  an  id  lege  Denuda  vetitum  f 'ii erit  qua 
tautum  ne  quis  eumdem  magistratum  intra  decem  annos  caperet . Livius,  VII,  42. 
Cf.  App.,  B.  av.,  I,  100. 

taret,  qui  comitiis  praeerat,  Rubrius  abscessit  et  tribuno- 
rum concertatione  exempto  die  in  posterum  comitia  di- 
lata (1).  Ibi  quum  Ti.  Gracchi  rationem  haberi  amici 
vellent,  inimici  vetarent,  ortus  est  tumultus  quo  Ti. 
Gracchus  a Scipionis  Nasicae  asseclis  interfectus  est. 
Paulo  post  vindex  et  Gracchi  et  libertatis  plebeiae  G. 
Carbo  rogationem  tulit  ut  eumdem  tribunum,  plebi,  quo- 
ties vellet,  creare  liceret.  Rogationem  P.  Africanus  gra- 
vissima oratione  dissuasit  in  qua  dixit : Ti  Gracchum 
jure  caesum  videri;  tenuitque  ne  lex  perferretur  (2).  Id 
tantum  lege  sancitum,  si  petitioni  tribunatus  candidati 
deessent,  licere  plebi  ex  omnibus  tribunum  eligere  (3).  Ea 
de  causa  duos  deinceps  tribunatus  gerere  potuit  G.  Grac- 
chus. In  tertii  vero  petitione  repulsam  tulit,  nec  multo 
post  vi  Opimii  oppressus  est  (4). 

§ 5.  — De  cooptatione  tribunorum  plebis. 

Cooptationis  morem  collegia  pontificum  a gentibus  pa- 
triciis, et  gentium  patriciarum  sodalitatibus  mutuata 
sunt  (5).  Simul  ac  lege  quae  decem  tribunos  plebis  an- 
nuos constituit,  infimae  plebis,  id  est  sextae  classis  homi- 
nes, tribunatui  gerendo  impares  sunt  declarati,  coepere 
eligi  tribuni  plebis  e primoribus  quinque  classium,  et 
aliquando  ex  prima  classe  justo  plures.  Quadraginta  an- 
nis post  legem  quatuor  simul  equites  romani  tribuni  ple- 


(1)  Appianus.  B.  oiv.,  I,  14. 

(2)  Tit.  Livii  epitome,  LIX. 

(3)  Appianus,  B.  civ.,  I,  21,  f. 

(4)  Ibid. , I,  22. 

(5)  Bouchd-Leclercq,  Les  Ponti  fes  de  Vancienne  Bome.  Paris,  Franck,  1871, 
Liv.,  V,  ch.  ler. 

bis  facti  sunt  (1).  Hoc  igitur  patricii  sperabant,  si  in 
tribunorum,  ut  in  pontificum,  numero  collegae  sibi  adscis- 
cerent  collegas,  tribunos  ita  cooptatos  Patrum  quam  plebis 
fore  observantiores.  Quum  igitur  comitia  tribunorum  uno 
die  et  ante  occasum  solis  perfici  deberent  (2),  ne  rustici  in 
Urbe  noctu  detinerentur,  carmen  rogationis  his  verbis 
fuerat  conceptum  : 

Si  tribunos  plebei  decem  rogabo,  si  qui  vos  minus 
hodie  decem  tribunos  plebei  feceritis , hi  tum  uti  quos 
sibi  collegas  cooptassint , ut  illi  legitimi  eadem  lege  tri~ 
bimi  plebei  sint,  ut  illi  quos  hodie  tribunos  plebei  fece- 
ritis (3). 

Decimo  fere  anno  postquam  hic  rogandi  modus  fuerat 
lege  definitus,  habente  comitia  M.  Duilio,  quinque  tribuni 
creati  sunt,  quum  caeteri,  propter  numerum  candidatorum 
tribus  non  explerent.  Concilio  dimisso,  quinque  electi 
quinque  alios  sibi  per  cooptationem  adlegerunt,  inter 
quos  fuere  duo  patricii  consularesque  Sp.  Tarpeius  et 
A.  Aterius.  Sed  non  diu  sacras  leges  irrideri  passus  est 
Trebonius  qui  sibi  cognomen  Aspero  ex  insectatione  Pa- 
trum peperit. 

Legem  enim  eodem  anno  pertulit  ut  « qui  plebem  ro- 
« manam  tribunos  plebi  rogaret,  is  usque  eo  rogaret, 
« dum  decem  tribunos  plebi  faceret  (4).  » Quadragesimo 
quinto  post  anno,  Treboniae  legis  Trebonius  alter  suscepit 
patrocinium.  Quum  enim  decem  tribunorum  numerus 


(1)  Livius,  IV,  42. 

(2)  Dionysius,  IX,  41.  Walter,  Greschichte  des  rcemischen  Reclts,  dritte  / 
Auflage,  B.  I,  cap.  IV,  n°  45,  S.  S.  73-74. 

(3)  Livius,  III,  64. 

(4)  Livius,  III,  05.  •• 

adimpleri  comitiis  non  potuisset,  convellendae  legis  occa- 
sionem nacti  patricii  obtinuerant,  ut,  si  minus  ex  suis  gen- 
tibus, at  saltem  ex  plebeiis  suae  voluntati  addictis,  duo 
tribuni  a collegis  cooptarentur.  Quod  nescio  an  et  ad- 
lectis  et  iis  qui  adlegerant  male  cessisset,  ni  plebis  iram 
tribuni  a se  in  duces  qui  bellum  improspere  gesserant 
tempestiva  accusatione  avertissent  (1).  Neque  postea  aut 
legi  Treboniae  obrogatum  esse  aut  de  comitiorum  jure 
scimus  quidquam  esse  detractum. 


(0  Livius,  V,  10  et  11. 

PARS  QUARTA 


DE  MODO  TRIBUNICIAE  POTESTATIS. 


§ I.  — Quid  pro  collegio  tribuni  plebis  soliti  fuerint 
decernere.  De  auctoritate  plurium  in  collegio  et  de 
jure  singulorum.  De  appellatione  et  de  intercessione 
tribunorum  contra  collegas. 

Tribuniciae  potestati  nihil  fuit  quod  adderetur.  Modus  ei 
adhibendus  fuit  ut  in  civitate  tolerabilis,  caeterarumque 
potestatum  tolerantior  fieret.  Ad  temperandam  ejus  vim 
multum  contulit  ipse  decem  tribunorum  numerus.  Quum 
enim  unus  tribunus  plebis  vel  adversus  omnes  satis  esset, 
Patres  ipsi  aliquos  ex  tribunis  appellabant  et,  partim 
gratia,  partim  auctoritate,  obtinebant  ut  tribuniciae  potes- 
tatis vires  salubres  vellent  reipublicae  esse  (1).  Ea  enim 


(l)  Livius,  II,  kk. 


fuit  vis  tribuniciae  potestatis  ut’ tota  in  singulis  consiste- 
ret. Si  quis  tribunus  id  vetaret  unus  quod  plures  collegae 
decrevissent,  vetantis  jure  caeterorum  decreta  tolleban- 
tur (1).  Is  etiam  intercessor,  qui  uno  verbo  collegii  totius 
voluntati  obsistere  potuit,  ne  causam  quidem  ullam  inter- 
cessionis afferre  necesse  habuit  (2).  Non  semel  agrariis 
legibus  per  intercessionem  eorum  obviam  itum  est,  qui 
latoribus  essent  collegae  (3).  Videmus  etiam,  quum  mota 
est  actio  transmigrandi  Veios,  tribuniciam  vim  tribunicio 
auxilio  esse  repulsam  (4),  neque  vocem  illam  intercessio- 
nis, Veto , ingratam  accidisse  auribus  patriciorum  qui 
contra  rogationes  Licinii  et  Sextii  sibi  tribunorum  aliorum 
auxilium  comparaverant  (o) . 

Quid  esset  intercessio  tribunorum  plebis  contra  colle- 
gas appellatorum  luculenter  exposuit  vir  juris  et  rerum 
publicarum  peritissimus  (6).  Omnes  enim  magistratus 
eodem  jure  praediti  erant.  Consul  consuli  eodem  modo 
poterat  obnuntiare  (7),  praetor  praetoris  decretis  interce- 
dere (8),  et  auxilio  esse  contra  collegam  appellantibus  (9)* 
denique  nota  censoris  ab  altero  censore  deleri  (10).  Id  vero 
animadvertendum  est,  non  solum  contra  collegas  sed 


(1)  Plutarchus,  Xi-  Gracchus,  10;  Cato  minor,  20. 

(2)  Appianus,  B.  civ.,  I,  23. 

(3)  Livius,  IV,  48. 

(4)  Livius,  V,  25,  29. 

(5)  Livius,  VI,  35. 

(6)  Laboulaye,  Bssai  sur  les  lois  criminelles  des  RomavW)  Paris,  1844.  • 

Du  tribmat,  ch.  VI,  p.  65. 

(7)  Ibid.,  p.  31.  Suetonius,  in  Casare,  20. 

(8)  Cic.,  in  Verrem,  I,  46. 

(9)  Csesar,  B.  eia., 'III,  20. 

(10)  Laboulaye,  ibid.,  p.  43.  Cf.  de  legibus , III,  3 : Par  majorve  potestas  plus 
valeto . 

etiam  contra  quamvis  potestatem  tribunorum  inter- 
cessionem valuisse. 

In  collegio  tribunicio  unius  tribuni  aut  minoris  partis 
voluntas  rata  fuit,  si  cui  auxilii  ferendi  causa  collegis 
obstitissent  intercessores.  Videtur  jam  in  moderanda 
tribunicia  potestate  hanc  sententiam  jurisperitorum,  odia 
esse  restringenda,  usu  fuisse  comprobatam,  et  quidquid 
ingratiam  singulorum  fieret  severioribus  judiciis  esse 
praelatum.  Quum  Postumius  injussu  populi,  sine  aucto- 
ritate senatus,  triumphum  peteret,  adversus  septem  tri- 
bunorum intercessionem,  trium  tribunorum  auxilio 
triumphavit  (1).  Paulo  antea  Appium  Claudium,  post  anni 
et  sex  mensium  spatium  se  abdicare  censura  recusantem, 
P.  Sempronius  tribunus  plebis,  sex  collegis  approbanti- 
bus, prendi  jussit  et  in  vincula  duci.  Tres  tribuni  auxilio 
fuere,  et  Appius,  contempta  JSmilia  lege,  contempta 
majori  parte  collegii  tribunicii,  solus  censor  fuit  (2).  Quae 
exempla  sese  ipsam  temperantis  tribuniciae  potestatis  eo 
magis  conspicua  sunt,  quod  unus  tribunus  poterat  consu- 
lem triumphantem  curru,  aut  censorem  concionantem 
suggesto  detrahere  (3). 

In  P.  et  L.  Scipionibus,  unius  Ti.  Gracchi  contra  novem 
collegas  intercessio  valuit.  P.  Scipio  reus,  ne  ad  causam 
dicendam  adesset,  Liternum  concessit  et  morbum  causa- 
tus est.  Novem  tribuni  appellati  a L.  Scipione  decreve- 
runt, sibi  placere  eam  causam  accipi,  diemque  prodici. 
Ti.  Gracchus  decreto  collegarum  nomen  suum  adscribi 
noluit  et  decrevit  se  P.  Scipionem  absentem  accusari  nqn 


(1)  Livius,  X,  37. 

(2)  Livius,  IX,  34,  f. 

(3)  Grsevius,  Thesaurus  Ant.  Rom.,  t.  II,  coi.  1126,  B. 

passurum,  et,  tum  quoque  quum  Romam  redisset,  si  se 
appellasset,  auxilio  ei  futurum  ne  causam  diceret.  Quod 
decretum,  quia  periclitanti  plus  tribuebat,  praevaluit  (1). 
Lucii  quoque  temporibus  solus  subvenit  Ti.  Gracchus. 
Damnato  peculatus  L.  Scipione,  P.  Nasica  tribunos 
appellavit.  Terentius  praetor,  ni  pecunia  in  aerarium,  re- 
ferretur, se  nihil  habere  quod  faceret  aiebat,  nisi  ut  reum 
in  vincula  duci  juberet.  Tribuni  plebis  io  consilium  seces- 
serunt et  C.  Fannius  ex  sua  collegarumque  aliorum,  prae- 
ter Gracchum,  sententiam  pronuntiavit : praetori  non  in- 
tercedere tribunos  quominus  sua  potestate  utatur.  Ti. 
Gracchus  solus  decrevit,  se  non  passurum  L.  Scipionem 
in  vinculis  esse.  Quod  decretum  Livius  ex  Valerio  Antiate 
desumpsit,  Gellius  ex  annalium  monumentis  exscripsit  (2). 
Collegii  sententia  unius  tribuni  reo  faventis  decreto  victa 
est. 

Saepissime  in  aliis  causis  aut  plurium  tribunorum  aut 
collegii  totius  valuit  auctoritas.  Namque  postquam  se  de- 
cem numero  factos  tribuni  viderunt,  et  periculum  esse  ne 
collegium  dissensione  laboraret  et  ambitioni  patriciorum 
se  opportunum  praeberet,  conjuravere  inter  se,  quod  plu- 
ribus placuisset,  id  neminem  intercessione  moraturum 
esse  (3).  Quanquam  is  unius  anni  inter  tribunos  consen- 
sus fuit,  Decemviros  id  exemplum  secutos  esse  videmus, 
appellatione  collegarum  et  intercessione  sublata  (4)  Colle- 
gia tribunorum  reperire  est,  quibus  nemo  a collegis  dissi- 
deret. Appellante  senatu  contra  consules  T.  Quintium  et 


(1)  Livius,  XXXVIII,  52. 

(2)  Livius,  XXXVIII,  58-60.  Gellius, VII,  19.  Val.  Maximus,  IV,  1,  n°  8. 

(3)  Dionysius,  X,  31,  f. 

(4)  Livius,  III,  36  : Intercessionem  consensu  sustulerant. 

Julium  Mentonem,  tribuni  ad  deliberandum  secesserunt 
et  pro  collegio, nemine  intercedente,  pronuntiaverunt  con- 
sules senatui  dicto  audientes  esse  debere  (1).  Nec  multo 
post,  collegium  secreto  de  rogandis  legibus  deliberare 
solitum  esse  animadvertimus  (2).  Decreto  tribunicii 
collegii  Mancinus  sedilis  ab  agendo  cum  populo  contra 
meretricem  Mamiliam  prohibitus  est,  dicta  utrinque  causa 
tanquam  apud  tribunal  et  consilium  judicum  (3).  Denique 
quum  Sthenius  Syracusis  absens  a Verre  prsetore  rei  ca- 
pitalis damnatus  esse  diceretur,  appellati  sunt  tribuni 
plebis,  quorum  edicto  non  licebat  quemquam  Romse  esse, 
qui  rei  capitalis  condemnatus  esset.  Apud  collegium  tri- 
bunorum Sthenii  causam  egit  Cicero,  tanquam  apud  con- 
silium illud  judicum  quod  apud  nos  dicitur  Cour  de  cassa- 
tion.  Postquam  Cicero  tribunos  docuit  hanc  damnationem 
duci  non  oportere  quae  contra  jus  facta  esset,  id  de  om- 
nium sententia  pronuntiatum  est,  non  videri  Sthenium 
impediri  edicto  quominus  liceret  ei  Romce  esse  (4). 

Non  desunt  exempla  decretorum  quibus  unius  inter- 
cessio plurium  tribunorum  voluntati  sit  posthabita.  Id 
saepissime  evenit  in  delectibus  agendis,  quod  necessitas 
ipsa  bellandi  vim  intercessionis  ab  uno  aut  a paucio- 
ribus interpositae  extenuabat.  Sic,  invito  Sp.  Icilio,  auxi- 
liantibus  collegis,  delectum  habitum  scripsit  Livius,  et, 
postero  anno,  nihil  unum  moratorem  commodi  publici 
contra  quatuor  collegarum  consensum  valuisse  (5).  Eo- 
dem modo,  quum  Maenius,  agrariae  legis  lator,  delectum 


(1)  Livius j IV,  26. 

(2)  Livius,  IV,  30. 

(S)  Gellius,  IV,  14. 

(4)  Cic.,  in  Verrem,  Acfc.  II,  Lib.  II,  41. 

(5)  Livius,  II,  43,  44. 

impediret,  novem  tribuni,  decreto  interposito,  sustulerunt 
certamen  pronuntiaveruntque  ex  collegii  sententia  : 

« C.  Valerio  consuli  se  damnum  aliamque'  coercitionem 
» adversus  intercessionem  collegae  delectus  causa  de- 
» trectantibus  militiam  inhibenti,  auxilio  futuros  esse.  » 
Auctoritati  collegii  cessit  unius  tribuni  voluntas  (1). 

Denique,  non  modo  intercessionis,  sed  ne  sacrosanctae 
quidem  potestatis  ulla  ratio  habita  est  in  C.  Scantinio, 
qui  filium  C.  Marcelli  de  stupro  appellaverat.  Collegium 
tribunorum  negavit  se  intercedere  quominus  pudicitiae 
quaestio  perageretur.  Causam  itaque  collegarum  praeju- 
dicio affectam  egit  ad  populum  Scantinius  et  damnatus 
est  (2). 

Itaque  collegium  tribunicium  ad  similitudinem  consilii 
judicum  constitutum  est,  et  in  Basilica  Porcia,  sub- 
selliis positis,  res  tractabat  (3).  Eo  ut  veniret,  quanquam 
jus  vocationis  tribunis  non  erat  datum,  coepit  citari  per 
viatorem  quicumque  aut  privatus  aut  judex  aut  magis- 
tratus controversiam  de  jure  ipso  cum  appellante  ha- 
buit (4).  Omnis  interpretatio  legum,  disceptatio  juris  seu 
publici  seu  privati,  formularum  a praetoribus  datarum  ju- 
dicatio, eorumque  interdicta  et  judicium  totum  tollendi 
potestas  penes  collegium  tribunicium  fuit.  Ibi  causae  di- 
cebantur sententiaeque  tribunorum  perrogabantur  et 
perscribebantur,  tabulario  plebis,  aut  annalibus  aut  actis 
diurnis  servandae. 

Quum  centuriones  qui  primos  pilos  duxerant  inferiores 


(1)  Livius,  IV,  53. 

(2)  Val.  Maximus,  VI,  1,  n°  7. 

(3)  Plut.,  Cato  min V. 

(4)  Gellius,  XIII,  12. 

sibi  ordines  attribui  nollent,  tribunos  plebis  appellave- 
runt. Duo  ex  collegio  ad  consules  rejiciebant.  Octo  se 
cognituros  aiebant  de  quo  appellati  essent,  et,  si  injuria 
fieret,  auxilium  civibus  laturos.  Ad  subsellia  tribunorum 
res  acta  est.  Eo  M.  Popilius  consularis,  advocatus,  centu- 
riones et  consul  venerunt.  Res  tamen  non  decreto  tribu- 
norum peracta.  Nam  tribuni,  rogatu  consulis,  plebem  ad 
concionem  advocaverunt,  quae  rem  dijudicaret  (1).  In  ju- 
diciis publicis  appellabantur  tribuni  plebis  a reis,  etiam 
ne  causa  diceretur ; quod  a Vatinio  factum,  nequaquam 
tam  inauditum  fuit  quam  Cicero,  in  oratione  contra  Vati- 
nium, contendit  (2).  Ti.  Gracchus  id  se  intercessione, 
P.  Africani  causa , effecturum  promiserat.  Ejus- 
dem generis  fuit  Damionis  appellatio,  qui  Pompeii  do- 
mum hominibus  armatis  obsederat  et  in  jus  ad  tribunal 
Flavii  praetoris  eductus  est.  Appellavit  Damio  collegium 
tribunorum,  qui,  postquam  de  appellatione  cognovere, 
dixere  sententias,  inter  quas  unam  L.  Novii  tribuni  judi- 
cium tollentis  Asconius  ex  actis  illius  anni  exscripsit  (3). 
U.t  ante  judicium  ne  causa  diceretur,  sic  post  judicium  ne 
poena  penderetur  potuit  fieri  ad  tribunos  appellatio,  ut 
facta  est  Munatii,  qui,  quod  Marsyae  demptam  coronam 
e floribus  capiti  suo  imposuisset,  in  vincula  a triumviris 
duci  jussus  est.  Tribuni  appellantem  aspernati  sunt  (4). 
Denique  in  judiciis  seu  publicis  seu  privatis  collegii  tri- 
bunicii decreta  interponebantur  incoeptis  necdum  perfec- 
tis actionibus,  si  quid  contra  jus  fieri  videretur.  Burrhie- 


(1)  Livius,  XLII,  32,  33. 

(2)  Cic.,  in  Vatin. , 14. 

(3)  Ascon.,  Ad  or.  z>ro  Milone.  Cic.,  Orelli,  t.  V,  p.  47. 

(4)  Plinius  major,  H.  N.,  XXI,  6. 


nus  praetor  Naevium  in  possessionem  bonorum  Quintii 
absentis  miserat,  tanquam  hic  vadimonium  deseruisset. 
Aiphenus,  Quintii  procurator,  libellos,  quibus  bona  Quintii 
proscribebantur,  dejecit,  et,  si  quid  contra  eum  ageretur, 
promisit,  se  judicio  defensurum.  Naevius  postulabat  con- 
tra jus,  ut  Aiphenus  judicatum  solvi  satisdaret,  tanquam 
ejus  procurator,  qui  vadimonium  deseruisset.  Quod 
aequum  esse  Aiphenus  negabat,  quia  Quintius  non  reipsa 
desertor  vadimonii  fuisset,  et  bona  ejus  non  jure  essent 
possessa.  Appellati  tribuni  plebis,  cognita  causa,  decre- 
vere supersedendum,  dum  Quintius  ipse,  Romam  rever- 
sus, Idibus  Septembribus  vadimonium  sisteret  (1). 

Quoti  si  rudes  illos  tribunos  plebis,  qui  reos  indemnatos 
necabant,  et  actionibus  uno  verbo,  ne  causa  quidem  ulla 
subjecta,  poterant  intercedere,  cum  hoc  collegio  conferas 
quod  disceptantes  audiebat,  jura  pensabat,  sententias, 
tanquam  judicum  in  tribunali,  numeratas  jubebat  per- 
scribi, fatebere  tribunatum  non  jure  aut  potestate  fac- 
tum esse  majorem,  sed  tractabiliorem  et  aptiorem  ad 
omnes  usus  vitae  civilis. 

| 2.  — Quomodo  tribuni  plebis  se  gesserint  aut  adversus 
Senatum  aut  in  Senatu. 

Vetustissimis  tribunis  plebis  intrare  curiam  non  lice- 
bat; ante  valvas  positis  subselliis,  decreta  Patrum  atten- 
tissima cura  examinabant,  ut,  si  qua  ex  eis  improbas- 
sent,  rata  esse  non  sinerent.  Itaque  veteribus  senatus- 
consultis T littera  subscribi  solebat,  eaque  nota  signifi- 


(l)  Cic.,  pro  Quintio,  6 el  7. 

eabatur,  illa  tribunos  quoque  censuisse  (1).  Legati  quippe 
exterse  plebis  extra  templum  considere  debuerunt  ubi 
triginta  curiarum,  id  est  urbani  populi  Patres  de  summa 
republica  deliberabant,  nec  nisi  consulto  a magistratibus 
vocati  introducebantur  (2).  Hic  mos  usque  ad  Decemviro- 
rum tempus  servatus  est,  nec  vere  Dionysius  affirmat 
Icilium  tribunum  plebis  an.  454  a.  Chr.  jus  sibi  convo- 
candi senatus  arrogasse.  Ipse  enim  paulo  infra  fatetur  id 
Icilium  minitando  videlicet  a consule  expressisse  ut  se- 
natum cogeret  (3). 

Postquam,  eversis  Decemviris,  aliquot  per  annos  inter- 
missa, tribunicia  potestas  renovata  est,  multa  ex  antiquo 
ejus  statu  mutata  sunt.  Sed,  utrum  inpejus  an  in  melius 
mutata  sint,  ut  quaeramus  monet  Q.  Ciceronis  notissima 
de  tribunatu  opinio. 

Dolet  enim  M.  Tullii  frater,  pestiferam  quam  dicat  illam 
potestatem,  Horatii  et  Valerii  legibus  fuisse  restitutam ; 
quae,  primo  stati  m ortu,  inter  arma  civium  et  occupatis  et 
obsessis  Urbis  locis  fuisset  procreata ; deinde,  quum  es- 
set cito  ablegatus,  tanquam  ex  XII  tabulis  insignis  ad  de- 
formitatem puer,  brevi  tempore  iterum  creatum  multo- 
que tetriorem  et  foediorem  natum  esse  (4).  Mihi  vero,  qui 
potiorem  M.  Tullii  opinionem  esse  ducam,  videtur  re- 
nascens  ille  tribunatus,  non  tetrior  ab  Horatio  et  Valerio 
consulibus  reipublicae  redditus,  sed  contra  similior  caete- 
ris  magistratibus.  Utrum  enim  reipublicae  utilius  fuit,  a 
templo  senatus  tribunos,  quasi  hostes,  excludi,  qui  tamen 


(1)  Val.  Maximus,  II,  2,  n°  7. 

(2)  Dionysius,  VII,  25. 

(3)  Dionysius,  X,  31,  32. 

(4)  Cic.,  De  legibus,  III,  8. 


— 75  — 


absque  ulla  deliberatione,  non  subscribendo,  possent  se^- 
natusconsulta  apud  plebem  irrita  facere,  an,  admissos  in 
curiam,  cum  senatoribus  disceptare,  sententiam  dicere, 
et  de  sententia  aliquando  demoveri  ? Hoc  fuit  magis  quam 
illud  et  rerum  administrationi  commodum  et  senatus 
majestati  decorum.  Hoc  effecere  leges  Horatiae  et  Vale- 
riae, 

Post  Decemviros  enim,  videmus  tribunos  plebis  senatus 
consultationibus  interesse  solitos  (1).  Hoc  facilius  ad 
sententiam  patriciorum  nonnulli  ex  eis  perduci  potuerunt, 
ut  legibus  agrariis  intercederent  (2).  Senatus  praesentium 
tribunorum  auxilium  poposcit  ut  sibi  parere  consules 
cogerent  (3)  .Tribuni  aliquando  intercessionis  opem  se- 
natoribus, aut  petentibus  denegavere  (4),  aut  obtulere 
recusantibus  (5).  In  redigendis  senatusconsultis  hoc  quo- 
que lucri  fecit  amplissimum  reipublicae  consilium,  quod 
antea  pro  irritis  habebantur  ea  quibus  tribuni  non 
subscripsissent,  nunc  vero  ea,  quibus  absentes,  quum 
adesse  possent,  non  intercessissent,  rata  fuere  (6).  Ea  vero 
quae,  propter  intercessionem,  non  justam  vim  senatus- 
consultorum obtinebant,  tanquam  auctoritates  perscribi 
tamen  poterant  (7).  Quum  vero  tribunorum  plurimum 
interesset,  ut  scirent  quae  vera  et  sine  intercessione  per- 
fecta essent  senatusconsulta,  ne,  ut  antea,  arbitrio  con- 
sulum supprimerentur  aut  vitiarentur,  Horatius  et  Vale- 


to Livius,  III,  69,  IV,  t. 

(2)  Livius,  IV,  48,  49. 

(3)  Livius,  IV,  26. 

(4)  Livius,  IV,  56,  57. 

(5)  Livius,  V,  9. 

(6)  Livius,  IV,  36. 

(7)  Dio  Cassius,  LV,  3. 


rius  consules  instituere,  ut  ea  in  aedem  Gereris  ad  aediles 
plebis,  id  est  ad  ministros  tribunorum,  deferrentur  (1). 

Varro , ut  monet  Gellius,  in  quarto  epistolicarum 
quaestionum  libro,  posuerat  qui  fuerint  per  quos,  more 
majorum,  senatus  haberi  soleret,  eosque  nominabat  : 
« Dictatores,  consules,  praetores,  tribunos  plebi,  interre- 
» gem,  praefectum  urbi.  » Neque  alii,  praeter  hos,  jus 
fuisse  dixerat  facere  senatusconsultum;  quotiensque 
usu  venisset,  ut  omnes  isti  magistratus  eodem  tempore 
Romae  essent,  tum,  quo  supra  ordine  scripti  essent,  qui 
eorum  prior  aliis  esset,  ei  potissimum  consulendi  sena- 
tus jus  fuisse  (2).  Post  praetores  igitur  tribuni  plebis  ad 
jus  convocandi  et  consulendi  senatus  ordine  accedebant. 
Postea  scripserat  Varro  intercedendi  ne  senatusconsul- 
tum fieret  jus  fuisse  iis  solis,  qui  eadem  potestate,  qua  ii 
qui  senatusconsultum  facere  vellent,  majoreve  essent  (3). 
Quum  autem  videamus,  Canuleiarum  rogationum  tempore, 
tribunos  plebis  jus  intercedendi  senatusconsultis  ha- 
buisse, nec  quicquam,  intercedentibus  tribunis,  per  sena- 
tum agi  potuisse  (4),.  ab  eis  jam  tum  senatum  jure 
potuisse  convocari  et  consuli  inde  colligimus.  Quod  con- 
gruit cum  Varronis  et  Ateii  Capitonis  sententia  : « Tri- 
» bunis  plebis  senatus  habendi  jus  fuisse,  quanquam 
» senatores  non  essent,  ante  Atinium  plebiscitum  » (5) . 
Hoc  tamen  jus,  quia  consules  et  praetores  ordine  suo 
senatum  convocare  praeoccupabant,  a tribunis  plebis 


(1)  Livius,  III,  55. 

(2)  Gellius,  XIV,  7,  n°  4. 

(3)  Ibid.,  n°  6. 

(4)  Livius,  IV,  6. 

15)  Gellius,  XIV,  8,  n°  2. 


sequenti  tantum  setate  usurpatum  veteres  meminere  (1), 
et  cum  relationis  jure  conjunctum  (2), 

Atinium  plebiscitum,  quo  tribuni  plebis  senatores  facti 
sunt,  ante  Gn.  Tremellii  tribunatum  (anno  168  a.  Chr.) 
; rogatum  esse  constat,  qui  potestatis  censorum  proroga- 
( tioni,  quia  lectus  non  erat  in  senatum,  intercessit  (3). 
Hanc  enim  praeteritionem  nominis  sui  nulla  cie  causa 
injuriae  loco  habendam  esse  Tremellius  duxisset,  nisi  jam 
tum  tribuni  plebis  senatoribus  adscribi  jure  soliti  essent. 
Drumann  Atinium  plebiscitum  Gracchorum  tempori- 
bus (4),  Walter  anno  213  a.  Chr.  (5)  antiquius  esse  cen- 
sent. Ego  et  horum  auctoritatem  peritissimorum  virorum 
nec  non  et  multa  antiqui  juris  vestigia  secutus,  non  multo 
post  conversum  reipublicae  romanae  statum,  anno  a.  Chr. 
240  senatorium  gradum  adeptos  esse  tribunos  plebis 
conjeci  (6).  In  hoc  autem  me  erravisse  fateri  libet,  quod 
crediderim,  a legibus  Valerii  et  Horatii  usque  ad  Atinium 
plebiscitum,  tribunos  plebis,  qui  nondum  senatores  essent, 
a senatu  fuisse  exclusos.  Constat  enim  eos  illis  tempori- 
bus in  curiam  admissos  fuisse  et  iis  annumeratos  quibus, 
quanquam  senatores  non  erant,  in  senatu  sententiam 
dicere  licebat  (7).  Ideo,  postquam  Atinio  plebiscito  tribuni 
plebis  plane  senatores  facti  sunt,  in  iis  legibus,  quibus 


(1) Cic.,  De  legibus , III,  4 : Tribunis  quos  sibi  plebes  rogassit  jus  esto  cum 
Patribus  agendi. 

(2)  Livius,  XXII,  61.  XXVII,  5.  XLII,  21.  Cic.,  De  orat.,  III,  1. 

(3)  Livius,  XLV,  15. 

(4)  Drumann,  Gesckichte  Roms  nack  Geschlechtern;  t.  III.  Julii,  S.  443. 
Anm.  77.  u.  Zweiter  Theil,  20,  Anm.  67. 

(5)  Walter,  Gesckichte  des  rcemiscken  Redit  s,  I,  S.  157. 

(6)  Histoire  des  ChevaUers  romains , t.  ler,  p.  383. 

(7)  Ibid p.  74-75.  Cf.  Festus  s.  v.,  Senatores , ed.  Egger,  p.  224. 


senatores  soli  tenebantur,  post  tres  ordines  eorum,  qui 
curules  magistratus  gesserant,  nominabantur  cum  tri- 
bunis militum  legionibus  quatuor  primis,  cum  quaesto- 
ribus (1),  identidem  cum  triumviris  (2)  etiam  tribuni 
plebis. 

Legibus  Horatii  et  Valerii  aditus  ad  curiam  tribunis 
patefactus  est,  jus  intercedendi  senatusconsultis,  quod 
prius  etiam  habuerant,  cum  jure  senatus  advocandi  et 
sententiam  in  senatu  dicendi  conjunctum.  Polybius  scrip- 
sit, suo  tempore,  senatum,  intercedente  uno  jtribunorum, 
non  modo  senatusconsultum  nullum  perficere,  sed  ne 
deliberare  quidem  aut  convenire  potuisse  (3).  Discrimen 
quod  inter  tribunos  plebis  et  magistratus  romanos  fuerat 
eo  etiam  minus  factum  est,  quod,  post  Decemviros,  jus 
auspiciis  utendi  et  de  coelo  servandi  cum  tribunis  plebis  est 
communicatum  (4).  Valerius  enim  et  Horatius  eis,  quasi 
per  honoris  speciem,  concesserunt  ut,  in  conventibus,  aus- 
piciis uterentur  (quod  prius  patriciorum  proprium  fuit), 
quum  revera  id  agerent  consules,  ne  tribuni  et  multitudo 
quidvis  temere  exsequi  possent,  sed  per  causam  auspicio- 
rum aliquando  impedirentur.  Jus  itaque  illud,  specie  in- 
crementum potestatis,  reipsa  societatis  et  publici  juris 
vinculum,  tribunis  fuit  adjectum.  Temeritati  multitudinis 
spatium  et  mora  conquiescendi  dabatur  quum  per  auspi- 
ciorum cau-sam  dies  eximeretur  (5).  Turbulentissimis 
Vatinii  rogationibus  collegae  obsistere  tentaverunt,  dum 
quotidie  servarent  de  coelo  (6). 


(1)  Cic.,  pro  Cluentio, -54.  Cf.  pro  Ral.  Postumo , 6. 

(2)  Lea  Senilia  de  repetundis . Egger.  Lat.  Serm..  reliquia,  p.  231. 

(3)  Polybius,  VI,  16,  n°  4. 

(4)  Zonaras,  Annales , Bonn,  1844,  VII,  19,  t.  II,  p.  69. 

(5)  Livius,  XXV,  3. 

(6)  Cic.,  In  Vatinium , 6 et  7. 

Videtur,  post  Decemviros,  populus  romanus,  quum  tri- 
bunatum reficeret,  nonnihil  de  jure  sacro  curiarum  ple- 
beiis  magistratibus  impertivisse.  Pontifice  enim  maximo 
comitia  habente,  in  Aventino,  decem  tribuni  plebis  creati 
sunt  (1).  Nec  multo  post,  patricii  cooptationis  morem  re- 
ducere conati  sunt,  qui  posset  collegium  tribunicium 
cum  sacerdotum  collegiis  aequare.  Ideo  etiam  tribuni 
illi  plebis,  quibus  omnes  assurgere,  omnes  de  via  decedere 
debebant,  coepere  erga  pontificem  maximum,  erga  Ves- 
tales populi  romani  Quiritium  officiis  reverentiae  obs- 
tringi. Claudia  Vestalis,  quum  patrem  suum  triumphan- 
tem, e curru,  violenta  tribuni  plebis  manu  detrahi  ani- 
madvertisset, se  interponendo,  sacrosanctam  potestatem 
inimicitiis  accensam  depulit  (2).  Cn.  Tremellio  tribuno 
plebis  mulcta  dicta  est,  quod  cum  ^Emilio  Lepido,  ponti- 
fice maximo,  injuriose  contenderat ; sacrorumque  quam 
magistratuum  jus  potentius  fuisse  Livius  dixit.  Quippe 
tribuni  in  magistratuum  romanorum  numero  tum  sunt 
habiti  (3). 

Ergo  quod  Marius,  tribunus  plebis,  Cottae  consuli,  in  se- 
natu ipso,  ni  decretum  aboleret  senatoribus  propositum, 
carcerem  et  vincula  minatus  est,  quod  reclamantem 
Metellum,  vocato  extrinsecus  viatore,  prendi  jussit  et  in 
robur  conjici  (4),  ea  vis  omnis  ad  vetustissimum  jus  gen- 
tium referenda  est,  tribuniciae  potestati  coaequaevum. 
Quod  vero  tribuni  plebis,  ex  legatis  exterae  gentis,  populi 
romani  senatores  facti,  de  senatusconsultis  disceptabant 


(1)  Livius,  III,  54. 

(2)  Val.  Maximus,  V,  4,  n°  6. 

(3)  Livii,  epitome,  47. 

(4)  Plut.,  Marius,  IV. 

neque  ea  silentio  irrita  reddebant,  quod  dudum  a ,curiis 
alieni,  tunc  auspiciis  utebantur,  et  sacerdotibus  romanis 
morem  gerebant,  id  novi  juris  fuit,  usu  rerum  et  civili 
consuetudine  illati.  Tribunicia  enim  potestas,  ut  vinum 
longa  aetate  concoctum  mitescit , paulatim  posuit 
nativam  asperitatem,  nec  nisi  per  intervalla  effer-, 
buit. 

§ 3.  — De  jure  tribunicio  comitiis  intercedendi . 

Quum  ad  omnia  fere  comitia  convocanda  auctoritate 

senatus  via  praemuniretur  (1),  tribuni  plebis,  senatuscon- 

* 

sulta  vetando  fieri,  comitia  convenire,  magistratus  creari 
vetabant.  Itaque,  Fabio  Vibulano,Ti.  Quinctio.  consulibus, 
senatus,  qui  consules  quam  tribunos  militum  in  poste- 
rum annum  creari  maluit,  non  potuit,  per  intercessiones 
tribunicias,  senatusconsultum  facere.  Ideo  a consulibus 
ad  interregnum  respublica  rediit,  neque  id  ipsum  sine 
ingenti  certamine.  Nam  modo  tribuni  plebis  patricios  ad 
prodendum  interregem  coire  prohibebant,  modo  interre- 
gem interpellabant,  ne  senatusconsultum  de  comitiis 
consularibus  faceret  (2) . Licinius  et  Sextius  per  quin- 
quennium nullos  curules  magistratus  creari  passi  sunt, 
comitiis  omnibus,  praeter  aedilium  tribunorumque  plebis, 
intercedendo ; ipsique  in  hac  solitudine  magistratuum 
refecti  tribuni  plebis  regnaverunt  (3). 

Quod  ad  comitia  tributa  attinet,  usque  ad  decemviros, 
nihil  novae  legis,  praeter  creationem  tribunorum  et  aedi- 


(1)  Livius,  III,  24,  31.  Dionysius,  IX,  41. 

(2)  Livius,  IY,  43. 

(3)  Livius,  VI,  35,  f. 

lium  plebis  in  iis  rogari  potuit  sine  auctoritate  senatus 
quam  Dionysius  vocat  TrpoSouXe^a  (1).  Primum  plebisci- 
tum, quod  non  ad  comitia  tribunorum  aut  aedilium  plebis 
pertineret,  sine  auctoritate  senatus,  illud  factum  est,  anno 
447  a.  Chr.,  quo  Horatius  et  Valerius  consules  jussu 
plebis  triumphaverunt  (2).  Legum  quippe  ferendarum, 
quas  non  Patrum  approbavisset  auctoritas,  ea  lege  centu- 
riata tribunis  plebis  jns  concessum  est,  qua  decretum 
est,  ut  quod  tributim  plebes  j ussisset  populum  tene- 
ret (3). 

Ergo  ante  Decemviros  concilium  plebis  impedire  pote- 
rant tribuni,  senatusconsultum  fleri  vetando,  post  De- 
cemviros, tribunus  qui  concilium  vocaverat,  dimittebat ; 
qui  non  vocaverat,  seu  obnuntiatione,  quia  jam  auspi- 
ciis utebatur,  seu  quemquam  loqui  preeter  collegas  ve- 
tando, impediebat. 

Ea  enim  fuit  vis  legis  contra  interfationem,  ut  inconci- 
lio plebis  quivis  a tribuno,  praeter  collegam,  silere  jussus 
ne  hiscere  quidem  auderet.  Sic  rogationem  Semproniam 
Ti.  Gracchi  de  lege  agraria  quum  scriba  in  eo  esset  ut 
legeret  (4),  Octavius  tribunus  plebis  ab  eo  recitari  legem 
vetuit.  Scriba  reticebat,  donec  minis  Tiberii  compulsus 
legere  iterum  coepit  et,  vetante  iterum  Octavio,  destitit. 
Eodem  modo,  accusante  Jugurtham  Memmio  apud  ple- 
bem, rex,  qui  nihil  haberet  quod  respondere  jussus  posset, 
pecunia  Boebium  tribunum  corruperat  ut  se  respondere 
vetaret.  Nequicquam  irascente  concione  per  speciem 


(t)  Dionysius,  VII,  38,  39,  41.  X,  30.  Livius,  III,  31. 

(2)  Livius,  III,  63. 

(3)  Livius,  III,  65. 

(4)  Appianus,  B.  civ.,  I,  12. 

parendi  potestati  sacrosanctae  rex  obmutuit.  Ludibrio 
habita  plebs  discessit  (1). 

Quum  ubique  easdem  omnibus  prehensionis  minas  in- 
tentare tribuni  possent,  jus  silentium  injungendi  homi- 
nibus a concilio  plebis  ad  omnia  comitia,  ad  omnes  ad- 
ministrandae reipublicae  partes  translatum  est.  Tiberius 
enim  Gracchus  (2)  obstinatae  Octavii  intercessioni  iratus 
decrevit  omnibus  magistratibus  ab  agendis  rebus  esse 
abstinendum,  donec  lex  agraria  perferretur ; templum 
Saturni,  ubi  erat  aerarium,  portis  'occlusis,  sigilli  sui  no- 
tis impressit,  ne  quid  efferre  aut  inferre  quaestores  pos- 
sent ; praetoribus  vero,  qui,  indicto  justitio,  jus  reddere 
perseverarent,  mulctas  eas  proposuit,  ut,  quasi  nefasto 
die,  omnia  tribunalia  silerent.  Hoc  jus  omnia  vetandi  et 
impediendi  (3)  et  aerarium  ipsaque  ora  hominum  obsi- 
gnandi nihil  novi  habuit,  sed  totum  ex  vetustissima  illa 
contra  interfationem  lege  ductum  est. 

Sed  usu  rerum  eo  devenere  tribuni  ut  multum  de  summo 
jure  comitia  impediendi  et  legibus  intercedendi  remitte- 
rent. Creandis  magistratibus  hactenus  intercedere  insue- 
verunt, ut  comitia,  non  prorsus  tollerent,  sed  differrent(4). 
Legibus  vero  rogandis  ita  traditum  est,  ne  quis  prius 
tribunus  intercederet,  quam  privatis  suadendi  dissuaden- 
dique  legem  potestas  facta  esset,  eoque  persaepe  evenit, 
ut,  qui  non  professi  essent  se  intercessuros,  animadversis 
vitiis  legis  ex  ratione  dissuadentium,  intercederent,  et 
qui  ad  intercedendum  venissent,  desisterent,  victi  aucto- 


(1)  Sallustius,  Jugurtha , 34, 

(2)  Plutarchus,  in  Ti.  Grraccho,  10. 

(3)  Zonaras,  Annales , VII,  15,  Plutarehus,  Qua  st  rom 81-84. 

(4)  Livius,  VI,  36,  VII,  17;  epitome , 105;  Dionysius,  VIII,  90. 


ritatibus  suadentium  legem  (1).  Hoc  igitur  quoque  inter- 
cessionis genus  in  dies  ad  civiliorem  morem  redactum 
est. 

§ 4.  — De  jure  tribunicio  reos  agendi  aut  ad  plebem 
aut  ad  populum. 

Non  solum  ad  vetandum  comparata,  ut  ait  Plutarchus, 
sed  etiam  ad  agendum  promptissima  fuit  tribunicia  po- 
testas. De  jure  rogandi  leges  disserere  proposito  meo 
non  conducit,  quum  plebiscito  Montis  Sacri  tribuni  creati 
sint,  et  plebiscita,  vel  invito  senatu,  plebem  rogare  sem- 
per  potuerint.  Id  tantum  de  hoc  jure  detrahi  concesse- 
runt, ut,  usque  ad  Decemvirorum  tempus,  auctoritas  se- 
natus tribuniciis  rogationibus  quas^jpraerogativa  postu- 
laretur (2).  Si  velim  de  omni  genere  legum,  quas  tribuni 
pertulerunt,  mentionem  facere,  hujus  opusculi  finem  et 
modum  excedam.  Quod  locupletissimi  auctores  jam  antea 
exposuerunt  retractare  supervacaneum  (3). 

Quis  vero  non  credat  tribunos  plebis,  simul  atque  coe- 
perint patricios  ad  plebem  aut  ad  populum  reos  agere, 
multo  auctiores  jure  et  potestate  evasisse?  Longe  aliter 
se  habere  rem  sibi  persuadebit  quisquis  veteris  historiae 
scriptores  attenta  mente  perlegerit. 

Nam  in  Coriolani  causa  nihil  agunt,  nihil  petunt  patri- 
cii aliud,  nisi  ut  ne  reus  indemnatus,  indicta  causa,  a tri- 
bunis exsilio  aut  morte  afficiatur  (4).  Judicium  plebis  de 


(1)  Livius,  XLV,  21. 

(2)  Dionysius,  VII,  41. 

, (3)  Duruy,  Eistoire  des  Romains,  t.  II,  p.  35-37  ; ch.  XVlH,  § 2. 

(4)  Dionysius,  VII,  35-36. 

Coriolano  non  fuit  tribuniciae  potestatis  incrementUrri, 
sed  temperamentum.  In  causa  Caesonis  idem  factum  est  * 
nam  quum  Virginius,  tribunus  plebis,  prendi  Caesonem, 
cui  jam  dies  dicta  erat,  jussisset,  reclamante  patre  Cae- 
sonis, negavit  se  sumpturum  supplicium  de  indemnato 
ut  de  eo  supplicii  sumendi  copia  populo  romano  fieret  (1). 
Remittebat  igitur  aJiquid  antiqui  juris  Virginius ; per- 
duellem enim  et  violatorem  sacrosanctae  potestatis  necare 
indemnatum  fas  erat.  Eamdem  poenae  remissionem  ani- 
madvertimus in  certandis  mulctis  quas  lex  sacrata  Icilia 
de  interfatione  jubebat  a tribunis  indici,  a plebe  judi- 
cari. Nec  interfationis  reus  sacer  erat,  nisi  vades  dare  re- 
cusasset  (2).  Per  provocationem  ad  plebem  jus  tribuni- 
cium perduelles  necandi  tolerabili  fine  conclusum  est,  et 
quanquam  non  penius  sublatum,  vix  ultra  minas  mortis 
postea  progressunrest. 

Legem  Horatii  et  Valerii  de  provocatione,  ad  tribunos, 
plebis  ut  ad  caeteros  magistratus  pertinuisse,  argumento 
est  Appii  Claudii  decemviri  periculum,  qui,  quum  contra 
Virginium  tribunum  ejus  collegas  frustra  appellasset,  ad 
plebem  provocavit.  Haec  provocatio  libertatis  vindex  non 
obstitit  quin  Virginius  eum  arripi  a viatore  et  pro  damnato 
in  vincula  duci  juberet.  Effecit  tamen  ut  reo  dies  dicere- 
tur et  judicii  quaedam  forma  constitueretur  (3).  Post- 
quam ex  Decemviris  alii  sibi  ipsis  mortem  conscivere, 
alii  solum  exsilii  causa  vertere,  M.  Duilius,  tribunus  ple- 
bis, modum  nimiae  potestati  salubriter  inhibuit,  neque 
quemquam  in  vincula  duci  passus  est  (4). 


{3)  Livius,  III,  13.  More  suo  Livius  populum  pro  plebe  nominat. 

(2)  Vide  supra. 

(3)  Livius,  III,  55-57. 

(4)  Ibid.,  59. 

Vim  indomitam  antea  tribunatus  duobus  dehinc  frenis 
quasi  constrictam  reperimus,  appellatione  tribunorum 
contra  tribunos  et  provocatione  ad  plebem.  Quum  Hor- 
tensius tribunus  diem  dixisset  Sempronio,  anni  prioris 
consuli,  collegae  Hortensii  interrogati  quid  acturi  essent 
responderunt  se  judicium  populi  (1)  tollere  nec  velle  nec 
posse,  sed  vestem  cum  reo  mutaturos  : adeo  simpliciter 
sacrosancta  potestas,  perlatis  de  provocatione  legibus, 
aliquid  se  majus  esse  fatebatur ! Ideo  quaedam  causae 
apud  collegium  tribunorum  agi  coeptae,  rogatu  consulum, 
ad  plebis  concionem  deferebantur  (2),  violatique  a publi- 
canis tribuni  plebis,  quibus  liceret  per  sacratas  leges 
supplicium  de  violatoribus  majestatis  suae  sumere,  mulc- 
tas  reis  indicebant,  quae  pro  concilio  plebis  'certarentur 
et  damnatos  ad  exsilium  compellerent  (3). 

Neque  ad  plebem  solum,  sed  etiam  ad  populum  centu- 
riatim  citatum  poterat  a tribunis  appellari  in  causis  sci- 
licet perduellionis,  quod  supra  (4)  satis  explicavi.  Igitur 
quum  tribuni  plebis  citare  reos  ad  plebem  aut  ad  popu- 
lum insueverunt,  non  tam  novi  juris  aliquid  adepti  sunt, 
quam  agnoverunt,  vim  dictatoriam  perduelles  indemnatos 
necandi  mitigare  et  legibus  de  provocatione  submittere 
civium  et  hominum  more  fore  dignius. 

§ 5.  — De  jure  tribunicio  intercedendi  judiciis  seu 
jpublicis  seu  privatis. 

Collegium  tribunicium  ad  formam  judicii  constitutum 
esse  ostendimus,  quum  pro  collegio  tribuni  pronuntiarent 


(1)  Livius,  IV,  42.  Ponit  populi  pro  plebis  nomine . 

(2)  Livius,  XLII,  33. 

(3)  Livius,  XXV,  3 et  4. 

(4)  V.  supra. 


aut  decernerent.  Nec  me  fugit  viros  doctissimos  (1)  huic 
opinioni  esse  refragatos  et  Gellium  erroris  arguere  quod, 
cum  veteres  tribunos  plebis  novis  opponat,  illos  non  juri 
dicundo  creatos  dicat,  hos  vero  jus  dixisse  videatur  in- 
nuere (2).  Gellio  soli,  parum  diserte  rem  explicanti,  equi- 
dem non  crediderim.  Sed  Ciceronis  auctoritati  obsequen- 
dum reor,  qui  tribunorum  decreta  inter  judicata,  et  tri- 
bunos ipsos  inter  judices  numerat,  « Judicatum  est,  in- 
» quit,  id  de  quo  sententia  lata  est  aut  decretum  interposi- 
» tum.  Ea  saepe  diversa  sunt  ut  aliud  alii  judici,  aut 
» praetori,  aut  consuli,  aut  tribuno  plebis  placitum  sit,  et 
» flt  ut  de  eadem  re  saepe  alius  aliud  decreverit  aut  j udi  - 
» caverit  (3).  » 

Quod  si  quis  objiciat  nullos  unquam  tribunos  de  quali- 
bet causa  sententiam  eam  tulisse  qua  de  rebus  ipsis  aut 
de  causa  reorum  decideretur,  respondebo  eamdem  fuisse 
et  praetoris  et  caeterorum  magistratuum  jurisdictionem, 
qui  sententiam  non  ferebant,  sed  modum  et  formulam 
judicii  praefiniebant.  Uno  verbo  ita  collegium  tribunicium 
jus  dixit  ut,  apud  nos,  consessus  ille  judicum  qui  vocatur 
Cour  de  Cassation,  qui  de  jure  ipso  decernit,  nihil  vero 
quod  ad  singulas  causas  aut  personas  pertineat,  tran- 
sigit. 

Uativts  tamen  patuit  tribunorum  potestas,  qui  non  so- 
lum judicia  facta  rescindere  et  irrita  facere,  sed  etiam 
actionibus  nondum  perfectis  intercedere,  et  judicium 
nondum  inceptum  tollere  posset,  seu  id  ad  res  pri- 
vatas seu  ad  publicas  spectabat.  Primum  enim  arbi- 


(1)  Rein,  inPauly’s  Realencyclopadie  der  AUerthummssenchaft.  v.  Tri- 
buni plebis. 

(2)  Gellius,  XIII,  12,  n°  9. 

(3)  Cic.,  Mh.  ad  Herennium,  II,  13. 


trio  suo,  nulla  juris  ratione  habita,  tribuni  poterant  auxi- 
lium aut  praestare  inique  petentibus,  ut  Baebius  regi  Ju- 
gurthae praestitit  (1),  aut  denegare  ut  illi  tribuni,  qui  pa- 
tricios orantes,  ut  sibi  causam  non  dicere  liceret,  repule- 
runt (2).  Intercedebant  tribuni  quotiescumque  causa  ita 
impedita  esset,  ut  nullum  judicium  inveniretur  et  res  ma- 
gis ex  aequo  et  bono  quam  ex  jure  summo  judicari  de- 
beret (3).  Re  etiam  tum  integra,  judicium  tollebant,  aut 
morae  causa,  quoad  bellum  esset  (4),  aut  quoad  absens 
reus  vadimonium  sistere  posset  (5),  aut  auxilii  causa,  si 
praetor,  in  formula  judicii  danda,  sententiae  ferendae,  aut 
ineundae  actionis  modum  praescripsisset  qui  in  fraudem 
aut  injuriam  alicujus  esset  inventus.  In  causa  publica 
repetundarum,  quum  Lucullus  praetor,  accusantibus  Grae- 
cis gratificatus,  ex  eorum  postulatione  aliquid  decrevis- 
set, reus  Antonius  formulam  judicii  sibi  iniquam  esse  ra- 
tus, juravit  se  judicium  icf  ejurare,  et  tribunos  plebis  ap- 
pellavit; quapropter  a censoribus,  quibus  illa  formula 
aequa  videretur,  senatu  motus  est  (6).  In  causa  privata, 
Bambalio  Antonii  triumviri  socer,  idem  facere  non 
erubuit.  Diffisus  causae  suae,  si  ex  edicto  et  formula  prae- 
toris ageretur,  intercessorisr  iniquissimi  beneficio,  non 
jure  praetorio,  injuriam,  id  estid  quod  injuste  contende- 
bat, obtinuit  (7). 

De  formula  praetoris  quomodo  apud  collegium  tribuno- 


(1)  Sallustius,  Jugurtha,  34.  Cf.  Cic.,  in  V atin.  14. 

(2)  Livius,  IX,  26. 

(3)  Cic.,  Acad.  prior.,  II,  30. 

(4)  Livius,  VI,  31. 

(5)  Cic.,  pro  Quintio , 7,  etc 

(6)  Ascon.,  ad  or.  m toga  candida.  Orelli,  t.  5.  Cic.,  p.  84. 
p)  Cic.,  Philipp .,  II,  6. 


rum  disceptaretur,  egregie  nos  docet  Tullii  causa  a Cice- 
rone acta  (1).  Quum  enim  Tullii  familia  a Fabii,  servis 
esset  occisa,  quod  Fabii  fundo  domum  inaedificare  vide- 
retur, Fabius  a praetore  postulavit  ut  in  formulam  judi- 
cii verbum  injuria  insereret.  Qnaeri  enim  volebat  injuria 
necne  caedes  servorum  adversarii  facia  esset,  tanquam 
jure  fieri  potuisset.  Ideo  Fabius  contra  praetoris  formu^ 
lam  tribunos  plebi-s  appellavit,  sed  a nullo  eorum  auxi- 
lium impetravit. 

Nonnumquam  non  de  formula  ipsa,  nec  de  jure  unius 
causae  appellabantur  tribuni,  sed  de  latius  patente  et  ad 
rerum  civilium  universitatem  pertinente  juris  quaestione. 
In  causa  Quintii  (2) , quaesitum  est  aequumne  esset  pro- 
curatorem rei  satisdare,  quum  reus  ipse  satisdare  non 
deberet,  si  ipse  adesset.  Cicero  inducit  adversarios  ita 
altercantes  : « Postulabam  ut  satisdaretur.  — Injuria 
» postulabas.  — Yerum  praetor  decernebat.  — Igitur  tri— 

» buni  appellabantur.  » Quaestionem  juris  propositam 
non  ausi  dissolvere  tribuni,  quum  contra  injuriam  prae- 
toris auxilii  ergo  advocarentur,  moram  tantum  interpo- 
suere, dum  reus  peregre  profectus  rediret- 

Inter  ipsas  actiones  tribuni  plebis  intercedere,  et,  judi- 
cio infecto,  a tribunali  jubere  ut  discederetur,  jure  potue- 
runt. Sic  (3)  Caesonem,  cui  dies  esset  dicta,  a Virginio 
prendi  et  in  vincula  conjici  plures  tribuni  vetuere.  In 
Oppianici  judicio,  L.  Quintius  idem  tribunus  plebis  et  rei 
patronus,  quum  in  consilium  duo  et  triginta  judices  ituri 
essent  et,  sedecim  emptis  sententiis,  reum  absolutum  iri 


(1)  Cic.,  or.  pro  Tullio , fragm.  3,  7,  8. 

(2)  Cic.,  pro  Quintio , 7,  20,  28. 

(3)  Livius,  III,  13. 


Quintius  crederet,  voluit  tamen  Staieni  sententiam  ad  cu- 
mulum septimam  decimam  accedere.  C.  Junio  judici 
quaestionis  convicium  Quintius  fecit,  ne  sine  Staieno  in 
consilium  iretur.  Tum  tribunus  plebis,  a publico  judicio 
ad  privatum  Staieni  judicium  profectus,  hoc  pro  potestate 
dimitti  jussit  et  Staienum  ad  subsellia  judicum  Oppianici 
adduxit  (1). 

Denique,  rebus  jure  judicatis,  aut  poena  legitima  ma- 
gistratus decreto  indicta,  ne  damnatus  quidquam  mali 
pateretur  tribuni  jure  intercedebant.  Jam  primis  reipu- 
blicae  liberae  temporibus,  debitores  addictos  fetabant  in 
vincula  duci  (2),  etiamque  judiciis  publicis  convictos  aut 
reos  (3).  Terentium  praetorem  vidimus  L.  Scipioni  car- 
cerem esse  uinitatum  quod  peculatus  damnatus  pecu- 
niam in  aerarium  non  referret,  tribunumque  Ti.  Grac- 
chum unum  exstitisse  pro  Scipione  libertatis  vindicem 
(4).  Sed  id  maxime  animadvertendum,  in  appellatione 
tribunorum  a Publio  Scipione  facta,  intercessionem  ita 
postulatam,  ut  Lucius  damnatus  contra  jus  et  morem  ab 
hominibus  armatis  non  a plebe  ipsa  esse  diceretur  (5). 
Adeo  id  usu  invaluerat  ut  intercessioni  suae  tribuni  plebis 
juris  civilis  tuendi  causam  praefarentur. 

Poenas  a minoribus  magistratibus  injunctas,  a trium- 
viris videlicet,  tribuni  plebis  aut  mitigare  aut  breviores 
efficere  potuerunt.  Naevium  poetam  in  carcerem,  ob  pro- 
bra in  principes  civitatis  dicta,  a triumviris  conjectum,  e * (*) 


(1)  Cic.,  Pro  Cluentio , 27-30. 

(2)  Livius,  VI,  27. 

(3)  Livius,  III,  59. 

(4)  Livius,  XXXVIII,  60,  Val.  Maximus,  IV,  1 n°  8. 

(*)  Gellius,  VII,  19. 

carcere  tribuni  plebis  exemerunt  (1).  Majorum  etiam  ma- 
gistratuum sententiis,  auxilio  interposito,  obsistebant. 
Videmus  enim  tribunum  plebis  perduellionis  crimen  cen- 
sori intentasse  qui  clientem  suum  publico  inaedifi- 
cantem mulcta  coercebat  (2).  Dictatoris  solum  decretis 
se  interponere  tribuni  plebis  jure  non  poterant,  et  quum 
hinc  plebeia  majestas,  illinc  imperium  summum  populi 
romani  starent  , iis  quos  dictator  damnasset  non 
justum,  sed  precarium  auxilium  tribuni  plebis  fere- 
bant (3). 


(1)  Gellius,  III,  3 

(2)  Livius,  XLIII,  46. 

(3)  Livius,  VIII,  33. 


O 


PARS  QUINTA 


DE  TRIBUNICIA  POTESTATE  EXTREMIS  REIPUBLIC^E 
LIBERiE  TEMPORIBUS  ET  SUB  PRINCIPATU. 


Quamvis  historiam  tribunatus  perpetuo  tenore  deduc- 
tam scribere  non  fuerit  mihi  propositum,  tamen  paucis 
verbis  quorsum  tanta  potestas  evaserit  adumbrare,  tri- 
bunatus ipsius  naturae  pernoscendae  non  fuerit  inutile. 
Sylla*  dum  tribunos  plebis  et  leges  ferre,  et  rebus  et 
causis  publicis  intercessionem  interponere  vetaret,  tri- 
bunatus imaginem  sine  re  reliquit  (1).  Quin  et  tribunos 
plebis  nullum  alium  magistratum  capere  posse  jusserat. 
Sed  leges  dictatoris  non  multo  post  ejus  mortem  sunt 
eversae.  Tribunicia  potestas,  a Pompeio  praesertim  con- 
sule, in  omnia  antiqua  jura  restituta  est.  A natura  sua 
tribunatus  fere  descivit  quum  Clodius  patricius  per  fal- 


(l)  Velleius,  II,  30.  Cie.,  Ve  legibus , III,  9.  Caesar.  V.  civ I,  5. 

sam  adoptionem  plebeius,  deinde  tribunus  plebis  factus, 
fretus  multitudine  urbana,  Romae  dominatus  est.  Ideo 
M.  Tullius  a tribuno  patricio,  a plebecula  forensi  in  exsi- 
lium ire  jussus  sibi  rem  cum  vero  illo  ac  rustico  tribunatu  c 
fuisse  negabat  (1). 

Libertatis  non  propugnatores,  sed  proditores  tribuni 
Antonius  et  Curio  Caesaris  castra  petiere  ut  bello  civili  l 
materiem  praeberent.  Senatus  invidiae  flamma  subjecta, 
Caesar  sacrosanctae  potestatis  ulciscendae  causam  prae  se 
tulit,  ut  patriae  bellum  inferret.  Sed  Pompeii  victor,  cum 
caeteros  magistratus,  tum  etiam  tribunatum  derisui  ha- 
buit. Epidium  enim  et  Caesetium  tribunos  plebis  magis- 
tratu privavit  sacrosancto,  quod  sibi  displicuissent  (2). 
Quid  igitur  ei  profuit  majestatem  tribuniciam  perpe- 
tuam (3)  sibi  arrogasse?  Sese  ipse  tantus  vir  induebat, 
et  conjuratorum  enses  in  se  acuebat  imprudens  institu- 
torum et  hominum  patriae  suae  contemptor ; nec  Catone 
minus  habendus  est  Caesar  sui  ipsius  interfector,  sed  non 
voluntarius. 

Caesaris  casu  edoctus  Augustus,  veteris  instituta  Romae 
se  mirari  et  vereri,  etiam  quum  mutaret,  professus  est. 
Tribunatum,  ut  ita  dicam,  in  duas  partes  divisit : vim 
ejus  maximam  et  tribuniciam  vere  potestatem  sibi  Sump- 
sit et  Principibus  quasi  hereditariam  tradidit.  Nomen  et 
ornamenta,  quaedam  etiam  munera  tribunatus,  magistra- 
tibus annuis  reliquit.  Sejunctim  igitur  de  tribunatu  et  de 
tribunicia  potestate  disserendum.  Utraque  imago  tribu- 
natus antiqui  similitudinem,  sed  vi  valde  dissimili,  refe- 
rebat. 


(1)  Cic.,  De  legibus , III,  11. 

(2)  Suetonius,  Casar , 79. 

(3)  D.  Cassius,  XLII,  20. 

Tribuni  plebis  sub  principibus  .eadem  jura,  specie  te- 
nus, quae,  florente  republica,  exercebant.  Poterant  enim 
et  intercedere  (1)  et  auxilium  ferre  (2),  et  perduelles  aut 
majestatis  crimine,  aut  ob  nefanda  scelera  damnatos 
.de  saxo  dejicere  (3),  et  senatum  convocare  (4),.  et  ad  se- 
Inatum  referre  (5).  Honore  etiam  et  jure  auctos  fuisse 
tribunos  plebis  credas,  si  ad  nomina  tantum  munerum 
et  ad  titulorum  amplitudinem  attendas.  Quum  enim  jam 
Syllae  tempore  (6)  quaestores  numero  senatorum  adscri- 
berentur,  usu  autem  id  invaluisset  ut  ex  quaestoriis  de- 
ligerentur tribuni  plebis  (7),  nonnisi  senatores,  laticlaviis 
inserti,  ad  tribunatum  perveniebant.  Mox  autem,  aedilium 
curulium  evanescente  magistratu,  consularibus  et  prae- 
toriis tertius  senatorum  ordo  coepit  adjici  fribunicio- 
rum  (8).  Eamdem  senatus  salutandi  formulam  invenimus 
usurpatam  fuisse  et  a Commodo,  et  ab  imperatore  Cons- 
tantino a.  319  p.  Chr.  (9),  et  ab  impp.  Honorio  et  Theo- 
dosio a.  423  (10).  Denique  Constantinopolis  (11)  etiam 


(1)  Tacitus,  Annales , I,  13;  VI,  47;  XVI,  26;  Hist,,  IV,  9.  D.  Cassius, 

LVII,  15,  f. 

(2)  Tac.,  Ann.,  XIII,  28:  Hist.  II,  91  D.  Cassius,  LX,  28. 

(3)  D.  Cassius,  LVIII,  15  ; LX,  18.  — Tac.,  Ann.,  Ii,  32  ; IV,  29  ; VI,  19 
Hist.,  III,  71. 

(4)  D.  Cassius,  LX,  16,  f.  Suet.,  Tib. , 23. 

(5)  D.  Cassius,  LV,  3.  Tac  , Ann.  VI,  12. 

(6)  Beaufort  R<p.  Romaine,  IV,  7. 

(7)  D.  Cassius,  LIV,  25.  Suetonius,  Octavius,  10,  et  40. 

(8)  D.  Cassius.  LXXII,  15  : Commodus  salutem  dat  consulibus,  prosioribus, 
tribuniciis,  senatui  Commodiana. 

(9)  Lex,  I Cod.  Theod.,  VIII,  18. 

(10)  Cod.  Theod.,  II,  I,  12.  IV,  II,  2. 

^ (ll)  Cod.  Theod.,  XII,  I,  74,  § 3.  Haec  illustravit  Becker,  Handbuch  der 
mm.  Alterthiimer.  zw.  Theil,  dritte  Abth.  S.  253-256.  Id  animadvertendum 
i consules,  praetores,  tribunos  plebis  pro  consularibus,  praetoriis,  tribuniciis  so- 
litos esse  nominari. 

senatores  habuit  tribunos  plebis.  Ut  dignitatem  novam, 
sic  etiam  munera  nova  adepti  esse  videntur  sub  princi- 
pibus tribuni  plebis.  Postquam  enim  Augustus  in  XIV 
regiones  Urbem  distribuit  (1),  tribuni  plebis  ut  praeto- 
res et  aediles  regionum  curatoribus  praeficiebantur  (2), 
eoque  nomine  aedes  vetustate  collapsas  a magistris 
vicorum  jubebant  refici  (3).  Augustalium  quoque  festos 
dies,  iisdem  magistris -vicorum  ministrantibus,  cele^- 
br ari  jubebant  (4).  Quum  jam  tum  magistratus  plane 
urbani  essent,  jurisdictionem  de  rebus  in  Foro  venali- 
bus exercuere,  quae  non  multum  ab  illa  videtur  abhor- 
ruisse, quam  olim  aedilibus  plebis  delegaverant  (5).  Ideo 
praefecto  Urbis  a.  339  p.  Chr.  in  edicto  Aproniano  tri- 
buni plebis  subjecti  inveniuntur  (6). 

Quam  vana  autem  et  fluxa  et  parvi  pendenda  fuerint 
tot  dignitatis  novae  ornamenta  res  ipsae  declarant.  Su- 
blatis enim  a Tiberio  comitiis,  non  jam  a plebe  tribuni 
plebis,  sed  a senatu,  designante  Principe,  eligebantur. 
Si  autem  auxilio  aut  intercessione  contra  voluntatem 
Principis  uterentur,  solebant  plecti  aut  potestate  pri- 
vari (7).  Intercessionem  habuisse  eos  usque  ad  Neronis 
tempora  videmus,  tum  vero  auxilii  ferendi  iis,  quos  con- 
sules aut  praetores  prenderent,  jus  amisisse  (8)  ; ne  mulc- 


(1)  Suetonius,  Oct.  Aug.,  30. 

(2)  D.  Cassius,  LV,  8. 

(3)  Fabretti,  c,  II,  n°  103  : Jussu  Pollionis  tnb.  plebis  ad  (es)  reg.  111 

vetusta (mei)  gistri  anni  sua  impensa  vestitu 

(4)  D.  Cassius,  LVI,  46-47.  Egger,  Bxainen  entique  des  historiens  anciens 
de  la  vie  et  du  regne  d’ Auguste,  Appendice,  II,  § 2 et  3. 

(8)  Juvenalis.,  Sdt.,  VII,  v.  228.  Tac.,  Ann.,  XIII,  28. 

(6)  Becker,  L.  L.,  nota  1079. 

(7)  Tac.,  Ann,,  VI,  47. 

(8)  Tac.,  Ann.,l,  77;  XIII,  28. 

tas  quidem,  a tribunis  plebis  indictas,  ratas  fuisse,  nisi 
eas  consules  approbassent  (1) . Jam,  Tiberio  regnante,  Au- 
gustalium cura  omnis  a tribunis  ad  praetores  fuerat 
translata  (2).  Denique,  a.  218  p.  Chr.,  regnante  Macrino, 
quum  tribuni  plebis  senatum  convocaverunt,  hujus  juris 
memoria  jam  fere  tempore  fuerat  abolita  (3). 

Dilabentibus  paulatim  tribunatus  viribus,  candidati 
jam  tum  sub  Augusto  et  Claudia  huic  magistratui  defue- 
runt (4).  In  eo  tamen  majestatis  sacrosanctae  nonnulla 
vestigia  remanebant,  ut,  quid  jam  esset  tribunatus,  a 
tribunis  ipsis,  Trajani  tempore,  dubitaretur.  Sic  enim 
de  tribunatu  scripsit  Plinius  minor  : « Consulis  an  exis- 
« timem  te  in  tribunatu  causas  agere  debere.  Plurimum 
« refert  quid  esse  tribunatum  putes,,  inanem  umbram 
« et  sine  honore  nomen,  an  potestatem  sacrosanctam  et 
« quam  in  ordinem  cogi,  ut  a nullo,  ita  ne  a se  quidem 
« deceat.  Ipse,  quum  tribunus  essem,  erraverim  fortasse, 
a qui  me  esse  aliquid  putavi;  sed,  tanquam  essem,  absti- 
« nui  causis  agendis ; primum,  quod  deforme  arbitrabar, 
* cui  assurgere,,  cui  loco  cedere  omnes  oporteret,  hunc, 
« omnibus  sedentibus,  stare,  et,  qui  jubere  posset  tacere 
« quemcumque,  huic  silentium  clepsydra  indici,  et,  quem 
« interfari  nefas  esset,  hunc  etiam  convicia  audire  (5).  » 

Scilicet  omnem  vim,  omnem,  ut  ita  dicam,  succum 
tribunatus  ad  se  paulatim  traxerat  tribunicia  Principum 
potestas.  Tribunorum  titulum  Principes  non  usurpabant. 


(1)  Tac.,  Ann.y  XIII,  28. 

(2)  Ibid.,  I,  15. 

(3)  D.  Cassius,  LXXVIII,  37. 

(4)  D.  Cassius,  LIV,  26  et  30;  LVI,  27  ; LX,  11.  Suetonius,  Oct.  A 
10,  40. 

(5)  Pliuius.  I,  epist.  23.  Cf.  Paneg .,  95, 


quod  nefas  esset  patricios  hunc  magistratum  gerere!  sed 
tribuniciam  potestatem  a senatu  accipiebant,  per  quam 
inviolati  essent  et  sacrosancti,  per  quam  omnia  possent 
aut  jubere  aut  vetare  (1).  Primus  Augustus  undecimum 
consul,  a.  23  a.  Chr.,  tribuniciam  potestatem  perpetuam 
recepit  (2).  Ipse  in  testamento  scripserat  sibi  lege  esse 
concessum  ut  esset  sacrosanctus  et  tribuniciam  potesta- 
tem perpetuo  obtineret  (3).  Agrippam,  deinde  Tiberium 
et  imperii  collegas  et  consortes  tribuniciae  potestatis  as- 
sumpsit per  senatusconsulta  (4).  Tiberius,  initio  regni 
edictum  quo  Patres  in  curiam  vocabat  nonnisi  tribuniciae 
potestatis  praescriptione  posuit  sub  Augusto  acceptae  (5). 
Tiberius  interdum  egit  jure  tribuniciae  potestatis  senatus- 
consultis intercedendo  (6).  Sed  quod  Prinbeps  erat  sacro- 
sanctus, lex  majestatis  sub  Tiberio  tot  clades  civitati 
intulit,  et  tot  reos  ad  rupem  Tarpeiam  compulit  (7). 

Mox  id  in  usum  vertit,  ut,  quem  Princeps  tribuniciae 
potestatis  fecisset  participem,  is  dignitatis  imperatoriae 
socius  et  haeres  foret.  Itaque  Trajanus  a Nerva  simul  et 
filius  adoptatus  est  et  Caesar  designatus,  mox  assumptus 
est  Imperator  et  consors  tribuniciae  potestatis  (8).  Idem 
fecit  Adrianus  in  adoptando  Antonino  (9).  Spartianus  in 
Adriano  tribuniciam  potestatem  perpetuam  plane  impe- 


(1)  D.  Cassius,  LIII,  17. 

(2)  Suetonius,  Oct.  Aug.,  27.  D.  Cassius,  LIII,  32.  Tac .,  Ann.,  I,  9.. 
III,  56, 

(3)  Tabula  mon.  Ancyr.,  a G.  Perrot  in  Gallicam  linguam  translatae,  X. 

(4)  Tacitus,  Annales , I,  2,  3 et  10. 

(5)  Ibid.,  I,  7. 

(6)  Ibid.,  IV,  30. 

(7)  D.  Cassius,  LVIII,  15. 

. (8)  Plinius,  Paneg .,  8. 

(9)  Capitolinus,  in  Antonino , ed.  Parisiis,  1620,  p.  18. 


ratoriae  adaequat  (1).  Sic  enim  tribunicia  potestas  cum 
majestate  regni  conjuncta  fuit,  ut  Dionis  tempore,  Impe- 
ratores annos  sui  principatus  ab  accepta  tribunicia  po- 
testate numerarent  (2). 

Hoc  igitur  unicum  est  potestatis  exemplum,  ut  initio, 
sic  in  ipso  interitu  infinitae.  Vidimus  enim  eam  ita  primis 
reipublicae  liberae  annis  fuisse  sacrosanctam,  ut  tribuni 
plebis  possent  indemnatos  eos,  qui  se  verbo  tantum  vio- 
lassent,  saxo  dejicere.  Quod  si  verba,  quibus  Dio  Cassius 
tribuniciam  Imperatorum  potestatem  describit,  retuleri- 
mus, ejus  nec  naturam  nec  vim  mutatam  esse  agnosce- 
mus. 

« Haec  potestas,  inquit,  eis  jus  attribuit,  quidquid  ab 
» alio  fiat,  nisi  approbent,  vetandi,  et  injuriae  obnoxios 
» eos  esse  non  sinit.  Si  vel  minimum  re  aut  verbo  laedi 
» videantur,  possunt  injuriae  auctorem,  utpote  sacrum, 
» indicta  causa,  interficere  (3).  » 

Usque  adeo,  ab  antiquissima  origine  usque  ad  imperii 
jam  labantis  tempora,  mansit  sibi  ipsa  constans,  integra 
et  dictatoriae  compar  illa  quae  fuit  primum  plebis,  deinde 
tribunorum,  denique  Imperatorum  ac  regum  majestas ! 


(1)  Spartianus,  in  Adriano , ibid.,  p.  2. 

(2)  D.  Cassius,  LIII,  17.  Cf,  Spanheim,  De  usu  et prcest.  numismat t.  II, 
Diss.  XII,  p.  426. 

(3)  D.  Cassius,  ibid. 

